
Tii Grund for denne Udgave er lagt Originaludgaven af 1810; de
Rettelser, som Oehlenschläger foretog i senere Udgaver, er af og til
blevet benyttet, dog ikke i saa stor Udstrækning som i de Liebenbergske
Udgaver.

Forskellige i Teksten omtalte Forhold fra ældre Tid, samt ældre eller
fremmede Ord, vil findes oplyste og forklarede i Anmærkningerne bag i
Bogen.

Januar 1901. F. Rønning.Indledning.

Da Oehlenschläger fandt sig selv som Digter og skrev »Guldhornene«, var
hans Blik, som draget af en hemmelighedsfuld Kraft, vendt mod Nordens
Oldtid. Og efter »Guldhornene« fulgte Romancer som »Hakon Jarls Død«,
Fortællinger og episke Digte som »Vaulundurs Saga«, »Thors Rejse til
Jotunheim« og Dramaer som »Hakon Jarl«, »Baldur hin Gode« og
»Palnatoke«. Oehlenschläger, der i Sommeren 1805 var rejst hjemmefra,
opholdt sig i Paris, da han med det sidstnævnte Drama, der blev digtet
i Begyndelsen af 1807, afsluttede sin første Række Billeder fra Nordens
Gude- og Helteverden. I Juni Maaned sendte han »Palnatoke« hjem til
Danmark; 3 Maaneder efter laa en stor Del af Danmarks Hovedstad i Grus,
medens vor stolte Orlogsflaade, der i sin Tid havde gjort vort Land til
noget af en Stormagt, sejlede ned gennem Øresund med engelsk Flag paa
Toppen. Nu var det ikke Tiden til at synge om Danmarks stolte Minder
fra Hedenold, dengang, da danske Konger endog sad paa Englands Trone.
Oehlenschlägers Sind vendte sig da mod andre Emner. I Begyndelsen af
1808 skrev han »Axel og Valborg. Et Sørgespil«. I »Palnatoke« havde man
ikke engang skimtet en Kvindekjortel; men nu fik Kvinden Oprejs-6

Indledning.

ning; thi i »Axel og Valborg« er, som Digteren selv bemærker i sine
Erindringer (II, 116), »Kærlighed Hovedsagen«.

Kan man i Oehlenschlägers personlige Liv paa det Tidspunkt pege paa
noget, som har vendt hans Sind mod det valgte Emne, eller som i alt
Fald har bidraget til at give det den Farvetone, det fik?

I Juli 1800 var han blevet forlovet med Christiane Heger, Søster til
Rahbeks »Kamma«. Der var nu gaaet 7 Aar siden den Tid; Christianes
Hjerte glødede endnu lige saa stærkt som i hendes Kærligheds første
Vaar, men i Oehlenschlägers var Varmen i Aarenes Løb blevet mere og
mere lunken. Da han under sit Ophold i Paris en Aften gik en Tur sammen
med en dansk Rejsefælle, betroede han denne, at han ikke elskede
Christiane som før, og at han vilde ønske, de aldrig var blevet
forlovede. Men nu, da han én Gang havde givet hende sit Løfte, vilde
han ogsaa holde det; det følte han som sin Pligt.

Det er i denne Stemning, han skriver »Axel og Valborg«, hvor, som han
siger, »Kærlighed er Hovedsagen«; men han gør en betegnende Tilføjelse:
»egentlig Kærligheds Troskab . . . Med den sanselig glødende sydlige
Elskov i »Romeo og Julie«1) vilde jeg ikke kappes; men den milde
Septembermaane i en nordisk Bøgeskov kan ogsaa gøre Virkning, skønt den
er meget forskellig fra den italienske Sommernat«. Man vil forstaa, at
Digteren i sin daværende Stemning ikke følte nogen Tilskyndelse til at
skildre Kærligheden som den

En bekendt Tragedie af den store engelske Digter W. Shakespeare
(1564—1616).7 Indledning.

vældige Lidenskab, der fejer alle Hensyn til Side, fordi den ikke
anerkender nogen Lov over sig eller blot ved Siden af sig. Han maatte
netop lægge Vægten paa Pligtfølelsen i Kærlighedsforholdet. Derfor
skildrer »Axel og Valborg« for det første »Kærligheds Troskab«; og
dernæst viser det, at der er store almene Love, som de enkelte
Mennesker maa bøje deres personlige Ønsker og Tilbøjeligheder ind
under.

Emnet til sit Drama fandt Oehlenschläger i Romancen om »Axel Thordsøn
og Skøn Valborg«; han kendte den fra Peder Syvs »To Hundrede Viser om
Konger, Kæmper og andre« (1695). Den hører ikke til de gamle
»Folkeviser« i snævrere Forstand; dens bredt malende Fremstilling og
følsomme Tone anviser den Plads mellem de saakaldte »Romanviser«; den
kan ikke være ældre end 15. Aarhundrede. Men blandt Romanviserne er den
den ypperste og den, der har været mest yndet ned igennem Tiderne. De
ældste skriftlige Optegnelser af den er fra Begyndelsen af 17.
Aarhundrede; omtrent fra samme Tidspunkt blev den trykt som
Skillingsvise, og i denne Skikkelse fandt den Vej baade til Norge og
Sverrig. Blandt den svenske Almue har Visen endog været endnu mere
udbredt end blandt den danske. Holberg har kendt den som Skillingsvise;
thi han

*) De fleste af Trykkene er naturligvis trykte »i dette Aar«. Paa ét af
dem staar »Trykt Aar 1755«. Det har følgende Titel: »En meget deylig oc
saare skiøn Historiske Vise om Axel Tordsøn og Valborrig Immers
Daatter, vdi hvilcken Lyckens Ustadighed er retteligen at se og kiende.
Alle unge elskende Personer til Villie, Lyst og Tidsfordriv efter lang
Begiering gandske forandret, ful-kommeligen sammensanket, forbedret og
til Trykken forfærdiget. Oc kand siungis under den Melodie, som8

siger i en af Fortalerne til »Peder Paars«, at da Meningen med dette
Værk er at gøre Løjer med »de mange urimelige Viser, som hver Dag komme
til Trykken«, saa har han lavet en saadan Titel paa »Peder Paars«, at
»de Folk, som med saadan Begærlighed læse samme Viser, af Titulen og
Fortalen skulde bilde sig ind, at det var lige saadan en trøstelig Bog
som Axel Thordsøns Vise og i en Hast spendere deres Mark derpaa«. Og i
Digtet siger Fogden Woldemar spydigt til sin Kone:

I var jo druknet fast i Graad forgangen Fest, for man jer havde lidt om
Axel Thordsøn læst.

Holberg stod ganske uforstaaende overfor vore Folkeviser. Imod
Slutningen af det 18. Aarhundrede blev det noget bedre med Forstaaelsen
af deres Værd; ogsaa Axel Thordsøns Vise fik man et andet Syn paa. Der
blev gjort Forsøg paa at omstøbe den i moderne Bomanceform (af P. H.
Frimann) og at benytte den som Emne for en Tragedie (J. Bein). Begge
Forsøgene er imidlertid mislykkede; men en halv Snes Aar efter lykkedes
det Oehlenschläger at lade den gamle Vises Skikkelser skride forbi i en
Bække gribende Optrin.

I det følgende skal der gives en Oversigt over Visens Indhold; de Vers,
der gives som Prøve, er ikke anførte efter Peder Syv. Forholdet her er
nemlig saaledes: den ældste bevarede trykte Udgave (fra 1664) *)
afviger ret betydelig fra den

enhver selff best veed og dennem got siunis.« Som Overskrift over Visen
staar der: »Alle Baand ere for svage til at binde Kiærlighed«.

*) Peder Syv har optaget Visen i sin Samling fra de trykte Udgaver, og
fra Peder Syv er den atter gaaet9 Indledning.

ældste skriftlige Optegnelse (fra Begyndelsen af 17. Aarh.). Det viser
sig, at den, som har »forfærdiget Visen til Trykken«, har prøvet paa at
»forbedre« den d. v. s. modernisere den. I dens ældste Form rimer, som
sædvanligt var ved Folkeviserne, kun 2. og 4. Linje; i den trykte
Udgave rimer ogsaa 1. og 3. Linje. Desuden er adskilligt af den gamle
Duft og Farve forsvunden under Omlavningen. Her benyttes derfor de
ældre skriftlige Optegnelser.

Visens Begivenheder foregaar i Middelalderen i Norge; men der gives
ikke nogen nøjere Oplysning om Tiden og Stedet.

De leger Guldtavl i Højeloft, de Fruer, man høviske kalder, Fru Malfred
og Fru Julli; saa underlig Lykken falder. Hun1) vender sig saa ofte om.

Fru Malfred er Enkedronning og Moder til »Hagen, Kongens Søn««; Fru
Julli, hendes Veninde, der har været gift med Hr. Immer, har en Datter,
Valborg, der paa dette Tidspunkt er et Barn.

Paa Gulvet gaar liden Æble-Barn,2) hun leger med Æble og Blomme; ind
kom Aslag3) Thordsøn, han skulde fare til Rom.

over i Oehlenschlägers »Gamle danske Folkeviser- (1840), men med mange
Ændringer, der dog ikke berører Visens væsentlige Indhold. *) d. v. s.
Lykken.

2) egl. et Barn, som leger med Æbler, d. v. s. et umyndigt Barn.

3) »Aslag« blev i de trykte Udgaver til »Axel«. - Aslag hører, ifølge
Visens Fremstilling, til den norske Kongeæt, idet han, ligesom Hagen,
nedstammer fra Harald Gille.10

Indledning.

Han løfter Barnet op paa sin Arm og udbryder: »Krist give, du var
voksen, saa blev du allerkæreste min«. Men baade hans yngste Søster og
Valborgs Moder svarer, at det kan ikke ske, fordi han og hun, som
Næstsøskendebørn, er for nær i Æt.

Han tog en Guldring af sin Haand, han bad det Barn med lege; der hun
voksed op i Aaren frem, det gjorde hendes Kinder blege.

Saa drager Aslag til Kejserens Gaard og tager sig Tjeneste der.

Hr. Aslag hviler i Højelof't, alt som en Herre mon sømme; han fanger ej
Ro om Natten at sove alt for sine stærke Drømme.

Hr. Aslag sover i Højeloft, han hviler under Silke rød; han fanger ej
Ro om Natten at sove, saa drømmer han om hans Mø.

Han drømmer om Valborg Immers Datter, hun stod i Fløjl grøn, for hende
stander Hagen, Kongens Søn, han beder hender om en Bøn.

Aarlig om den Morgen, langt før Lærken sang, op stod Aslag Thordsøn,
han klæder sig for sin Seng.

Uroen i hans Sind driver ham ud; i Rosens-lund møder han en Pilegrim,
der, paa hans11 Indledning.

Spørgsmaal, fortæller, at han er fra Norge og af den Gilske Æt, altsaa
Aslags Frænde. Saa spørger denne ham ud om Valborg, og Pilegrimmen
fortæller, at hendes Frænder agter at give hende til Hagen. Saa beder
Aslag Thordsøn »Kejser Henrik« om Orlov til at fare hjem.

Hr. Aslag red af Kejserens Gaard, hannem fulgte vel tredive Svende: der
han kom til sin egen Gaard, da red den Herre alene.

Han raadslaar med sin Søster Helfred om, hvorledes han ukendt kan komme
til at tale med sin Fæstemø. Forklædt som et Sendebud fra Helfred
begiver han sig til Dronning Malfreds Borg, hvor Valborg nu opholder
sig efter sin Moders Død. Paa Højelofts-Spang2) møder han Dronningen og
hendes Jomfruer, som kommer fra Aftensangen; han faar Lejlighed til at
overrække Valborg et Brev.

Dér laa i de Guldringe smaa, var dreven i Roser og Liljer. »Dem giver
eder Aslag Thordsøn, der eder saa ung haver giljet«8).

Valborg svarer, at hun ikke mindes, hun har lovet ham sin Tro, men
beder ham følge med ind i Højeloft, og der sværger de hinanden Troskab.

*) Dette er naturligvis en Efterligning af Folkevisens Skildring af
Valdemars Ridt til Dagmars Dødsleje.

2) Højelofts-Broen, en Slags Svalegang, der gik langs

Bygningens Yderside.

») gilje, bejle til.12

De svor om goden Drotten og om den hellige Mø:1) i Æren vilde de sammen
leve, udi Æren vilde de dø.

Da Kongen erfarer det, bliver han forbitret og grunder paa et Middel
til at skille dem ad. Han møder sin Skriftefader, SortebroderKnud2),
der spørger ham, hvorfor han gaar saa sørgende om. Da Hagen svarer:
»Hr. Aslag haver Skøn Valborg fæst', derfor kan jeg hende ikke faa«,
udbryder Knud:

»Haver Hr. Aslag stolt Valborg fæst', han skal ikke føre hender hjem: i
Sortebrødre-Kloster der ligger der' Slægt igen.3)

De er begge Næstsøskendebørn,

af Frænder høje og gode;

dennem holdt begge én Jomfru over Funt,4)

paa Højborg hun hode.«

Saa lader Kongen udgaa Bud, at Ærkebiskop Aage, den vise Mester Erland
(Ærkedegn) og Klerke syv Gange ti skal møde hos ham. Kongen gør dem
bekendt med Sagernes Stilling, og de stævner saa Axel og Valborg til at
møde for sig i Kirken.

*) Kristus og Jomfru Marie. — Sværge om d. e. sværge ved.

2) »Sortebrødre« var det almindelige Navn for Dominikanere, paa Grund
af deres Dragt. Oehlenschläger lader Knud være »Sortebroder«, uagtet
Dominikanerordenen først blev stiftet et halvt Hundred Aar efter Hakon
Herdebreds Død.

s) d. v. s. der ligger deres Stamtavle gemt.

4) Døbefont. »Font« er oprindelig et latinsk Ord, som betyder: en
Kilde, et Væld.13 Indledning.

Aarlig om den Morgen, derude var Ottesang '), til Kirken skulde Hr.
Aslag, dertil hans Liljevand.

Den Ridder, han sidder paa højen Hest, hans Hu løber hannem saa vide;
den Jomfru blev løft' i hængendes Karm, hun bær' hendes Sorg med
Snilde.

Mælte det Skønne Valborg, hun kom i Rosenslund: »Der sukker sjælden et
glad Hjerte, ofte smiler den sorgefuld' Mund«-.

Uden for Marie-Kirke, der tren de fra deres Heste; saa fulgte de dennem
i Kirken ind, de rige Frænder og de bedste.

De stedtes midt paa Kirkegulvet,

der møder dennem baade Præster og Klerke,

at dem var begge i Hjertet Ve,

det kunde man paa dem mærke.

Der mødte dennem Ærkebispen med sin sølvbundne Stav, med alle sine
Ordensbrødre, skulde skille den Venskab ad.

>) I den katolske Kirke var der syv »Tider« d. e. syv Tidspunkter i
Løbet af Døgnet, paa hvilket der holdtes Gudstjeneste. »Ottesang« var i
Norden Benævnelsen paa den af »Tiderne«, som afholdtes lige før Daggry
(»Olte« er et gammelt nordisk Ord, der betegner den sidste Del af
Natten).14

Indledning.

Frem tren Sortebroder Knud med sin Bog i Hænde: »Her finder vi i den
Arveta vi',

at Svenden er Jomfruens Frænde«.

* *

*

De fulgte dem begge for Alteret op, fik dennem en Haandklæd' i Hænde,
saa løste de op den stærke Tro, for Svenden var Jomfruens Frænde.

Men Aslag sværger paa, at han alligevel vil blive ved med at elske
Valborg; saa fatter Hagen Mistanke om, at der har været et utilladeligt
Forhold mellem dem. Erland vil værge dem og siger: »Jeg kalder den for
en ufrist [uprøvet] Mand, der kender ej Elskovens Styrke«. Men de
tvinges alligevel til at rense sig for Beskyldningen med en højtidelig
Ed. Aslag aflægger den med den ene Haand paa Messebogen og den anden om
Sværd-hæftet. Om Valborg hedder det:

Den Jomfru lagde Haand paa Messebog, hun svor om Marier tre1): »Saa
djærv jeg aldrig mine Øjen opslog, jeg torde hannem én Gang se«.

Saa tager Aslag og Valborg Afsked med hinanden. Valborg siger:

»Fanger jeg Kongen, om jeg saa skal, da er det mod al min Minde,

*) Med de tre Marier menes vist: Jomfru Marie, Marie Magdalene og
Marie, Jakobs Moder.15 Indledning.

kunde jeg end leve i tusind Aar, I gik mig aldrig af Sinde.

Jeg vil sidde udi Højeloft, og virke Guld i Hue; saa sørgelig vil jeg
leve mit Liv, som en Turteldue.

Hun hviler ret aldrig paa grønnen Gren, hendes Ben er aldrig saa mod;
hun drikker aldrig det klare Vand, hun rører det dumt med Fod1).

Min Herre, I rider i Rosenslund, I beder2) den vilde Hare, hver en
Tanke, I faar om mig, I lader den straks bortfare!«

»Rider jeg om Dagen i Rosenslund, jeg beder de Dyr i Skove, hvad skal
jeg gøre den lange Nat, naar jeg kan ikke sove?

Jeg vil sælge min fæderne Jord for Sølv og Guld hin røde, saa vil jeg
drage i fremmede Land og sørge mig selv til Døde«.

Valborg raader ham til at fæste »Anbjørns Datter« ; »jeg vil eder for
Moder staa og Sorgen for os begge bære«. Men Axel vil ingen anden
Jomfru fæste, selv om han kunde faa Kejserens Datter.

') Turtelduen hviler sig aldrig paa en Gren, om end dens Ben er nok saa
mødige, og den drikker aldrig af det klare Vand, uden den først plumrer
det med Foden (dumt, d. e. uklart, plumret).

2) bede, jage.16

Indledning.

Mælte det Erland Ærkedegn. han var dem begge saa god: »Skam faa
Sortebroder Knud. han voldte den Uro«.

Frem gik Erland Ærkedegn, kan klapped dem begge paa Herde: »Siger
hverandre i Aften gode Nat, I findes ret aldrig mere«.

Hr. Aslag bød den Jomfru gode Nat, han gjorde det ikke gerne; hans
Hjerte var stærker' i Sorgen omspændt, end Fanger ligger bunden i Jern.

Saa gaar der et Par Maaneder, medens man søger at overtale Valborg til
at blive Kongens Brud; men »hun hverken legte eller lo«. Da kommer der
Krig i Landet, og Aslag drager i Kampen som Kongens Mand. Hagen bliver
saaret; døende beder han Aslag om at hævne ham, saa vil han vinde baade
Biget og Valborg. Aslag styrter sig ind i Kamptummelen og falder. Det
sidste Ord, han talte, >var om hans væne Mø«.

»I siger Skøn Valborg saa mange gode Nat, St. Oluf skal for os raade;
naar vi mødes paa Gjællerbro saa glade findes vi baade.«

') »Gjællerbro« er den fra deu nordiske Gudelære kendte »Gjallarbro«,
der fører fra de levendes Land til de dødes Verden. Vi træffer ogsaa
denne Bro i et mærkeligt norsk Digt fra Middelalderen (>Diaumekvæde«),
Her er den den smalle Bro til Paradiset, hvorfra de onde styrtes i
Helveddybet.Da »den liden Smaadreng« har bragt Valborg Budet om Aslags
Død, uddeler hun alt sit Guld til Kirker og Klostre, til sine Frænder,
til Enker og faderløse Børn, og forkynder saa, at hun vil gaa i
Kloster: »I træder frem, Aage Ærkebisp, I vier mig i Dag til Muld! Jeg
sværger eder' Klosterorden, som Marie skal være mig huldd. v. s. Jeg
sværger, at jeg vil underkaste mig eders Klosters Orden og
Bestemmelser, saa sandt jeg haaber paa, at Jomfru Maria vil være mig
god.)!«.

Der var saa mange Grevesønner, de bar' baade Angst og HarmSorg.), der
de kaste det sorte Muld over Valborgs hvide ArmDer hentydes her til de
Ceremonier, som finder Sted ved en Nonnes Indvielse; hun bliver »viet
til Muld« d. v. s. til at afdø fra denne Verden. Til Ceremonierne hører
ogsaa Haarets Afskæreise (jfr. S. 92, L. 13 f. n.).).

Nu ganger Valborg i Kloster, hun lever med megen Tvang; hun forsømmer
ej Messe, ej heller Ottesang. I den trykte Udgave af Visen er der
tildigtet følgende Slutningsvers: Gud dennem forlade, som Aarsage er,
at de ej sammen maa være, som have hinanden af Hjertet kær, og elske i
Tugt og ÆreDette Vers satte Oehlenschläger — ikke i Originaludgaven,
men i senere Udgaver — som Motto paa Titelbladet til »Axel og
Valborg«..Dette er Hovedindholdet af Visen. Ligger der nu historiske
Begivenheder til Grund for denne Skildring, eller er det hele fri
Digtning? Det er allerede bemærket, at Scenen er henlagt til Norge, men
ud herover gives der ingen Oplysninger om Tid og Sted for
Begivenhederne. Navnene paa de optrædende Personer kan ikke hjælpe os;
thi vi kan ikke genfinde dem i Norges Historie. En Aslag Thordsøn
kendes ikke. Navnet Valborg forekommer ikke i Norges ældre Historie;
det er af tysk Oprindelse: WalburgDen ældste Form for Navnet er
»Walpurgis«; saaledes hed en Søster til den hellige Willibald (fra det
8. Aarh.). Hendes Dag som Helgeninde faldt tilfældigvis paa 1. Maj,
Dagen for en af de vigtigste hedenske Fester; derved blev senere i
Folketroen »Valpurgisnatten« Tidspunktet for Heksenes Sammenkomst med
Djævelen paa Bloksbjerg.). Hendes Faders Navn Immer kendes ellers ikke.
Ogsaa andre Navne, som Helfred, Julli og Eskelin, pege mod Tyskland.
Der har i Norge aldrig været en Ærkebisp Aage, og vist heller ikke en
Ærkedegn Erland. »Hagen, Kongens Søn«, kan ikke være nogen af de
Hakon'er, som har siddet paa Norges Trone; adskillige Forhold i Visen
vilde ikke kunne forliges med en saadan Antagelse. Den norske
Historieskriver Munch formoder derfor, at Visen er digtet i Danmark i
15. Aarhundrede af en Mand, der var ganske ukyndig i Norges Historie,
men godt hjemme i den tyske Ridderpoesi.

Oehlenschläger har imidlertid, i en Forerindring til Stykket, søgt at
knytte Visens Personer til den norske Historie. Han gør »Hagen« til
Hakon Herdebred; blandt dennes Mænd er der en19 Indledning.

Askel eller Axel, og ham tænker Digteren sig som Søn af Thord Husfreja,
en af Hakons Faders Hirdmænd. Oehlenschläger henviser bl. a. til, at
»Hagen«, ligesom Hakon Herdebred, er af den Gilske Slægt. Men herved er
at mærke, at en anden Opskrift af Visen, end den ovenfor benyttede, har
den utvivlsomt rigtige Form den Giedske Æt, en bekendt norsk
Herremandsslægt fra 15. Aarhundrede. De historiske Tilknytninger bliver
derfor kun fri Fantasier,

Man vil se, at Oehlenschläger har benyttet den gamle Vise frit; et Sted
udelader han noget (f. Eks. Kongens Mistanke om Axel og Valborgs
Forhold til hinanden), andre Steder ændrer, tilføjer og uddyber han. At
Axel drager til Rom for at faa Pavens Tilladelse til Giftermaalet, har
Visen saaledes ikke noget om, heller ikke om den paatænkte Flugt fra
Klosteret, om Valborgs Død m. m.. for ikke at tale om en hel Række fine
Smaatræk, som det, at Ringen triller i Harald Gilles Grav, at
Sortebroder Knud vil standse Blodet med Valborgs Krans, at det
overskaarne Klæde brænder paa Kongens Arm o. lgn. Oehlenschläger har
evnet at omstøbe den gamle Vise med sin episke Fremstilling til et
Drama med en spændende Handling og

gribende Optrin1).

* *

*

Vi gaar nu over til en Betragtning af selve det Oehlenschlägerske
Drama. Det er en broget Række Skikkelser, der drager forbi os, og som

l) Oehlenschläger har flere Steder i sit Drama indflettet Udtryk og
Vendinger fra Folkevisen (f. Eks. S. 43 L. 11—13,

S. 54 L. 12-15, S. 92 L. 2 f. n. o. fl.).20

Indledning.

tegner sig mer eller mindre klart paa den fælles Baggrund. Lad os først
se paa de to Hovedfigurer, Axel og Valborg.

Hvad er Midtpunktet i Axels Liv. den Grundfølelse, under hvilken alle
andre Følelser og Tilskyndelser maa indordne sig? Man fristes maaske
straks til at sige: Kærligheden; men dette Svar vilde ikke være
rigtigt. Allerede i Begyndelsen af Stykket mærker man, at Axels
Livstraad er dobbelt-tvunden. Grunden til, at han drager bort fra
Norge, er ikke alene, at han hos Paven vil søge den Skranke fjernet,
som skiller ham fra Valborg. Han tjener en Stund i Kong Valdemars
Gaard, senere i Henrik Løves; i det hele er han 5 Aar borte, men saa
lang Tid behøvede han jo ikke for at naa til Rom og hjem igen. Han
oplyser os da ogsaa selv om, at der var en dobbelt Grund til hans
Uden-landsfærd: han flygtede fra Norge »med Rædsel uden og med Kummer
inden«. Det sidste Udtryk peger paa hans Forhold til Valborg, det
første paa Tilstanden i hans Fædreland. Hans Fædreland! Havde han paa
det Tidspunkt egentlig et Fædreland? »Hvad er en Undersaats, en Kæmpes
Pligt, naar alle Pligter, alle Forhold løses?« Han saa 4 Konger kives
om Norge, »alle med lige Ret og alle Brødre, og alle Tigre, Bødler mod
hverandre«. Hvor var hans Plads? Han kunde ikke se det, og saa flygtede
han fra Norge. Men Forholdene havde siden da forandret sig: nu er Hakon
Norges rette Konge, nu véd Axel, hvor hans Plads er, og derfor er han
kommet hjem.

Hans Livstraad er altsaa dobbelttvunden: Kærlighed til Valborg og
Kærlighed til Fædrelandet. Denne Dobbelthed bliver særlig tydelig
senere; der21 Indledning.

kommer et Tidspunkt i hans Liv, da det synes, som om de to Traade ikke
kan tvindes sammen til én — det store tragiske Øjeblik i hans Liv.

Lad os først se paa den af Traadene, som knytter hans og Valborgs
Hjerter til hinanden.

Axels Kærlighed er — som tidligere bemærket — ikke en vild ustyrlig
Lidenskab, der intet Hensyn kender, ingen Pligter. Tværtimod, han søger
i Begyndelsen at bekæmpe sin Lidenskab; han beder Gud om at slukke
Flammen i hans Hjerte, og han vover ikke at lade Valborg se den. Men
den Morgen, da han træder ind i Kirken »for at tage Afsked med sin
Kærlighed og sit Fædreland«, ser han Valborg knæle ved sin Moders Grav
— og Flammen bryder uimodstaaelig! frem. Han sværger ved alle Helgen:
»Valborg skal vorde Axel Thord-søns Brud — paa Jorden eller hist i
Himlen«. Han skuer »med Foragt hver ussel Fordom, der lig en Djævel
vilde trodse Himlen«. De sidste Ord er noget vildledende; thi Axel
tænker slet ikke paa at trampe disse »Fordomme« — d. v. s. Kirkens Love
— under Fod. Han vil bruge alle lovlige Midler for at komme uden om
dem; han vil drage til Rom for at faa Pavens »Orlov« (Tilladelse); men
faar han ikke den — saa kommer han aldrig mere hjem. Axels Lidenskab
har aldrig saa megen Fart, at den driver ham uden for de Grænser, som
Pligten, Loven drager.

Det ser vi ogsaa i hans senere Handlen. Da den første Hindring — den,
som stammer fra Blods-slægtskabet mellem de elskende — er fjernet ved
Pavens »Orlov«, dukker der en ny op: de er Daabssøskende. Man skiller
dem saa fra hinanden, og Valborg sættes i Klosteret. Og nu gyser Axel22

ikke tilbage for et Klosterrov. Her ser det ganske vist ud, som om hans
Lidenskab hensynsløst tramper Tidens »Fordomme« i Støvet. Men det er
ikke Tilfældet. For det første maa man lægge Mærke til, at Axel til en
Begyndelse ubetinget bøjer sig for Afgørelsen. Da Valborg i
Afskedsscenen siger til ham: »Vi ses igen«, svarer han: »Hos Gud«. Det
er Vilhelm, som fatter Planen om Klosterrovet. Axel gaar saa ganske
vist ind derpaa, men —• Ærkebiskoppen havde jo ogsaa givet sit Minde
til den, og Axel selv føler sig vis paa, at havde Hadrianus levet
endnu, vilde han ogsaa paa dette Punkt have givet »Orlov«.

De her nævnte Hindringer havde Axel følt sig berettiget til at omgaa;
men just da Vejen synes at ligge aaben for de to elskende, støder de
pludselig paa en ny Hindring, og den kan ikke omgaas med frelst
Samvittighed; her gælder det: enten at bryde tværs igennem, trampe
Pligten under Fod, eller at standse og gøre omkring. Hindringen er
Axels Kærlighed til Fædrelandet eller hans Troskabsfølelse mod Kongen —
hvad der for Nordboen i gamle Dage i Virkeligheden var ét og det samme.
Stillingen er denne: da Axel og Valborg staar i Kirken, beredte til at
flygte bort, kommer Budskabet om, at Tron-kræveren Erling Skakke er
landet i Trondhjem. Axel er Hakons Mand og skal, naar det kræves, give
sit Liv for ham. Men følger Axel nu Kongen, er Flugten forhindret, og
saa, synes det, vil Valborg være tabt for ham. Axel er dog ikke i Tvivl
om, hvad han skal vælge; han siger efter et Øjebliks Tavshed: »Min gode
Norne vinker til min Pligt«. Han følger Kongen; og ikke blot det, men
han forsvarer hans Karakter over for Vilhelm; ingen23 Indledning.

vilde Lidenskaber har gjort ham blind for, hvad der er sandt og ret. Og
da han har gjort Valget, faar han straks Lønnen for at have valgt sin
Pligt. •»Al min Frygt er endt«, udbryder han, »mit Hjerte er ej længer
tungt og bange. Jeg vil ej røve Valborg, nej, jeg vil fortjene hende«.
Og saa gaar Axel i Kampen, ofrer sit Liv for sin Konge og — mister
Valborg. Ja, gør han det? Han havde svoret hin Morgen i Trondhjems
Kirke:

Valborg skal vorde Axel Thordsøns Brud

paa Jorden eller hist i Himlen!

Nu da han, mens Natteskumringen sænker sig ned over ham, ligger ene,
dødelig saaret paa det samme Sted, "hvor han havde aflagt hint
ungdommelig kække Løfte, da lyder der fra hans Læber, dæmpet men
tillidsfuldt, trøstefulde Ord:

Jeg skal min elskte Valborg atter finde.

I Evigheden er hun Axels Brud.

Saaledes elskede Axel. Den Kærlighed, vi her møder, er ganske vist en
stærk Kærlighed; thi den gaar uskadt gennem Grav og Død. Men den er
ingen himmelstormende Lidenskab. Vi ser den udfolde sig under Kirkens
højtidsfulde Hvælvinger, i det milde dæmpede Lys, der glider ind gennem
de farvede Ruder. Det er, som Kirkestemningen har lutret
Elskovsfølelsen til Kærlighed. Den er hos Axel — og endnu mere hos
Valborg — »et Morgenrødt, der aldrig hidser sig til Middagsglød«.

Den første Gang vi ser Valborgs Skikkelse, er i det Billede, Axel maler
af hende, saaledes som hun ligger knælende ved sin Moders Grav i den24

store Kirkestilhed, medens Morgenlyset falder dæmpet og blødt om hende:

Tæt det sorte Klædebon sig vandt om hendes smækre Midje, blegt som
Silke faldt det silkebløde Haar i Fletninger om Skuldrene.

Det er sorn et gammelt Kirkemaleri; man venter næsten at se Morgenlyset
samle sig til en Glorie om hendes Hoved. Og dette Ydre er som et Aftryk
af hendes skønne Sjæl; der er højtidsfuld Kirkestemning derinde. Hendes
fromme Sind, der er gennemtrængt af Ærefrygt for Kirken, dens Skikke og
dens Bud, gyser tilbage for Tanken om at krænke dem. Hun beder: »O
Himmel, sluk min Elskov! O Moder, styrk dii> Datter i sin Dyd!« Og hun
besvarer Axels lidenskabelige Kærlighedserklæring med de Ord: »Er ej
vor Elskov mod Beligionen og mod Sæderne?« Men da Axel drager bort med
Haab om at faa det tjernet, som skiller dem, vover hun dog at lade
Kærlighedsflammen blive ved at brænde, ja daglig at nære den: hver
Morgen hænger hun en frisk Krans om Navnetrækket paa Pillen.

Dog, denne Flamme, der brænder roligt og klart som de indviede Kerter
paa Altret, kan ikke døve den Bøst i hendes Indre, der bliver ved at
hviske: er det ret? Da den Bing, som Axel vil sætte paa hendes Finger,
synes at trille i Harald Gilles Grav, ser hun deri et ondt Varsel; det
forekommer hende, som der op fra denne Grav klinger en barsk Bøst:
»Intet Brev kan svække Blodets Magt; ej nogen Bulle gør Indgreb i
Naturens hellige Orden«. Selv da Vejen til Altret tilsyneladende ligger
aaben for25 Indledning.

dem, selv da hun stiger i Karmen for at køre til Kirken, selv da er der
en dunkel Uro i hendes Sind. Men da saa Ulykken endelig kommer, og Axel
falder sammen med knust Livsmod, ja, da bøjer vel Sorgen nok hendes
Hoved, men hun bliver staaende oprejst. Hun har en Kvindes Taalmod,
Modet til at taale, Mod til at se ind i Fremtiden, Mod til at se sig
selv sidde i den lille Celle og virke Guld i Silke, medens Tiden glider
forbi hende, saa langsomt og saa sørgeligt.

Og hun har Mod tii mere end det. Da Axel føler, at han maa følge sin
Konge i Kampen, holder hun ham ikke tilbage, skønt han maaske gaar til
Døden. Hun ruster ham selv til Striden og siger: »Du est min Kæmpe; jeg
er din Valkyrie. — Din Valborg skænker dig til Fædrelandet«. Og da Axel
er død, ser hun ikke hans Død som en ny Sorg, der bliver lagt paa
hende. Hun tænker ikke først paa sig selv, men paa ham: Han er død for
sin Konge og sit Land. Hvor langt skønnere er det ikke, end at vandre
hjemløs og hjerteslagen gennem fremmede Lande! Og naar det er bedre for
ham, er det ogsaa bedre for hende. Nu er de kun skilte fra hinanden ved
Graven, og den vil ikke længe skille dem; hun skal snart hvile ved hans
Side. Og saa skal de i den stille Maaneskinsnat rejse sig af deres
Grav, sætte sig i Kirkens Kor og, med Haand sluttet ømt i Haand, lytte
til Droslens Foraarssang.

Omkring de to Hovedskikkelser grupperer der sig en Kreds af andre
Figurer, der bliver mer eller mindre medbestemmende for deres Skæbne.

Hakons Skikkelse træder tydeligst frem, naar den stilles over for
Axels. Hakons Kærlighed til Valborg har et mere lidenskabeligt Præg.
For Val-

borg træder hos ham næsten alt andet i Skygge. Han er nær ved at
glemme, at han er Konge og har Pligter mod sit Land. Hans Staller,
Sigurd af Rejne, taler ham haardt til:

Hvad gør du mellem Gravene? Hvi sukker du som en skranten Kvinde?
Hvorfor bleges din brune Kind? Hvi gløde dine Øjne sygt som den
druknes? Hakon! kan en Mø din Sundhed og din Dygtighed betvinge?

Hakon er ganske vist blevet Norges Konge; men dermed er hans Opgave
ikke løst. Det truer paa ny med Borgerkrig, og kun en kraftig Vilje
»kan vende Splid til Orden«. Men Hakon vil skyde Opgaven, just ikke fra
sig, men ud i Fremtiden: »I Morgen, Sigurd! i Morgen!« Før han har
vundet Valborg, kan han ikke tænke paa Land og Folk. Han ser sit
Kongedømme »i Valborgs Hjerte«.

Ja, Lidenskaben er ved at bringe Hakon til at glemme mere end Land og
Folk; han er paa Nippet til at glemme Ærens Love. Da han hører, at Axel
medbringer Pavens »Orlov«, udbryder han: »Ha, Argelist, ha, Helved!«
Hans »opbragte Hjerte . . . svulmer efter Hævn, det tørster efter
Blod«. Han sværger, at Axels »Brudeseng skal vorde smykt med Roser, med
røde Lagen og med svovlblaa Bolstre«. Han vilde tage med Magt, hvad der
ej bliver givet godvilligt. — Vild som en Ulv!«, udbryder Sortebroder
Knud, da han ser Kongen ile bort.

Men Hakon er i Virkeligheden ingen uædel Natur; Lidenskaben har kun for
et Øjeblik bragt ham til at glemme sig selv. Da han under Kampen med
Erling Skakke ser, hvorledes Axel kan, just ikke glemme sin Kærlighed
til Valborg, men27 Indledning.

sætte det at vinde hende efter det at være tro mod sin Konge — da
dukker hans bedre Selv op af Lidenskabens oprørte Hav. »Din Godhed«,
siger han til Axel, »saarer mig dybere end Erling Skakkes Sværd«. Og da
Axel lægger det Klæde om hans Arm, ved hvis Overskærelse man
•>sønderrev hans Liv«, saa brænder det som Ild. Nu vil han frivilligt
opgive Kravet paa Valborgs Haand; og tøver han et Øjeblik med at tage
del afgørende Skridt, er det kun, fordi han er bange for, at Axel skal
misforstaa hans Given Afkald, som om den var udsprungen af Svaghed. Men
han besejrer Tvivlen og udbryder:

Fri og frank, fordi jeg vil det gode, betvinger jeg mit Hjertes
Lidenskab, og skænker dig din Valborg, skænker dig det kæreste, jeg
elsker her i Verden.

Og saa styrter Hakon sig ind i Kampen paa ny og finder Døden.

De øvrige Figurer i Stykket er, med Undtagelse af Sortebroder Knud,
mindre betydelige. I Sigurd af Rejne har, som allerede antydet,
Digteren tegnet en af de gamle Kæmper, for hvem den ærefulde Kamp for
Konge og Land er det højeste i Verden, ja næsten det eneste, der er
værd at leve for. Som de gamle hedenske Kæmper stoler han først og
fremmest paa sin stærke Arm; i Kirken har han ikke sat sin Fod i mange
Aar. Og hvorledes han ser paa Kvinden og Elskoven, det lyser frem af
hans ovenfor anførte Ord til Hakon. En grovere Udgave af ham har vi i
Bjørn Gamle, der mener, at den gamle Kæmpeaand er uløselig knyttet til
de gamle Sæder med deres mandige28

Tarvelighed. Før drak man Hornet ud til Bunds, nu nipper man til Bægre,
og det er en Uvane, »som vil bringe Landet, sent eller tidligt, i
Aftagende«. Men Bjørn har dog mere end de gamle Former, han har
virkelig den gamle Kæmpeaand i sig. Da Olaf den Helliges Skikkelse
kommer skridende ned igennem Kirken, raaber han: »Blotter eders
Hoveder! . . . Den er en Stimand, som forskrækket flyr for Olafs Aand«.

Ærkebiskop Erland er et Følelsesmenneske. Han afskyr de kolde kloge
Hoveder og tordner mod det, man kalder »Statskløgt«, »denne Satan, rig
paa alle Laster . . . der forraader Uskyldighed, som Judas, med et
Kys«. Som ung har han elsket og tabt (den Kvinde, der senere blev
Vilhelms Moder), og denne Oplevelse gør ham forstaaende over for
Kærligheden og dens Krav. »Den er en ufrisk1) Mand«, erklærer han, »som
aldrig kendte til Kærlighedens Styrke«. Hans Medfølelse med de elskende
bringer ham endogsaa til at laane Vilhelm den hellige Olafs
Sølvmorskaabe og Jernspyd. »Det er ingen Synd«, siger han, »Gud vil
tilgive det rene, det uskyldige Bedrag«.

Axels Ven, Tyskeren Vilhelm, er en underlig, gaadefuld Skikkelse. Han
er Frugten af »et usaligt Ægteskab« mellem Erlands Ungdomselskede, den
ædle milde Eleonora, og den kolde barske Rudolf, som hun blev tvunget
til at ægte. Derfor er der en sælsom Dobbelthed i hans Natur. Han
skildrer sig selv i følgende Ord:

Sælsom er min Natur og halv en Uting;

tilsammensat af stride Elementer,

l) I Visen staar »ufrist« (jfr. S. 14).29 Indledning.

af Kærlighed og Had, af Harm og Ømhed

gærer en evig Uro i mit Bryst.

Selv kan han ikke elske, men han finder en »Lindring i et hjælpe den,
som elsker«. Et mørkt Tungsind har ligget knugende over ham; han tror,
det stammer fra, at han hidtil ikke har lydt sin døende Moders Bud: at
bringe Erland hendes sidste Farvel. Og han er tillige en underlig
svænnersk Natur. »Min Tanke«, siger han til Erland, »dvæler helst i
Evigheden«. Derfor er for ham hans Forklædning som Olaf noget andet og
mere end et fromt Bedrageri. Han tror, at Olafs Aand har taget Bolig i
ham, at han er »St. Olafs blege Larve«, »hans virkelige Genfærd«.

Axels Hjertensven er »en Tysker«. Man studser maaske i første Øjeblik
derover; men dengang »Axel og Valborg« blev skrevet, kendte vi endnu
ikke den slesvigholstenske Bevægelse, endsige 1848 og 1864. Haarde
Kampe og bitre Tab havde endnu ikke gravet en dyb og bred Kløft mellem
Danskere og Tyskere1). Der var i Begyndelsen af dette Aarhundrede et
nøje aandeligt Forhold mellem de to Folk; vort Aandsliv havde gennem
lange Tider udviklet sig gennem Paavirkninger fra Tyskland.
Oehlenschläger selv er jo et slaaende Bevis derpaa. Det er i Følelsen
af dette Slægtskab, at Digteren lægger disse Ord i Munden paa Axel:

Kampen mod »Tyskeriet« i Slutningen af det 18. Aarhundrede var
fremgaaet af Harmen over, at indvandrede Tyfkere, støttet af
Regeringen, bredte sig her i Landet og ofte beklædte indflydelsesrige
Stillinger. Men den var egentlig ikke baaren af nogen Uvilje mod selve
den tyske Nation.30

Da Odins Skarer delte sig i tvende mægtige Broderarme, blev dog Roden
af Sproget og vort Sindelags Natur udelt; og derfor bør det sig
bestandig, at Goten og Germanen elske sig.

Denne »Goto-Germanisme«, denne Tanke om en aandelig Sammenslutning af
Nordboer og Tyskere, vil de fleste Danske indtil videre staa fremmed og
afvisende overfor Dens Virkeliggørelse ligger i alle Tilfælde et godt
Stykke længere ud i Fremtiden end den skandinaviske Tankes. Og den
venter vi jo paa endnu?

Den, der særlig sætter det dramatiske Maskineri, Intrigen, i Gang, er
Sortebroder Knud. Han er Stykkets onde Aand. Straks ved hans Fremtræden
tegner hans Skikkelse sig klart og tydeligt. Axel udbryder, da han ser
ham komme ind i Kirken:

Men hvilken dunkel Skygge, sort og skummel, sniger sig langsomt hid,
for at formørke den lyse Fryd? Ha, Sortebroder Knud! Jeg kender ham,
det samme lumske Træk ved Øjet og det samme sleske Smil paa Læben, som
for fem Aar siden.

Og dette »sorte, langsomme Sneglehus« omslutter et Indre, der er lige
saa hæsligt som den ydre Skal. Han har én, herskende Lidenskab; det er
Magtsygen; han vil være Ærkebiskop. Som saadan vilde han i Magt og
Indflydelse være Kongen jævnbyrdig. For at naa dette Maal er han rede
til at bruge ethvert Middel. Han søger at hjælpe Kongen til at vinde
Valborgs Haand, i Haab om,31 Indledning.

at Kongen til sin Tid vil lønne ham med Ærkebiskopstolen. Om han kommer
til at trampe to Menneskers Livslykke i Støvet, hvad bryder han sig om
det! Han føler det vel snarere som en yderligere Tillokkelse, thi han
synes at være noget af en dæmonisk Natur. Den dæmoniske Natur bruger
det onde, ikke blot fordi det er det efter hans Skøn nødvendige Middel,
men fordi han elsker det onde. Hans højeste Lyst er det at se
Menneskehjerter vaande sig i Smerte. Og noget af dette glimter flere
Gange frem i Knuds Optræden; naar man f. Eks. lader det komme saa vidt,
at Axel og Valborg først i Kirken faar det bitre Sorgens Budskab, som
skiller dem, saa er det vel nok Sortebroder Knud, der har frydet sig
ved »at spænde disse arme Hjerter ved et stakket Haab, for i den sidste
Stund at lade Haabets Sæbeboble briste« — skønt Erland synes at ville
give Kongen Skylden derfor.

Da Knud skal til at røbe for Erland, hvad han har opdaget i Kirkebogen,
mærker man gennem hans Ord, hvilken Glæde det er ham. Til en Begyndelse
leger han med Erland som Katten med Musen: han lader ham først glæde
sig over, at »Himlen under ham før hans Død den Fryd at sammenføje
tvende rene Hjerter«. Saa begynder han at krumme Kløerne, skønt han
endnu skjuler dem: Han maa desværre forstyrre den ærværdige Faders
Fryd; Pavens Skrivelse er uden Kraft. Dog, Skæbnens Styrelse maa jo den
vise betragte som et Vink fra Himlen osv. Men saa bliver han ked af
Legen og viser Kløerne; han gør Nar af Erland op i hans Øjne: Erland
blev jo Biskop paa Grund af sit fromme Liv; rigtignok troede man
tidligere,32

at der hørte noget mere til at være Biskop end det at være et
skikkeligt Menneske; men Hakon har nu engang taget sig en Biskop, som
er ganske — uskadelig.

Knud er Munk, men kun af Navn. Denne Karakter, der elsker det onde, er,
som det synes, uden Forhold til det religiøse. Til en af de Kæmper, der
holder Vagt i Kirken, siger han ganske vist:

Forsynd dig ej! Saa gerne kanst du tvivle, Søn, om Himlen og om din
Salighed, som om St. Olaf og om hans Jærtegn.

Men det er kun Komediespil; han maa jo spille sin Bolle som Munk. Hans
sande Tankegang kommer frem, da Genfærdet viser sig. Efter at han har
overvundet sin første uvilkaarlige Frygt — der viser, at han ikke er
helt fri for Menneskets Bædsel over for det ukendte, det gaadefulde —
udbryder han: »Det er Bedrageri! . . . Det er en Gøgler! Der spøger
ingen Aander ... St. Olaf er en Støvhob, en Ormesæk«. Men, da han
dødelig saaret vælter sig paa Kirkegulvet, lister Tvivlen sig frem af
den skjulte Krog, hvor den har ligget paa Lur, ukendt for ham selv:
»Var det et Menneske? Han stødte Spydet mig i Brystet med en unaturlig
Kraft<. Saa søger han at, kvæle Tvivlen: »Nej, nej, det var en dødelig!
Alt dør. Der er jo ingen Evighed . Men Tvivlen er sejglivet. Og da han,
medens han famler om sig, for at finde noget at stille Blodet med, faar
fat paa Valborgs Blomsterkrans, saa kalder dette betydningsfulde
Sammentræf frem fra hans Sinds Dybder den lille Best af noget ægte
menneskeligt, som ikke er fortæret af33 Indledning.

det dæmoniske, og han stønner frem: »O, beder, beder for mig, I unge
elskende!« Men saa er en død vel dog noget andet og mere end en
Støvhob;

thi hvorfor bede for en Støvhob?

* *

*

Til Slutning endnu nogle Ord om Stykkets Handling.

Scenen, hvor Begivenhederne foregaar, er den samme hele Stykket
igennem, nemlig Trondhjems Domkirke, og Handlingen varer fra Sol gaar
op, til Sol gaar op igen. Oehlenschläger har her gjort et Forsøg paa at
følge de Begler om Dramaets Enheder, som den gamle franske Tragedie fra
det 17. Aarhundrede havde opstillet: Tidens, Stedets og Handlingens
Enhed, d. v. s. Handlingen burde højest vare et Døgn, der maatte ingen
Sceneforandringer finde Sted, og der skulde kun være én Hovedhandling.
Oehlenschläger har stræbt efter at overholde disse Enheder, skønt han
af den Grund har været nødt til at begaa nogle Usandsynligheder: der er
kun én Udgang fra Klostret, nemlig gennem Kirken, og Axel og Valborgs
Vielse fastsættes til nogle faa Timer efter, at Axel er kommet hjem.
Det kunde synes underligt, at Ohlenschläger har villet presse dette
romantiske Elskovsdrama ind i den franske Tragedies stive Rammer.
Romantikken vendte sig jo ellers bestemt mod den franske Tragedie, som
mod alt, hvad der var stift, regelbundet. Men Oehlenschlägers Stilling
paa dette Punkt hænger maaske sammen med, at han paa denne Tid var
begyndt at gøre Front mod Steffens og den tyske Romantik, maaske ogsaa
med, at han, da »Axel og Valborg« blev skrevet, boede i Paris, hvor
den34

Indledning.

berømte Skuespiller Talma søgte at gyde nyt Liv i den gamle franske
Tragedie. —

Handlingen begynder om Morgenen, men ikke i det klare Morgenskær.
Igennem de farvede Kirkeruder falder Lyset dæmpet ind under de mægtige
Hvælvinger, hvor de svage Straaler fra Messingkronens gule Vokslys
kæmper med de sidste Rester af den mørke Nat. »Hvor dunkelt for en
Sommermorgen! Norden er dunkel!« udbryder Vilhelm, og Axel svarer:
>Dunkel som det hellige!« Ja, Romantikken elskede jo det dunkle, og her
passer Dunkelheden; thi al Begyndelse er dunkel, anelsesfuld. Af denne
Dunkelhed kan stige baade den solklare Dag og den nattemørke Uvejrssky.
Først ser det ud, som om det gik mod Lys og Glæde. Axel er jo vendt
hjem med Pavens Orlov, og den friske Blomsterkrans om Navnetrækket paa
Pillen bringer Bud om Valborgs Troskab. Men det er kun et forbigaaende
Lysglimt; straks efter falder der en mørk Slagskygge tværs over det
lysfyldte Billede. »Hvilken dunkel Skygge«, udbryder Axel, »sort og
skummel, sniger sig langsomt hid, for at formørke den lyse Fryd? Ha,
Sortebroder Knud! ... Et usaligt Varsel!« Og dette Varsel følges snart
af andre. Da Axel vil sætte Ringen paa Valborgs Finger, triller den jo
— synes de — ned i deres Stamfaders Harald Gilles Grav, medens der op
fra den klinger de ildevarslende Ord: »Ingen Bulle kan gøre Indgreb i
Naturens hellige Orden«.. Saaledes ender første Akt, og derved er
Stykkets Grundtone anslaaet: »Axel og Valborg« er et Sørgespil.

Det tragiske kan blandt andet fremkomme derved, at en Personlighed
bukker under for ydre Forhold, som er ham overmægtige; men vi maa35

da se, at der i hans egen Karakter er noget, som delvis berettiger hans
Fald: en Brøde hos ham selv eller hans Slægt — thi Barnet maa jo ofte
bøde for, hvad Faderen forbrød. Hos Axel og Valborg kan man nu ganske
vist ikke pege paa nogen Skyld; de er saa noget nær fuldkomne. Men de
er af den Gilske Æt, og, som Erland siger, »en grusom Skæbne følger
denne Slægt«. Og denne tunge Skæbne er selvforskyldt. Det var i alt
Fald, hedder det i Stykket, en almindelig Folketro, at Ættens
Stamfader, Harald Gille, besteg Tronen ved et Bedrag, og at der, paa
Grund af dette og den Grusomhed, hvormed han for frem, ingen Trivsel
var i den Gilske Slægt. Ættens vilde Selvraadighed kommer ogsaa frem i
den Gren, Axel hører til. Hans Fader, Thord Husfreja, lod sin Søn »løbe
5 Aar rent uden Daab og Sakrament«. Da Valborg skulde holdes over
Daaben af hans Frænke Fru Helvig, bad han hende tage Gutten med, for
»at det dog engang kunde vorde gjort fra Haanden«. Der er i dette noget
af den hedenske Nordbos Stolen paa egen Styrke. Sønnen skulde ganske
vist helst døbes engang, for det var jo nu saa Sæd og Skik; men — det
faar man Indtrykket af — Thord Husfreja mente, at han i Grunden nok
kunde klare for sig og for sin Søn, selv om han lod Vorherre være
udenfor. Det er for dette Udslag af Slægtens Selvraadighed, det er for
denne Synd, at Axel og Valborg kommer til at bøde. Derfor siger ogsaa
Erland, da han skal skære Klædet over mellem dem: »Mig er det ej; dig
skiller Skæbnen fra Valborg«. Et Øjeblik ser det ganske vist ud, som om
Axel og Valborg alligevel ikke skal lide for Slægtens Brøde. De
elskende staar rede36

til at flygte bort, Vejen ligger aaben for dem. Men idet de, for at
tage Afsked med Fædrelandet, knæler ved deres Stammefaders Harald
Gilles Grav, hører man »tre hult hylende Toner af et Horn« : Erling
Skakke er landet. Det er, som om disse Toner klinger op fra
Stammefaderens Grav for at minde om, at Slægtens Synd ikke er sonet
endnu. Axel maa følge Kongen i Kampen, og de falder begge. »Uddøet af
Jorden er altsaa nu den hele Gilske Slægt«. Og først da er Ættens Synd
udsonet: Valborg finder sin Trolovelsesring, den var dog alligevel ikke
trillet i Harald Gilles Gravkiste. Nu kan hun og Axel hvile i den samme
Grav. — Om et Stykkes Handling kan fængsle Læserens Sind, vil væsentlig
afhænge af, om den har den dramatiske Spænding. Den ene Begivenhed maa
stadig kalde paa den næste; man maa intetsteds — før ved Stykkets
Slutning — have en Følelse af, at her kunde man egentlig godt standse.
Faren for, at et Drama kan falde fra hinanden, er i Reglen størst ved
Udgangen af Akterne. Her gælder det da særlig for Digteren om at
vedligeholde den dramatiske Spænding. Naar Tæppet gaar ned for en Akt,
maa Tilskueren uvilkaarlig udbryde: hvad nu? Oehlenschläger har løst
denne Opgave heldig i »Axel og Valborg«. Første Akt ender med Valborgs
dunkle, urolige Anelser om, hvad Fremtiden skjuler i sit Skød. Ved
Slutningen af anden Akt spørger man uvilkaarlig: hvad vil Kongen nu
gøre, og hvad er det, Knud med saa iøjnefaldende Glæde har læst i
Kirkebogen? Naar Tæppet gaar ned for tredje Akt, staar vi med spændt
Forventning om, hvorledes Vilhelms Plan vil falde ud, og ved Udgangen
af fjerde Akt ser vi Valborg tage den gri-37 Indledning.

bende Afsked med Axel, som gaar til Kampen og maaske til Døden.
Oehlenschläger har end videre forstaaet at føre Ledningstraade fra én
Begivenhed til en anden og saaledes yderligere kæde de spredte Optrin
sammen til en Helhed: Trolovelsesringen, som triller ned i Revnen,
finder Valborg igen i sidste Akt; Kransen, som Kongen hugger ned fra
Pillen, er det, hvormed Knud vil standse det udrindende Livsblod;
Klædet, der overskæres mellem de elskende, bliver Forbindingen om
Kongens Arm o. lgn. —

Det er nu over et Hundred Aar, siden »Axel og Valborg blev digtet;
mangt og meget har forandret sig i den forløbne Tid, og vor realistiske
Tidsalder, med sin bestemte Fordring paa »Virkelighedstroskab«, har
naturligvis adskilligt at udsætte paa denne Kærlighedstragedie: Er
Axel, og da særlig Valborg, disse Skikkelser uden Plet og Lyde,
virkelige, levende Mennesker? Er denne Kærlighed, som synes at have
afstrejfet alle den jordiske Elskovs sanselige Bestanddele, er den ikke
baade mat og unaturlig? Er Valborgs Død dog ikke mer end usandsynlig?1)
osv. Og alligevel, trods alle

') Hvad man end vil indvende mod Valborgs Dødsmaade, maa man dog
indrømme, at den staar i Samklang med Stykkets Grundtone.
Oehlenschläger, som til Tider, naar den digteriske Beaandelse ikke var
over ham, kunde tænke og føie saa underlig spidsborgerligt, udarbejdede
en Gang i et saadant Øjeblik en anden Afslutning af Stykket, for at
undgaa den »usandsynlige« Dødsmaade. Efter den gribende Scene, i
hvilken Visen om »Aage og Else« og Vilhelms Ord: »Valborg er død, som
Nanna over Baldur«, har forberedt Læseren paa, at »hendes Hjerte er
bristet over Axels Lig«, rejser Valborg sig pludselig op og siger:38

Indvendinger, hvor friske og betagende er dog ikke mange af disse
Scener endnu efter et Aarhundredes Forløb! Ogsaa i kommende Dage vil
mangt et Hjerte kunne gribes og røres ved denne Fortælling om
»Kærligheds Troskab«.

Nej — end ej død, min ædelig Herre! Din Sang jeg højt maa prise! men
Valborgs Hjerte brast ej desværre ved Aages og Elses Vise.

Dette gør jo et fuldstændig latterligt Indtryk.AXEL OG
VALBORG.Personerne.

Hakon Herdebred, Norges Konge.

Sigurd af Rejne, hans Staller.

Axel Th ordsøn, hans Frænde.

Valborg, Axels Brud.

Vilhelm, hans Ven.

Erland, Ærkebiskop.

Knud, Sortebroder.

Bjørn Gamle.

Endrid hin Unge.

Kolb ej n , og

Flere Kæmper.

En fjendtlig Kæmpe med Følge.

Gotfred, Vilhelms Svend.

Dronning Thora med sine Fruer og Jomfruer.

Bjarkebejner.

Munke.

Handlingen foregaar i Krist-Kirken i Nidaros. Til begge Sider
Begravelser i Murene; midt paa Gulvet Harald Gittes Ligsten. I
Forgrunden tvende mægtige Kirkepiller, som understøtte Hvælvingen; den
venstre betegnet med tre Kors, den højre viser Tegnet SL, omkranset af
Forgetmigej. Dybt i Baggrunden Højalteret. Over Altertavlen staar et
gyldent Skrin, der oplyses af de brogede Ruder i Koret, hvorigennem
Solen skinner. 1 Midten af Gangen en Lysekrone.

Tiden er 1162.Første Akt.

Axel. Vilhelm.

Vilhelm.

Her er da den berømte Trondhjems Kirke, hvis Ry har bredet sig til
selve Rom. Axel. Har Rygtet pralet? Vilhelm. Nej.

Axel. 0, hvilket Tempel!

Vilhelm. Et højt udhulet, hvælvet Dovrefjæld! Axel. Ærværdig Rolighed
har her sit Sæde og gyder Fromhed i det stille Sind. Vilhelm.

Et prægtigt Syn, naar midt man staar i Gangen og skuer op til Altret.

Axel. Messen holdes

i Koret; hør! den fjerne Morgensang runger i Kirkens trinde Hvælvinger.
Vilhelm.

Hvor dunkelt for en Sommermorgen! Norden er dunkel.

Axel. Dunkel, som det hellige! De gule Vokslys brede svage Straaler fra
Messingkronen hen i Kirkens Gange; saa glimter Haabet i et sorgfuldt
Hjerte.42

0, hvilket Syn! den unge Morgenrøde gløder igennem Farverne paa Vinduet
i Østen. Hil dig, hil dig, skønne Sol! du vækker alle mine
Bardomsminder.

Vilhelm. Og hvad betyder ve! den gyldne Kiste hist over Alteret?

Axel. Sankt Olafs Skrin!

Vilhelm. Ha, det er Olafs Skrin! Axel. Der gemmes fromt

de hellige Levninger af Nordens Helgen. Vilhelm.

Og klippes end hans Skæg og Negle stundum af Kongerne?

Axel. Nej, Harald Haarderaade fandt det uværdigt at forstyrre Liget i
sin højtidelige Ro; han kasted i Havet Skrinets Nøgler, og fra den Tid
hviler det ædle Støv i stille Fred.

Vilhelm betragter Pillerne. Herlige Støtter ved Sankt Innocens! De har
en stærkere Rygrad, bredre Skuldre, end du og jeg; og de vil knejse
fort, naar vore trætte Ben er længst i Muld. Men hvad betyde disse
trende Kors?

Axel. Kom, Vilhelm! lad os se den næste Pille. Vilhelm. Sig mig kun
først, hvad disse Kors

betyde.

Axel. De trende Kors betyde Haarderaades, Kong Olaf Kyrres og Kong
Magni Højder. Men lad os efterse den næste Pille! Vilhelm. Hvad viist
du se? Axel. Et mindre Mærke, Vilhelm!

Ej nær saa højt, ej nogen Kæmpehøjde, saa højt kun som en femtenaarig
Mø;Første Akt.

ej hugget ud i Stenen, ridset ind kun med svage Træk i Træomfatningen.

Vilhelm. Din Valborgs Maal?

Axel. Bi, bi en liden Stund,

lad mig forhøje Nydelsen ved Dvælen!

Vilhelm. Naar skarst du det?

Axel. For fem Aar siden, da

jeg tren i Kirken for til Gud at bede, for Afsked med min Kærlighed at
tage og med mit Fædreland. Min Valborgs Moder var nylig død, og Valborg
sat i Kloster at lære Sømmen sy og læse lære. Hun var kun femten Aar;
men, o min Broder! den modne Sjæl alt smilte som en Engel igennem Øjets
Himmelblaa. — Jeg kom; det var en aarle Morgenstund. Kong Ejsten var
fanget Dagen før, og skændigt myrdet. En vældig Bædsel drev mig bort
fra Norge. Grumt raste Landets Sønner mod hverandre; grumt raste
Kærligheden i mit Bryst. Jeg bad til Gud, at ud han vilde slukke den
stærke Flamme, der, endskønt uskyldig, dog skyldig brændte til min
skønne Frænke. Jeg bad, og som jeg bad, da aabnedes hist Klosterdøren,
hvorigennem ellers de fromme Nonner komme hid til Messen. Det undrede
mig, at de kom saa aarle; men ak! det var kun én, en uindviet, hvis
Skønhed Sløret endnu grusomt ej bedækte. Tæt det sorte Klædebon sig
vandt om hendes smækre Midje; blegt, som Silke faldt det silkebløde
Haar I Fletninger om Skuldrene. Hun saa mig ej, hun knælte her for
Graven, Vilhelm!48

her for sin Moders Grav; hun hæved fromt

de trinde Arme, liljehvide Hænder.

Hun bad, som jeg: »0 Himmel, sluk min Elskov!

0 Moder, styrk din Datter i sin Dyd!«

Da glemte jeg Sankt Olaf, alle Helgen

og Himlen selv; thi Himlen aabenbared

sig for mig i min Valborg. Aldrig var

Tilstaaelsen end kommen mig paa Læben.

Fra Barnsben kaldtes vi vel Ægtefolk;

det var i Spøg, fordi den søde Mø,

som Glut alt var mit Hjerte dyrebar.

Jeg nærmed mig, igennemglødet af

det stærkeste, det elskovsfulde Mod.

Nu syntes alle Farer mig forsvinde.

Min Skæbne laa som Lindorm for min Fod,

jeg stod paa den, kæk som Sankt Mikael,

og stødte Spydet i Uhyrets Ryg,

mens mine Følelser med stærke Vinger

sig løfted imod Himlen. Saadan tren jeg

for Valborg; med min venstre Haand omslyngte

jeg hendes skønne Legem, med den højre

drog jeg mit Sværd, og svor ved alle Helgen:

Valborg skal vorde Axel Thordsøns Brud

paa Jorden eller hist i Himlen.

Vilhelm. Amen,

min brave Broder!

Axel. Ak, da skælved Valborg:

»Axel, hvad sværger du! Er ej vor Elskov mod Religionen og mod Sæderne?
Er vi ej Slægtninge? Forbyder Kirken ej sligt et Ægteskab? Bad vore
Mødre indstændigt os paa Sottesengen ej, at tvinge denne Flamme ?
Spaaede de os idel Kummer ej og Undergang,Første Akt.

ifald vi handlede mod deres Raad?

Se vore Mødre paa Ligstenene!

De bøje deres Hoveder, de græde

af inderlig Medlidenhed for os,

for deres Børns grusomme Skæbne!« Vilhelm!

da skar jeg vore Træk i Pillen der,

og svor igen: Jeg kommer hjem med Orlov

fra Paven, eller aldrig, aldrig mere!

Vilhelm. Hvor lykkeligt at stande ved sit Maal, begavet nu med alt,
hvad forhen mangled! Kom, lad os efterse dit Navnetræk!

Axel. Ja, det skal være mig mit første Varsel.

Han gaar hen mod Pillen og opdager Blomsterkransen. 0, Vilhelm!
Vilhelm! Valborg er mig tro; Himlen er ej saa blaa som disse Blomster.
Han omfavner sin Ven. Vilhelm. Lyksalige, som elsker, og som elskes!
Axel. Stalbroder! hav Taalmodighed med Axel! lad ej hans Blødhed trætte
dig. Snart er han lykkelig, da skal han dele Livet imellem Valborg og
sin Broder Vilhelm. Du fulgte mig til Norge, for at kende den nordiske
Natur. Alt skalst du skue; men Kærligheden, Ven! er ogsaa nordisk: den
høje Agtelse for Kvinden, Vilhelm, har Sydens Ridder lært af Nordens
Kæmpe. Hvis du vil kende Nordens Aand og Sæder, maa du begynde med dens
Kærlighed.

Vilhelm. Elsk du, min Ven! sværm og vær

lykkelig.

Du kaared dig en ærlig Tysker til din Ven, og du skalst altid finde
sand Deltagelse ved dette Bryst.

Axel. Det véd jeg.46

Da Odins Skare delte sig i tvende mægtige Broderarme, blev dog Roden af
Sproget og vort Sindelags Natur udelt; og derfor bør det sig bestandig,
at Goten og Germanen elske sig.

Vilhelm. Du viste dig i Henrik Løves Tog saa djærv en Ridder, som en
trofast Bejler her ved de vakte Minder af din Elskov. Jeg lader ene dig
med Kærligheden, og iler hen til Skibet for at bringe vort Folk Besked
og Bud.

Axel. Jeg skulde selv —

Vilhelm.

Ej! du est undskyldt; lad du mig kun raade. Tak, for du viste mig den
skønne Kirke! Pilegrimskaaben har jeg ladet lægge i Stolestadet hist
ved Vandringsstaven, hvormed du første Gang vil se din Valborg. Jeg
overlader dig til denne Glæde; paa Skibet kanst du atter finde mig.
Axel.

Jeg bringer dig i Kongens Hal, saa snart —

Vilhelm. Først ønsker jeg at hilse Bispen; dog det haster ej, men
Kærligheden haster. Han gaar.

Axel. Du tapre Vilhelm, redelige Tysker, udkaarne Ven, trofaste
Vaabenbroder! — Hvor lifligt straaler Solen Munterhed ind i mit Hjerte,
som i Kirkens Hvælving! Men hvilken dunkel Skygge, sort og skummel,
sniger sig langsomt hid, for at formørke den lyse Fryd? Ha, Sortebroder
Knud! Jeg kender ham, det samme lumske Træk ved Øjet og det samme
sleske Smil paa Læben, som for fem Aar siden. — KundeFørste Akt.

jeg undgaa ham! Men han har set mig alt. Hvis her han dvæler, til min
Valborg kommer! Ulykkesfugl! du skal den første være, som her mig
møder? Et usaligt Varsel!

Knud kommer. Ej! hellige Guds Kors! hvad? ser jeg ret? hvad? Axel
Thordsøn? Axel her i Landet? bedrage mine Øjne mig?

Axel. Jert Øje

ser klart og sundt, min fromme Fader! Axel er her. Guds Fred! Hvor gaar
det, Broder Knud?

Knud. Gud takke dig for denne gode Hilsen! Hvordan det gaar? Det gamle!
Præstegang! fra Klosteret til Kirken, og fra Kirken til Klosteret, og
endelig derfra et Skridt til Graven; det er Munkelivet. Men sig mig,
kære Søn! hvor gaar det dig? Ej, ej, hvor du est bleven før og stærk!
Hvor har du færdedes? Hvad har du øvet? En vakker Kæmpe lever mer ét
Aar, end alle Munke deres Levedage. Hvordan forstaar jeg her
Tilbagekomsten?

Han betragter Axel opmærksom. Axel. Kan det forundre eder, at en
Nordmand tilbagevender til sit Fædreland?

Knud. Jeg véd, hvorfor du drogst af Landet ud; ak, alle Kirkens Brødre
maatte rose saa fromt et Forsæt hos saa ung en Svend; du vilde ved
Fraværelsen betvinge din syndefulde Brynde til skøn Valborg. Nu, det
var smukt gjort, det var vel gjort, godt gjort! Men nu Tilbagerejsen,
kære Søn? Dog fem Aars Tid er gaaet, det er sandt. I fem Aars Tid kan
glemmes meget, véd jeg;48

og i Italien er skønne Kvinder, trinde som Liljer, blussende som Roser,
blide som Duer, fyrige som Ild. Da glemmes Nordens blege Skønhed snart.
Ej sandt, min Søn?

Axel. Det kan vel hændes, Fader!

Knud. Ja,ja! saa er det hændt sig, kan jeg tænke. Og det er vel; det
var en blodig Synd, dit unge Hjerte dengang stod i Fare for at begaa.

Axel. Hvor lider Valborg?

Knud. Nu?

som det nu gaar de unge Møer; hun er bleven from, klog, smuk —

Axel. Det var hun alt,

da jeg drog bort.

Knud. Ja, ja! hun tegned brav, hun tegned brav.

Axel. Saa er hun mere dejlig.

Knud. Derom kan jeg ej dømme, kære Søn; en Munk forstaar sig ej paa
jordisk Skønhed, han ser kun paa den himmelske.

Axel. Er Valborg

endnu i Klostret?

Knud. Undertiden, ja!

dog oftere er hun hos Kongens Moder, paa Kongens Gaard. Snart blier hun
der vel stedse.

Axel. Hvorledes det?

Knud. Hun kaldes Axels Brud

endnu for Spøg af Byens Piger; men vi vide vel, at Konning Hakon snart
vil dele Norges Krone med skøn Valborg.

Axel. Hvad? Hakon?

Knud. Nu, han elsker Jomfru Valborg

med al sit Hjertes Heftighed.Første Akt.

Axel. Og Valborg?

Knud. Hun — ham igen.

Axel. Der løjst du, Broder Knud!

Knud. Ej, ej! mm unge Ven, jeg troede sikkert, du havde fromt bekæmpet
dine Synder.

Axel. Hun elsker Hakon ej, hun hader ham.

Knud. Krist fri os! hade Kongen!

Axel. Har han bejlet

om hendes Tro?

Knud. Alt længst; og Valborgs Frænder

gav Kongen alle Ja.

Axel. Men Valborg, Munk!

men Valborg gav ham Nej.

Knud. Hun er optugtet

i Ærbarhed og Kristendom; hun véd, at Lydighed er Kvindens Hovedsmykke.

Axel.

Nej, Munk! ved alle Himlens Stjerner, Valborg ægter ej Hakon, hun er
Axels Brud.

Knud. Du tror at gennemdrive denne store Forargelse.

Axel. Retmæssigt skal hun vorde min Brud for Gud, som for mit Hjerte.

Knud. Axel!

Hvorledes —

Axel. Derom taler jeg med Kongen, og skylder eder intet Regnskab.
Valborg er min trods alle Djævle, alle Munke. Han gaar.

Knud. En vigtig Nyhed, ønskelig for mig! Det. blier en Kirkesag. Vor
Ærkebisp vil næppe blande sig i dette Væsen; han har jo éngang været
selv forelsket, den gamle Taabe. Altsaa — Broder Knud! — Axel afstaar
ej Valborg med det gode;

i Elskovsheden har han atter glemt — jeg iler hen at aabenbare Kongen
den hele Sag. Erland er syg og gammel; snart maa der tænkes paa en
anden Biskop — en vigtig Post, især i disse Tider; Normannakonning
trænger til en Mand med Kraft og Klogskab, der ved sin Idræt har vist
Hengivenhed. Mod, Broder Knud! her byder sig en Lejlighed som kaldet.
Hvormed belønner højt nok Elskeren den Mand, som skaffer ham hans
Elskerinde? En vigtig Nyhed, ønskelig for mig! Han gaar.

Axel kommer tilbage i en Pilegrimskappe befæstet med Muslingeskaller;
han har en hvid Stav, en bred Hat og et graat Skæg i sin Haand.

Alt borte! Vel! Il du kun hen at bringe Hakon det sjældne Bud; jeg
kommer selv. — Han elsker hende, Hakon elsker Valborg; men Valborg
elsker mig. Og hvoraf vedst du, og hvoraf vedst du, at hun elsker dig?
Hakon er Konge, Valborg er en Mø, og Kvindens Lod er Svaghed. Skam dig,
Axel! Bør Synden tvivle om en Engels Dyd? Men Pigen elsker Glimmer.
Axel! Axel! Da her for Gud hun knælte, med sit Hjerte af hellig Elskov
fuldt, stod Jordens Glimmer da ogsaa dengang i den renes Blik? Ak,
Tiden matter alt, den sløjfer selv hist Pyramiderne paa Nilens Sletter;
hvor meget mer — O, Kærlighed! du est ej en uskyldig, dydig Drift; du
vækker Mistillid, Had og Frygt i Mandens Hjerte. — Fem Aar! Jeg har
forandret mig i den Tid, jeg har ej tabt derved, er vorden Helt.Første
Akt.

Mit Blik er mere roligt, mere skarpt,

min Hage skjules tæt af dunkle Dun.

Mit Sværd har ikke rustet i sin Balg

imidlertid. Den store Henrik Løve

udmærkte mig; for hans Skyld bærer jeg

mangt sammenskrumpet Ar paa Bryst og Skulder.

Var jeg elskværdig før i Valborgs Øjne,

da maa jeg mere vorde det som Mand;

hvad elsker Kvinden mer end kraftig Manddom?

Hans Øje falder paa Kransen. 0, hulde Blomster, som en lysegrøn Majdag,
omhvælvet af det himmelblaa, mildner I Sorgen i mit Hjerte. — Thora
kommer fra Messen alt med sine Møer. Til Sagen! Som en sølverhaaret
Gubbe jeg spejde vil min Skæbne. Er hun utro, da bort saa hastig, som
jeg kom! da lynsnar i Henrik Løves Hær tilbage! Bråt jeg finder der min
Død for Vendens Økse. Og fanges jeg, og ofrer Hedningen mig hen for
Radegast, for Svantevit, for Provo eller for den grumme Siva — hvad er
det mer? Jeg faldt et Offer alt

her for en kristen, mere grum Gudinde.

Han gaar afsides. Dronningen gaar igennem Kirken med sine Fruer og
Jomfruer.

Valborg kommer i det sidste Par; hun standser i Forgrunden, og siger
til sin Følgesøster:

Gak du foran, Svanhvide! at jeg ene

kan gøre Bønnen efter daglig Skik

her ved min Faders og min Moders Grav.

Jeg følger efter.

Dronningens Følge gaar bort. Valborg knæler ved sine Forældres Grav.

Axel, som forklædt er kommen tilbage og knæler i en Afstand.

Himmel! det er Valborg.52

Jeg kender hende næppe. Hvilken Vækst! En fyldig Rose, hvad kun før var
Knop. Hvor hun er bleven dejlig! Hendes Aasyn er kun det samme. Men de
røde Roser er bleget hen til hvide Vemodsliljer. Held mig! Jeg vilde
gyse, hvis hun blussed i frejdig Munterhed.

Valborg staar op og ser sig omkring.

Jeg er alene; hist knæler kun en gammel Pilegrim.

Hun gaar hen for Pillen med Navnetrækket, tager den forrige Krans af og
hænger en frisk i Stedet.

Jeg hilser dig, min Kærlighed! god Morgen! Axel. 0, Himmel! Valborg
betragter Axel.

Hvor han beder fromt, den gamle! Axel. Tak, høje Fader, for din
Miskundhed! Valborg.

Hvor salig er hans Fryd, den sølvgraa Gubbe! Han har tilbagelagt en
hellig Rejse, og lettet Hjertet for en tung Bekymring. Nu staar han
ren, uskyldig ved sin Grav; den aabner sig, som Favnen af en Ven. 0,
gode Gud! hvor sælsomt gaar det dog paa denne Jord; tit nyder
Alderdommen en barnlig Ungdomslyst, imens den unge maa tæres hen af
glædeløse Sorger.

Hun gaar ham i Møde, idet han rejser sig.

Held dig og sæl, min fromme Vandringsmand 1 Axel. Jeg takker eder,
skønne Jomfru Valborg! Valborg. Du kender mig? Axel. Jeg gik til
Nidaros,

dels for at knæle ved Sankt Olafs Skrin,Første Akt.

dels for at bringe eder Brev og Hilsen fra Tyskland, hvorigennem Vejen
faldt. Jeg har alt hilset Helfred, eders Frænke paa Immersborg; hun
spaaede mig en god Modtagelse for dette gode Budskab.

Valborg. Mig kender ingen i den vide Verden; kun Helfred er min tro
Veninde. Men du kommer langvejs fra; hvad kanst du bringe? Axel. Fru
Helfred har en Broder. Valborg rødmer. Axel Thordsøn?

Axel afsides. 0, søde Liljer! I forvandler eder til Roser atter.

Højt. Rigtig, Axel Thordsøn; en ærlig Kæmpe, kun lidt kummerfuld. I
Saksen traf jeg ham i Henriks Lejr, og næppe hørte han, jeg drog til
Norrig, saa flyede han mig dette Brev, og bad mig bringe det i eders
egne Hænder.

Valb org kaster et frygtsomt Sideblik hen i Kirken; da hun finder sig
ene med Gubben, rækker hun efter Brevet og siger:

Min Gubbe! du har bragt — kærkomment Budskab. Axel. Har jeg? Nu, Gud
velsigne jer for det! Valborg. Du tager Deli Axel Thordsøns Skæbne?
Axel.

Og i skøn Valborgs med. Læs eders Brev! Valborg bryder Brevet, og
læser. Ung Axel lader Brev udgaa; Valborg, du søde Kvinde! Krist give,
det dig finde maa, min Brud, min Elskerinde!

En Ring jeg tager af min Haand, du den paa Fingren sætte!

3*58 Axel og Valborg.

Jeg elsker dig med trofast Aand, og kan dig ej forgette.

Kom vel i Hu, min unge Brud! at jeg dig saa mon fæste, skønt Axel drog
vide ud for fremmed Folk at gæste.

Han tjener i Herr Henriks Hær, forgyldt er hver hans Spore, fra
Velskland er hans gode Sværd, og ridderlig hans Fore.

Men ak! han sover ej sødelig, som sig mon Kæmpen sømme; hver Nat han
har ej Ro hos sig alt for de stærke Drømme.

0, vær mig tro, min Fæstemø! Bøj fra mig ej din Vilje! Jeg sviger ej
paa Verdens 0 Valborg, min hulde Lilje.

Og Lykken veksler ofte om; det kan sig vel saa hænde, at Axel bringer
Bud fra Rom, kært for hans søde Frænde.

Maaske han for dit Aasyn staar, naar mindst du tror hans Komme, Farvel
nu, Valborg, hulde Maar, Rose for alle Blomme!Første Akt.

Valborg stirrer vemodig paa Brevet, og gentager langsomt •g forsagt.

Maaske han for dit Aasyn staar,

naar mindst du tror hans Komme!

Hun slaar Øjnene op, og bliver i det samme Axel vår, som har afkastet
Forklædningen,

O, Himmel!

Axel styrter i hendes Arme.

Her er han, Valborg, hulde Maar, Rose for alle Blomme. Valborg. Axel!
Axel. Valborg!

Valborg. 0, min Gud!

Er det dig selv?

Axel. Nej, det er ikke Axel;

Axel var en bedrøvet, sorgfuld Svend, og, elskte Valborg! du omfavner
her den lykkeligste Helt i dine Arme.

Valborg. Min Axel! er det muligt? Axel. Elskte Pige!

Alting er muligt for et trofast Hjerte. Alting er lykkedes din
Pilegrim. Han stander ved sit Maal, ej ved sin Grav, og takker Himlen
for dens Miskundhed. Jeg svor en Ed, at ej jeg kom tilbage, før Kirken
havde billiget vor Elskov; se, her er Orlov fra den hellige Fader, nu
kan vi elske, elske uden Synd. Jeg bærer Pergamentet i et Omslag af
Silke paa mit blotte Bryst. Se, Valborg, det gule Pergament! Et
Himmelbrev! Se! ser du: Hadrianus Episcopus, servus servorum Dei — Ak!
det er i Romersproget, det er sandt; men Brevet56

tillader dig at elske mig, min Valborg! Den gode Olding svor mig det.
Og nu s^ærg mig, mit Hjertes Allerkæreste! her paa den brede Ligsten,
som bedækker vor Stamfader. Harald Gilles Støv, at end i Dag du vil for
Altret træde med Axel som din Fæstemand.

Valborg. Min Axel!

vedst du, at Kongen —

Aksel. Alting véd jeg, alting;

han elsker dig. Og du?

Valborg. Jeg elsker Axel.

Axel. O, søde, himmelske Veltalenhed! Endnu en Gang; sig det endnu en
Gang, du hulde Liljevand! Jeg hørte ej, hvad første Gang din Purpurlæbe
talte. Valborg. Jeg elsker Axel. Axel. Har I hørt det, Mure?

I høje Hvælvinger? I hellige Altre? Hun elsker Axel! Nu, saa skal da
ogsaa kun Døden skille dig fra Axel. Kom! kom! lad mig sætte Ringen paa
din Finger! Han taber den.

Den faldt.

Valborg. O, Gud!

Axel. Den trilled i en Revne.

Valborg. Den trilled ned i Harald Gilles Grav. Axel. Jeg lader smede
andre ti til hver af dine runde Alabasterfingre. Med Perler skalst du
flette dine Haar; Silke, med Roser og med Liljer sat, skal svulme kring
dit Bryst; din spæde Fod skal sluttes ind af sølverspændte Sko; af dit
Skarlagenskind skal GangerpiltenFørste Akt.

strunk bære Slæbet, naar som Axels Hustru du vandrer hen til Kirken fra
hans Gaard. Hel mangen Klump af Vendernes Skurdguder faldt i din Kæmpes
Lod; du varst hans Skjoldmø, granvoksne Valborg!

Valborg. Elskelige Svend!

Hvor har du ogsaa stærkt forandret dig! Dit Hjerte kun, din Elskov er
den samme. Jeg skuer næppe mer den skælmske Kløft i Hagen her for
lutter sorte Kruser. Barbar, som du est vorden! Valborg elskte en hvid,
glathaget Ungersvend; nu favner hun her en solbrændt, skæggehaget
Vildmand.

Axel. Og til Bevis paa, at du frygter ej den barske Vildmand med det
sorte Skæg, saa tryk din glatte, silkebløde Hage mod disse dunkle Dun,
i det du trykker det første Indsegl af din Kærlighed paa Axels Læber
med din Mund.

Han kysser hende. Valborg. Min Axel!

Axel.

Min Valborg! — Saa! Nu træder jeg for Hakon,

nu har jeg drukket Mod og Dristighed.

Jeg frygter ej, han skal ej røve mig

min Brud. Han kan det heller ej; han er

en nordisk Drot, og kan ej være nedrig.

Det er min Pligt, ej at formode det.

Farvel! O hulde! hvor det koster Axel,

at rive sig fra dig, min Elskerinde!

Men det maa være. Snart forenes vi

saa huldt og fast, som vore Navnetræk.

Se, søde Pige! hvad er dette A?

Et omvendt V! Og hvad er dette V?58

Et omvendt A! Saa gaar det vore Hjerter.

Vi er én Sjæl i tvende Parter adskilt,

hvis hele Stræben er at enes atter.

Krist signe dig! Smyk dig som Brud; du finder

din Axel her igen som Brudgom. Han gaar.

Valborg. Axel! —

Hvor han er vorden mandig tillidsfuld! Hans Blik udstrømmer Munterhed
og Trøst. Hvi gikst du bort og lodst din Valborg ene tilbage mellem
Gravene, min Axel? Nu falder atter ængstligt hendes Øje paa hendes
Moders blege Billed hist. Hun græder end bedrøvet; ak, som om hun vilde
sige: »Ulyksalige! I fryder eder i et stakket Haab. En grusom Skæbne
har oprejst sin Mur af Jern imellem eders Hjerter. Først i Graven —«
Gud! i Graven faldt hans Ring, i Haralds Grav! — Han stander i sin
Rustning, den døde Konge, barsk og trusselsfuld, med Haand paa Sværd,
med vredtindtrukne Bryn. Vor Stammefader! ak fortørnes ej! Min Axel
bringer Pavens Orlov hjem, vort Ægteskab er ingen Brøde længer. — Men,
ak! han truer ubevæget fort, som om han vilde sige: »Intet Brev kan
svække Blodets Magt; ej nogen Bulle gør Indgreb i Naturens hellige
Orden.« Og Axels Ring — o, alle gode Helgen! den trilled i vor
Stammefaders Grav.Anden Akt.

Kong Hakon. Sigurd af Rejne.

Sigurd. Hil og lyksalig dig, min Herre Hakon! Jeg mærker man maa gaa
til Kirke nu. naar man vil være sikker paa at træffe Normannakonning.

Hakon. Bringer du os Budskab?

Har du indhentet Nys om Erling, Sigurd?

Sigurd. Et Købmandsskib er løbet ind i Fjorden, har sneget sig ved
Nattetide bort fra Bergens By; det bringer ilde Nyhed: Ung Magnus
kaares rundt i søndre Norge, og Erling stormer slemt i Bergen. Dræbt er
Arne Brigdeskal, din Sysselmand ; disligest Ingebjørn, Landshøvdingen.
Hver Købmandssnekke holdes fast i Bergen, for ej at bringe Bud til
Nidaros om Erling Skakkes Rustning. Hændelsen har vi at takke for den
sidste Tidend.

Hakon. Den Nidding ønsker sig vel samme

Hilsen,

som Inge fik paa Bekesuden.60

Sigurd. Herre!

Klog Mand foragter ej sin stærke Fjende. Ej altid hjælper Lykketræf,
som sidst, da din Pil paa Isen traf Gregorius Dagsøn. Erling er ingen
Nidding, som Kong Inge, den skranten Vissenfod; fra Barnsben har han
lært at taale Jern. I Njørfasund formaaede selv Blaamandens Øksehug ham
ej at fælde, da med Ragnvald Jarl han drog til Serkland, og paa Vejen
entred den stolte Dromund. Endnu bærer han paa skraa sit Hoved efter
dette Hug — og kaldes Erling Skakke.

Hakon. Vi vil prøve

at hugge til ham fra den anden Side, saa, tænker jeg, det gaar.

Sigurd. Det give Gud!

Men, Konge! taal en Gubbes Dristighed: Hvad gør du mellem Gravene? Hvi
sukker du som en skranten Kvinde? Hvorfor bleges din brune Kind? Hvi
gløde dine Øjne sygt, som den druknes? Hakon! kan en Mø din Sundhed og
din Dygtighed betvinge? Se, Landet trænger til en ærlig Herre, en Drot,
som ener Haarderaades Kraft med Magni Visdom. Du besidder nu den norske
Trone, Rigets Arvinger er faldne, Retten hævder dig dit Spir, som
Harald Gilles sidste Sønnesøn. Nu rejser sig en anden Slægt, for atter
at spilde Landets Blod ved indre Krige. Se, Hakon! Norges Haab staar nu
til dig. I Danmark har alt Valdemar bevist, hvor snart en Helt kan
vende Splid til Orden.Anden Akt.

Hakon. Du giver mig Eksempel af min Fjende? Sigurd. Lign ham i Æren,
vig ham i hans

Fejl!

Sværm længer ej imellem disse Mure, de stolte Tegn af Augustini Hovmod!
Nu bygger han i Bergen andre Mure imod din Magt til Erling Skakkes
Tarv. Hakon.

Vær rolig, Sigurd! snart, snart har min Længsel sin Genstand fundet.

Sigurd. Nu, saa skynd dig da,

men gør det kort og godt! Stil dine Længsler, ryst Ungersvenden,
Elskeren af Ærmet, og mød som Helt og Drot for dine Kæmper!

Hakon. Som Helte vil vi møde Erling Skakke. Sigurd. Det er paa Tiden,
at derpaa du tænker; hvad sikrer dig for Erlings Overfald? Saml dine
Skibe, lad der blæses Hærblæst endnu i Dag; lad højt Krigspiben fløjte,
kast Brynjen over hviden Hals, og vis dig vaabendjærv og færdig at
undfange Oprørerne!

Hakon. Vel, vel, i Morgen, Sigurd! I Morgen! Kun i Dag er det umuligt.

Sigurd. I Morgen er kanske det mer umuligt, hvis Erling overfalder os i
Nat. Glem ej —

Hakon. Glem heller ej Ærbødigheden! Sigurd. Kun af enfoldig Troskab har
jeg talt. Det krænker mig, at Erlings Rygter tros, fordi tilfældigt
Uheld styrker dem. Det er et Folkesagn, at Harald Gille besteg ved et
Bedrag den norske Trone, og at til Straf for det, og for den Grumhed,62

han viste Magnus Blinde, Biskop Rejnald, det gaar saa ilde med hans
Afkom nu, at der er intet Held og ingen Trivsel med al den Gilske
Slægt, ihvad den virker. Saa taler Folket, og del krænker mig.

Hak o n.

Sligt Eventyr bør krænke gammel Kvinde, ej gammel Helt.

Sigurd. Ærværdighed og Varsel er i et Folkesagn.

Hakon. Og Overtro —

Jeg skuer Broder Knud.

Sigurd. I ham er Vantro

uden Ærværdighed, den lumske Hykler! Jeg har en Ækelhed for dette
sorte, langsomme Sneglehus. Kom, Hakon! følg mig, lad Sneglen krybe.

Hakon. Sigurd! tal med mer

Ærbødighed om Kongens Skriftefader.

Sigurd. Din Skriftefader? Nu i Herrens Navn!

Hakon. Jeg har en vigtig Sag ham at betro.

Sigurd.

Gud naade da din Sag! Farvel! Jeg plejer

just ellers ej at drives let paa Flugt,

men for de sorte Kutter er jeg Nidding. Han gaar.

Hakon. Utaalelig med samt sin Ærlighed, med samt sin Kraft! En evig
Tugtemester! Hvor kildrer det dog den forfængelige at revse, rette,
hvor han ser en Higen hos andre, som han selv ej har! Du finder din
Fryd i Kampen kun; derfor skal Hakon kun ogsaa finde Fryd i den. Din
Alder har slukt al Elskovs Ild; derfor skal Hakon nu ogsaa døve Flammen
i sit Hjerte.Anden Akt.

Hvor vist! Den frosne Vinter med sin Sne bebrejder Vaaren, at den staar
i Blomster. Nej, elske vil jeg, elske med mit Hjertes ungdommelige
Fylde. Se saa du mit Kongedom i Nidaros, i Bergen, i Vigen, hvor du
viist! Jeg skuer det i Valborgs Hjerte; det skal ingen Erling berøve
mig, naar først min Kærlighed har huldt erhvervet mig min skønne Trone.

Til Munken, som holder sig i en ærbødig Afstand. Kom, Broder Knud! kom
nærmere. Den gamle er borte.

Knud. Jeg forbavstes ved at se ham i Kirken her; den allerførste Gang i
tyve Aar!

Hakon. Tal! har du fundet Valborg? Har ved forstandig Tale du forsøgt —

Knud. Forsøgt? Ak, Eders Naade! ellers kan forstandig Tale vel udrette
meget; men her er Talen spildt. Saa meget mer —

Hakon. Hvad nu?

Knud. I kender jo de gamle Griller,

den uforglemmelige Kærlighed.

Hakon. Og kanst du ej afmale den saa styg engang med alle Helveds røde
Farver, at hun afskrækkes? Kanst du ej desuden med al Sandsynlighed
bevise hende, at slig en Elsker, som saa længe tier, maa enten være
troløs, eller død?

Knud. Det er en egen Sag at disputere med Kvindfolk, Herre! synderlig,
naar heftigt de elske. De antager ingen Grunde, antager ingen Tid og
intet Sted. Den elskte er dem altid nær, om selv64

han tjente mellem Væringerne hos Kyrialax i Grækland —

Hakon. Grumme Skæbne!

Knud. Hvor meget mer, naar pludselig han staar i Nidaros!

Hakon. Hvad siger du?

Knud. Jeg siger:

Hvor meget mer, naar pludselig han staar i Nidaros!

Hakon. I Nidaros?

Knud. Saa kaldte

jo Olaf Trygvesøn, jer Stammefader, vor gode By.

Hakon. Ha, Munk!

Knud. Tilgiv, min Herre!

Jeg mente vist, man havde sagt jer alt, at Axel Thordsøn kommen var
tilbage.

Hakon. Tilbage?

Knud. Ak! I véd det ej? Tilgiv da,

at jeg uskyldig melder eder først et uvelkomment Budskab.

Hakon. Axel her?

Knud. Han søger eder overalt, min Herre!

Hakon. Har alle Magter sig da sammensvoret? Axel er her! Og har han
samme Tanker om Valborg?

Knud. Tanker, Eders Naade? Ak! naar tænker Elskeren? Han brænder som et
Hekla efter hendes Favnetag.

Hakon. Nu, vi vil se, hvo af os to der vinder det Skakspil.

Knud. Eders Naade vogte Kongen for Løberen! Med Sindighed og KuldeAnden
Akt.

kan Spillet vindes, Dronningen bevares, Tillader I mig her at tale
frit?

Hakon. Tal!

Knud. Axel er en Drømmer nu, som altid. En Tid lang har han sværmet om
i Tyskland, og vovet et og andet Lykkespil paa Henrik Løves Tog. Den
tyske Fyrste har med et Ord opmuntret Svendens Mod. Nu svulmer han af
Selvtillid; nu tror han, at alt maa lykkes ham. Den gamle Pave den
hellige Hadrianus har omskiftet det timelige med det evige; nu strider
Viktor hardt med Alexander om Pavedømmet. Alexander valgtes vel af
Conciliet; men Fredrik Rødskæg beskytter Viktor imod Alexander. Alt er
i Kamp og Oprør; Henrik stormer i Venden, Fredrik i Italien; i Danemark
og Norge raste længe Mord, Ødelæggelser og Borgerkrige. De stolte Ridre
nytte denne Tilstand. Jo mere Overherrens Vælde synker, des mere stiger
enkelt Ridders Magt. De mene: Paverne og Fyrsterne har nok at gøre nu
med egne Sager; hver tror at kunne handle, som han vil — og dette
Øjeblik benytter Axel.

Hakon. Saa sandt jeg er en Konge —

Knud. Eders Naade

har huldt tilstedet mig at tale frit; jeg beder derfor om et gunstigt
Øre, til jeg har udtalt. Eders Naade elsker skøn Valborg — hvor
naturligt! Hun er skøn. I hader Axel Thordsøn — hvor naturligt!66

Han er den lykkelige. Eders Naade

tror dog at vinde Sejer — hvor naturligt!

I er den mægtige. Saa vidt er alting

fornuftigt, i sin Orden, og naturligt.

Nu gaa vi videre. Axel er kommen;

han bejler om skøn Valborgs Haand. Skøn Valborg

er fader-, moderløs; som Norges Konge

staar I skøn Valborg nu i Faders Sted.

Axel maa søge hendes Haand hos eder,

en Haand, som I af ovenmeldte gode,

naturlige, urokkelige Grunde

ej giver ham. Her er endnu ej Talen

om noget Spil; vor Sag gaar uanfægtet

sin retlige, sin skæve Gang, en Gang,

der sikkert falder ud til Kongens Fordel.

Her har ej Eders Naade nødig altsaa

at sætte Drottens Værdighed til Side

ved hidsig Ordstrid eller noget sligt.

Ung Aksel kommer som en Undersaat,

frembærer eder i Ærbødighed

sit Ærind. Uden Tvivl, da han er kommen

til Nidaros, vil han tilbyde eder

sin Tjeneste mod Erling Skakke. Nu,

sligt Tilbud er ej noget Afslag værd.

Nu gaar han videre, begærer Valborg —

det er en Kirkesag. I sender ham

til Præsterne. Jeg henter Kirkebogen,

beviser Axels Slægtskab med skøn Valborg;

den gamle Erland nødes efter Pligt

til at udføre det, som han maaske

af Sindelag er hel uvillig til.

Kongen har holdt sig rolig i sin Højhed —

og dog er Maalet naaet.

Hakon. Jeg føler dybtAnden Akt.

Forskelligheden af den barske Sigurds

umilde Stolthed og dit Venskabsraad,

min Skriftefader! Ja, saa skal det være.

At gribe Lykken stræber Mennesket,

og bruger hvert et Middel, som Naturen

har stemplet med sin Lovlighed. Hans Elskov

er imod Kirken, imod Sæderne;

min er uskyldig, derfor vil og Himlen

beskytte den. Gaa, hent mig Kirkebogen,

bring mig den ufortøvet, Broder Knud! Knud gaar.

Deri har Sigurd Ret: det sømmer sig

Normannakonning ej at sukke, ej

at tæres hen af Længsler. Hun skal vorde

min Dronning, tvungen eller villig. Ha!

En Mø er som et Barn: det græder efter

hvad Visdom nægter det, men glemmer snart

sin Kummer, takker snart den kloge Leder,

som tvang det til sin virkelige Lykke. —

Er Hakon ej en fagervoksen Mand?

Ung, rask og fyrig? Er han Konning ej?

Ej Konning over Trønderne ? et Folk

saa stolt, at fast man skulde tro,''det lod sig

beherske kun af Gud i Himlen! Valborg

skal vorde min! Men ser jeg ret? Ha, Axel!

Tving dig, min Vrede! svulm ej nu, mit Hjerte!

Axel kommer. Hil og lyksalig Hakon Herdebred!

Hakon. Velkommen, Axel! Man har meldet mig din Ankomst alt.

Axel. Man sagde mig, at her

jeg vilde træffe dig; og da —

Hakon. Velkommen!

Velkommen, Frænde! Hvad kan vi tilskrive den Lykke, her at se dig
atter, Axel? Vi troede alle, du varst vorden slig68

en fornem Ridder hos den tyske Henrik, at rent du havde glemt det arme
Norrig.

Axel. Det er ej Norskes eller Danskes Vis at glemme deres Fædreland.
Normannen kan strejfe vidt og bredt i fremmed Land, han vender sikkert
dog engang tilbage til Fædrelandet, eller ogsaa tager han Fædrelandet
bort med sig, og stifter et lille Danemark og Norge, snart i England,
snart i Frankrig, snart i Velskland, hvor det nu saa kan træffe.

Hakon. Mangen Helt

drog ud af Landet paa en Tid, naar Freden ham keded hjemme, eller og
naar Vandflod, naar Pest og Hunger drev ham fra sin Arne. Med dig har
det en anden Art: du gikst, da dragne Sværd klang blodigt mod hinanden,
da der var nok at tage Haand i for en ærlig Kæmpe. Deraf maa man tro,
du foretrakst et andet, fremmed Rige dit Fædreland.

Axel. Mit Fædreland! og hvad er Fædrelandet, hvad et Broderfolk, naar
Raseri og Herskesyge gærer i alle Aarer og omspænder Hjertet? Hvad er
en Undersaats. en Kæmpes Pligt, naar alle Pligter, alle Forhold løses?
Den er en Nidding, som ej ærlig stander sin Konge bi i Modgang som i
Medgang med Liv og Blod; men hvad skal Kæmpen gøre, naar fire Konger
kives om et Land, alle med lige Ret, og alle Brødre, og alle Tigre,
Bødler mod hverandre? Min Fader Thord Husfreja var din Faders,Anden
Akt.

Kong Sigurds, ærlige, trofaste Mand;

han stod med ham, han faldt med ham. Da Ejsten

fra Skotland kom og tog sig af din Ungdom,

og arved Trøndelagen efter Sigurd,

jeg tjente ham saa længe, til han faldt

i Inges Hænder og paa skændig Vis

blev hugget med en Økse Kors paa Ryggen,

imens hans blege Læber bed i Græsset.

Nu var kun Inge Konge. Skulde jeg

nu bleven? svoret Inge Troskab? Troskab

din Faders Banemand? Da flygted jeg,

med Rædsel uden og med Kummer inden.

Nu har sig Skæbnen mildnet. Ejstens Hær

har kaaret dig, og du har fældet Inge.

Nu est du Drot med Rette for vort Folk,

og jeg er her igen, og byder dig

som Trønder, Kæmper og din nære Frænde

min højre Arm mod dine stolte Fjender.

Hakon. I lang Tid, Axel! har du været Ven af Danmarks Valdemar, min
Avindsmand.

Axel. Det var han ej den Tid, jeg kendte ham. Han var en tapper, en
elskværdig Helt; det er han end. Jeg laante ham min Arm, mens han,
trods List og Svig, med Heltemod grundfæsted sig udi sit eget Rige.

Hakon. Sit Rige? Du vil sige Barbarossas. Har han ej taget Danemark til
Len af Tysklands Kejser?

Axel. Et Spilfægteri

var dette Len, det gjaldt jo kun for Venden. Med Rænker fik ham Fredrik
lokket til St. Jean de Laune; han maatte Haand ham række. Al Verden lo
af Kejser Fredrik Rødskægs forfængelige Smaahed. Valdemar70

i Tyskland var saa anset og saa agtet, at Mødre mødte ham i Stadens
Porte med deres Børn og bad ham røre dem, at Held de kunde faa i Vækst
og Tugt. Paa Landet bad ham Bonden tage Korn i Haand og kaste det paa
Agren ud, at Sæden derved skulde vokse bedre.

Hakon.

Og slig en Kejser med saa smaalig Svaghed, ham har du kunnet tjene?

Axel. Jeg har tjent

den store Henrik Løve, Saksens Hertug.

Hakon.

Vel stor! Jeg nys har hørt et Træk af ham, som huer mig; som viser, at
han er ej blot en Helt med Dristighed og Styrke, men og en Mand af
Pligt, Samvittighed: han har sig ladet skille ved sin Hustru Clementia,
fordi de var hinanden for nær beslægtede.

Axel. Det var ej Grunden.

Henrik er Kriger, Løve, han vil grunde en vældig Fyrsteslægt; hans
Hustru skænkte ham ingen Sønner. Det var Hovedsagen. At dette Træk ej
huer mig, det indser du uden Tvivl, Kong Hakon! da du vedst, jeg elsker
Valborg, min beslægtede, og haaber ej, at du vil lægge Hindring for min
og hendes Lykke.

Hakon. Er det muligt?

Du har end ej forglemt den Daarlighed?

Axel. Saa lidet, at jeg agter end i Dag med din Tilladelse at føre
Valborg for Alteret.Anden Akt.

Hakon. Ej, du est hurtig, Axel! Axel. Den Bejler kan ej kaldes saa, som
trolig har ventet paa sin Brud fem lange Aar. Hakon.

Din Brud? Og er det da saa vist og afgjort, at Valborg elsker dig?

Axel Se denne Krans

om vore Navne; den har Valborg bundet. Fem Somre skænkte Marken daglig
Blomster til slig en Krans, som bandtes af min Valborgs snehvide
Hænder.

Hakon. Dette Navnetræk?

Axel. Har Axel skaaret. Hakon. Denne Blomsterkrans?

Axel. Har Valborg bundet. Hakon. Ha!

Axel. Hør mig, min Herre!

Jeg ser, dit Øje gløder, og jeg kender dit Hjertes Tilstand. Lad os
tale ærligt som Nordmænd om vor Sjæls Anliggende. Mig er Forstillelsen
umulig, Hakon! Jeg elsker Valborg, Valborg elsker mig. Se, Hakon; du
est Konge til et Rige, et stolt og stort og herligt Kæmpefolk; viist du
berøve nu en ærlig Frænde det eneste, han har — sin Fæstemø? Se, Æren
kalder dig! Din Fødsel vinker til Kamp og Daad. End er ej Timen kommen
til rolig Elskov; det indser din Norne, hun kalder dig til Hildursleg.
Velan! Følg hendes Vink, udrust dig mod din Fjende, tilintetgør den
Modstand, der vil rokke dig paa din Trone. Mangen tapper Mand vil følge
dig, og med den sidste Draabe72

af Axels Hjerteblod skal han betale

din Godhed, hvis du skænker ham sin Valborg.

Hakon. Du røber tydeligt din Tilstand, Frænde Dit Hjerte gennemstormes
i et Blund af de forskelligste Bevægelser. Du bejler om en Mø, imens du
stiller dig ind som Stridsmand for din Konges Trone; giver mig Raad,
Formaning, som en Gubbe, imens du, som en heftig Yndling, tager din
Tilflugt til mit Hjertes Godhed. Taal, at Hakon mere kold og mere rolig
føler sin Værdighed, og svarer dig med Orden paa din Tales Vilderede.
Forstod jeg ret, saa bød du først din Arm og Troskab, som en indfødt
Trønder, mig, den trøndske Konge imod Erling Skakke?

Axel. Det byder jeg med al Oprigtighed.

Hakon. Og jeg modtager dette gode Tilbud paa samme Maade.

Axel. Dette Haandtag gør

mig til din tro, usvigelige Mand.

Hakon. Jeg takker dig, og skønner paa dit Værd. Hvad nu den anden Sag
vedkommer, om den Elskovsild, du tror at spore hos mig, om Grumheden,
du frygter for, med mere, da er det Ting, min Højhed maatte tage for
Mangel af Ærbødighed, hvis ej din Lidenskab var mig bekendt. Ung
Valborg er faderløs og moderløs, forladt; min kongelige Magt beskytter
hende. Ifald jeg, ved at dele Norges Krone med denne hulde Skabning,
vil lønne en Dyd, en Skønhed, som er Kronen værd; ifald jeg derved
vilde se at døveAnden Akt.

en Kærlighed, som Kirken kalder syndig; t'aa hende til at glemme ved
min Ømhed en Bejler, som i fem Aar blev usynlig — var det en Brøde?

Axel. Ædle Hakon! ha,

nu først forstaar jeg dig: du vilde som en Fader, en Velgører huldt
beskytte den skønne Mø, formilde hende Livet. Du elsked ej — og saa er
alting godt. Den samme Godhed, samme Venlighed, som drev dig til at
ægte Valborg, vil nu bringe dig til at staa fra dit Forsæt, da Bejleren
er her, og Valborgs Lykke beror paa denne hellige Forening.

Hakon. Bestandig taler du, som den beruste. Jeg elsker ej? Og hvorfor
ej? Hvoraf har du opdaget det? Tror du, dit Øje ene formaar at skue
Valborgs Skønhed? Og kan en Helt ej føie Kærlighed, fordi han ikke
bruser vildt, som du?

Axel. Du elsker Valborg da?

Hakon. Ja, som en Mand.

og som en Konge. Jeg vil hendes Vel; jeg vil, at hendes Ægteskab skal
grundes paa Lovlighed og Uskyld, og for Resten tror jeg at kunne gøre
Valborg Livet saa lykkeligt og glædefuldt, som du.

Axel. Den elskende ser ene Livets Lykke i den udkaarne Genstand.

Hakon. Du est altsaa

den lykkelig udkaarne ?

Axel. Valborg dele

os denne Sag imellem! Som en Helt ær Kvindens Vilje, som en Konning agt

din undergivnes Ret, og som en Kristen glem ej det hellige Sagn om
Naboths Vingaard!

Hakon. Selvraadig vil jeg ikke handle her; men Valborg skal ej dele os
imellem. En Mø er efter Loven sat en Værge, hun kan ej raade, dele selv
sin Sag. Den hellige Kirke dele os imellem!

Axel. Dermed er jeg tilfreds.

Hakon. Tænk ej, at Hakon,

vil handle som Tyran; men tænk ej heller, at daarlig han forsage vil
sin Lykke, naar Kirkens Lov har udelukket dig.

Axel. Er det din sande Mening og din Agt?

Hakon. Det hørte Olaf, min udkaarne Helgen.

Axel. For dette Sindelag behøver Retfærd ej at forsage, Elskov ej at
græde. Din Fordring grunder sig paa Ret og Fromhed, en Fordring, som
sig Axel selv har gjort. Af denne Aarsag saa hans Valborg ej ham i fem,
fem lange Aar, og, ædle Hakon! hun skulde aldrig set ham, hvis den Gud,
som huldt beskytter trofast Kærlighed, ej havde banet Vejen ham til
Valborg igennem Kirkens hellige Hvælvinger.

Hakon. Hvad mener du?

Axel. Her giver jeg en Afskrift

af Hadriani faderlige Brev i dine Hænder; det han selv har skrevet, har
jeg alt givet Ærkebispen. Bullen ophæver Axels Slægtskab med skøn
Valborg. Vort Ægteskab er ingen Brøde mer.

Hakon med udbrydende Heftighed. Ha, Argelist! ha, Helved!Anden Akt.

Axel. Er det muligt?

Kong Hakon Herdebred har Axel sat et ærligt Vilkaar, i den Mening blot,
det, blev umuligt ham at gøre Fyldest? Hakon. Vig bort fra mine Øjne!
Axel. Hakon! Hakon!

Hakon. Bort! siger jeg. Hvor længe vover du, en Undersaat, med plump,
forvoven Tale at sætte min Langmodighed paa Prøve?

Axel. Jeg er en Trønder af den Gilske Rod saavel som du; jeg var en
agtet Kriger i Henrik Løves Hær, og nu din Kæmpe, men ej din Træl. Skøn
Valborg er min Brud; ej naaer din Magt til Kirkens Helligdom. Jeg gaar
at føre hende frem for Altret. Fat dig! Betving dit Hjertes Lidenskab!
den største Sejer for en ærlig Helt. Hakon. Bort, siger jeg!

Axel. Gud dele os imellem!

Han gaar.

Hakon. Det var da Enden paa den hele Drøm? Det var din Skæbne, Hakon
Herdebred? Hin kommer for at røve dig dit Rige, og denne for at røve
dig din Brud. Hvad har du mere, der kan røves? Ha, et opbragt Hjerte!
Vel! men dette Rov blier ej saa let. Det svulmer efter Hævn, det
tørster efter Blod, det vrede Hjerte.

Han bliver Broder Knud vår, som er kommen ind under Slutningen af
foregaaende Scene, har henlagt Kirkebogen, og læser med megen
Opmærksomhed i Pergamentet, som Hakon har ladet falde.

Hvad viist du, Munk?76

Knud rolig uden at vende Øjet fra Pergamentet.

Tillader Eders Naade — Hakon stirrer forbitret paa Kransen og
Navnetrækket, drager sit Sværd og hugger det med en stor Spaan fra
Pillen.

Vel truffet, Hakons Sværd! Saaledes skalst du overhugge Baandet, som
forbinder mit ét og alt til denne lumske Nidding. Hvor listig vidste
han at dreje Sagen, at lokke mig et Ord fra Læberne! Men bi, Forræder!
Nej, din falske Kløgt skal ikke lykkes dig. Du skalst ej trykke den
fagre i din Arm, saa længe dette Hoved staar over Mulden. Ved min
Krone!

Knud bestandig læsende med tilsyneladende Glæde. Tillader Eders Naade —

Hakon. Munk! hvad viist du?

Gak med din Bog og ti med dine Taler! Det sømmer Munke sig ved Læbens
Kløgt at bane Lykkens Vej; en Konge bruger sin kongelige Magt. Og ved
min Højhed, det vil jeg. — Hakon skulde som en vakker Yngling vel holde
Lyset for dig her ved Altret? Vel lyse dig dermed til Brudesengen? Din
Brudeseng skal vorde smykt med Roser, med røde Lagen og med svovlblaa
Bolstre. Løsnet er givet alt. — Hvad viist du, Munk?

Knud, som har udlæst. Tillader Eders Naade med et Ord —

Hakon. Ti, du elendige! jeg vil ej længer her dvæle mellem Gravene; jeg
vil ej sladre Tiden bort imellem Munke, ej sværme, Sigurd! nej, det
loves dig. Jeg ryster Elskeren af Ærmet, nyderAnden Akt.

min Glæde som en Mand, og møder dig som Helt, min tapre Sigurd! og som
Konge.

Han iler bort.

Knud.

Vild, som en Ulv! Hør mig. Kong Hakon! hør mig!

Den hele Bulle vorder uden Kraft;

det vigtigste er glemt. Hør mig, min Herre!

Han skynder sig efter Kongen.

4*Tredje Akt.

Ærkebiskop Erland. Knud med Kirkebogen.

Knud. Tilgiv, ærværdige Fader! at jeg kalder i Enrum eder hid fra
Korets Brødre; men Pligten byder mig at forberede eder i Hast. Ung Axel
skynder paa sit Bryllup; vi kan vente Brudeskaren hvert Øjeblik, den
drager alt fra Borgen.

E ri an d. Mig under Himlen før min Død den Fryd at sammenføje tvende
rene Hjerter!

Knud. Det smerter mig, at maatte med et Ord forstyrre eders Fryd,
ærværdige Fader! Dog, Skæbnens Styrelse maa jo den vise betragte som et
Vink fra Himlen; altsaa vil I hengive jer i Herrens Vilje, naar I
erfarer, at ung Axels Bryllup har ikke fundet Naadens Bifald, og at
derfor ved en sær Omstændighed den Orlov, som den hellige Hadrianus har
givet Axel, vorder uden Kraft.

Erland.

Saa vist som Kirkens Arm med Vælde strækker ud over Kongernes, saa vist
skal og det hele Brev stadfæstes i sin Kraft.Tredje Akt.

Knud. Det Brev er uden Kraft, ærværdige Fader!

Erland. Har Hadrianus ej med klare Ord ophævet Axels Slægtskab med skøn
Valborg?

Knud. Ret vel, Herr Biskop! Jeg har ogsaa læst det hele Brev, har end
ej forglemt saa ganske mit Latin, at jeg jo vel forstaaet har hvert
Ord: Den hellige Fader tilintetgør det Forhold mellem Axel og Valborg,
der er mellem dem som Frænder, som Søskendbørn —

Erland. Og er ej dette nok?

Knud. Det skulde synes saa. Selv Axel Thordsøn har uden Tvivl formodet,
det var nok; thi ellers er det ubegribeligt, hvordan han kunde forbigaa
en Sag af samme Vigtighed, som deres Frændskab. Dog — maaske har han
selv ej vidst det.

Erland. Hvilket?

Knud. Som Søskendbarn kan Axel elske Valborg; men som Daabsøskende
forbyder Kirken endnu dem Ægteskab.

Erland. Hvad siger du?

Knud. Sandhed, som Kirkebogen skal bevidne. Højværdige Fader! I er
nylig kommen til Stedet, efter Augustini Flugt; I véd naturligvis ej
saa Besked om Kirkens Sager, som en flittig Tjener, hvis Liv randt hen
imellem disse Mure. Jert fromme Levned gjorde jer til Biskop. Vel har
man troet tilforn, at til med Hæder at styre Bispestaven hørte mer end
ærlig Vandel. Absalon i Danmark har vist, hvor smukt Staalbrynjen
klæder over det uldenhvide Pallium; at Hjelmen80

kan ogsa spændes om et raget Hoved; at ej det bør en Biskop blot sig
være ustraffelig, men vaabendjærv og stærk, som en Kerub i straalende
Metal med Vredens vældige Slagsværd for sit Eden. Dog, Augustini
Sleskhed lærte Hakon at søge sig en Bisp, som forestaar sin Post —
uskadelig. Jeg ønsker eder al Held og Lykke til det høje Kald.

Erland.

Jeg takker dig. Lad mig med Fred og Ro henvandre det Par Skridt, jeg
har til Graven; jeg vil ej længe være dig i Vejen. Spild Tiden ej! Din
Tidende om Axel bedrøver mig langt mer. En Yngling skuer sit Haab i
Møde; Oldingen er vant til Frost og Storm. Den uforsigtige har kunnet
glemme —

Knud. Uden al Tvivl véd

han det saa lidt som Valborg; thi som Sagen forholder sig, har deres
Mødre søgt at skjule det. Den stærke Thord Husfreja var Konning Sigurds
Mand, saa vild en Kæmpe, som Sigurd her fra Rejne. Efter Uskik lod han
sin Søn, den unge Axel, løbe fem Aar rent uden Daab og Sakramente. Da
Immers Datter Valborg skulde døbes, og holdes over Daaben af Fru
Helvig, bad han sin Frænke tage Gutten med: »At det dog én Gang kunde
vorde gjort fra Haanden«. Saadan døbtes de tilsammen, skønt Axel fem
Aar ældre er end Valborg; og for at undgaa videre Skandal har deres
Mødre dulgt det. Men i BogenTredje Akt.

har Jon optegnet alt. Jeg var til Stede som Famulus, og mange Vidner
leve endnu, som kan bekræfte denne Sag.

Han viser ham Stedet i Kirkebogen.

Erland. En grusom Skæbne følger denne Slægt.

Knud. En grusom Skæbne følger stedse Synden, og Synderne i Harald
Gilles Slægt som i hver anden. Dersom Thord Husfreja smukt havde ladet
døbe straks sin Søn, var Axel ej Daabbroder nu til Valborg; hvis Axel
elsked ej mod Kirkens Bud sin nære Frænke, men en anden Mø, da vilde
intet hindre ham hans Lykke. Af Gilskeslægten er Kong Hakon vigtigst;
vel! hvad der straffer Overtræderen, lyksaliggør hans dyderige Liv.

Erland. I ulyksalige!

Knud. Jeg indser vel,

at slig Begivenhed, ærværdige Herre! maa saare eders Hjerte. I er
gammel, og eders Helbred ej den bedste. Altid tror I kun slet om Broder
Knud, jeg véd det; dog har maaske han mer Hengivenhed for eder, end I
tror. Gak I herfra i Ro til Klosteret! Jeg vil undskylde for Kongen
eders Bortgang her, og gerne forrette Tjenesten i Dag for eder.

Erland. Gerne forrette Tjenesten? Jeg tror det. Nej, Knud! du skalst ej
være deres Bøddel. Det trøster den ulykkelige i sin Nød at høre
Skæbnens Dom forkyndes af en medlidende, en venlig Læbe. Jeg vil
forrette selv min haarde Pligt, og skulde saa mit gamle Hjerte
briste.82

Jeg vil af alle Kræfter virke for de ulyksalige. Jeg selv vil skrive
til Paven, og udvirke dem en Orlov for dette som for hint.

Knud. Derpaa er ej

at tænke, kære Herre! Hadrianus, den gamle Nordmandsven, er død og
borte; Viktor og Alexander kives ivrigt om Herredømmet, gribe hvert et
Middel for at indsmigre sig hos Kongerne. Kong Hakon her har hyldet
Alexander, og Alexander vil vist ej undlade i slig en ringe Sag at være
Kongen igen til Vilje.

Erland. En ringe Sag! To ædle Menneskers Lyksalighed!

Knud. Saaledes taler man paa Prækestolen; i Vatikanet og paa
Kongeborgen udfordrer sindrig Statskløgt anden Mening. Erland.

Ha, hvad de kalde Statskløgt: Helved ejer ej værre Monstrum i sin
skumle Kule — Hydra var skøn mod den, og Cerberus, og Fenris i det
hedenske Valhalla. De viste aabenlyst dog deres Struber; men denne
Satan, rig paa alle Laster, med bundløs Uforskammethed tør kalde sit
Niddingsværk Fornuft, og skjuler Dolken bag Værdighedens Flig, mens han
forraader Uskyldighed, som Judas, med et Kys. Knud.

En prægtig Strøm af Ord, ærværdige Fader! Erland.

Ve den, hvem Dydens Røst er ikkun Ord!Tredje Akt.

Knud.

Man nærmer sig; jeg hører Skarens Komme.

Erland.

Styrk dig, mit gamle Bryst! og tøm din Skaal. Det var jo længst en
Sjælesørgers Pligt, at følge den ulykkelige til hans Golgatha.

Knud. Vi ile maa til Koret,

for derfra i ærværdig Procession at møde Skaren her og standse den.

Under Koralmusik kommer Brudeskaren i følgende Orden: først Kongens
Drabanter med Hellebarder; derpaa en Skare Kordrenge i røde Kjortler og
med Hætter af samme Farve paa Hovedet, bærende Brudeblus; Axel Thordsøn
og Hakon; flere Riddere Par og Par; en Flok unge Piger med Kurve,
hvoraf de strø Blomster paa Kirkegulvet; Dronning Thora, som fører
Valborg, der er klædt i hvidt Atlask med en Rosenkrans over det gule
Haar; Dronningens Fruer og Jomfruer parvis. Toget gaar rundt om Harald
Gilles Ligsten i Forgrunden og om begge Pillerne; derpaa standse de
saaledes, at Mændene staa paa højre Side ved Axels, Kvinderne paa
venstre Side ved Valborgs Familiebegravelser. De elskende knæle og gøre
en Bøn ved deres Forældres Grave. I Baggrunden stiller Kongens
Drabanter sig i en Række, og foran dem staa de unge Piger og Drenge med
Fakler og Blomsterkurve. I Midten mellem Pillerne lades en Udsigt
gennem Hovedgangen til Højalteret og Koret, hvorfra Munkene komme
parvis i Procession; Broder Knud med Kirkebogen, Ærkebispen med sin
sølverbundne Stav. Imidlertid synger

Koret:

Den Mand, Gud gav en Viv saa huld, han ejer mer end Perler, Guld; et
Købmandsskib hun vel er lig, hun gør lyksalig ham og rig.

Hun strækker ud sin Haand saa væn til Rokken og den fulde Ten;84

hun virker Tæpper, Lin og Kjol alt paa sin gyldne Væverstol.

Hun gaar i Silke hvid som Sne med Purpurbræmmer, skønt at se. Saa
snildt og fromt hun tale véd, i Hjertet bor Uskyldighed.

Og Sønner skænker hun sin Mand, og Dannemænd sit Fædreland. Lov, Pris
og Ære Godheds Gud! Lyksalig Svend! lyksalig Brud!

Munkene i Baggrunden. Gloria in excelsis Deo.

Koret. Amen!

Axel og Valborg rejse sig fra Bønnen. Kong Hakon leder Axel til
Valborg, Enkedronningen Valborg til Axel. De række hinanden Hænder over
Harald Gilles Ligsten, og vende sig derpaa for at vandre Haand i Haand
op mod Alteret. Mellem Kirkepillerne mødes de af Munkekoret, hvor
Biskoppen standser dem med sin Stav.

Erland. Ulykkelige! efter Embedspligt en Olding nødes til at standse
eder paa Haabets blomsterstrøede Vej. Fortvivler ej over eders Skæbne,
giver eder i Herrens Haand, og fatter Nag ej til en Gubbe, der sin
Glæde vilde finde i at forene eder, dersom Himlen tillod ham det.

Axel. Gud! Kristus! hvad er dette?

Ærværdige Herre! fik I Bullen ej ? har 1 ej set, at vor Forening er os
tilladt? at vort Slægtskabsbaand er brudt?

Erland.

Min gode Søn! udrust dig inod din Skæbne med Heltemod! Du kanst ej
elske Valborg.Tredje Akt.

Jert Slægtskab er vel hævet; men I ere Gudsøskende. I bragtes hid til
Daaben paa én og samme Tid af samme Kvinde. Fru Helvig var Gudmoder for
jer begge. Om dette Forhold ymter Bullen intet, og Kirken hindrer sligt
et Ægteskab. Axel.

Ha, Bisp! hvad siger du? O Gud, min Valborg! Hun blegner. Piger! Hjælp!
Valborg understøttes af en Mø.

0, det er intet! Lidt svimmel blev jeg kun. Laan mig din Skulder, kære
Svanhvide! Det gaar over straks. Axel. Gudsøskende? Knud kommer med
Kirkebogen.

Ja, Søskende for Gud!

Axel.

Staar det der? Lad mig se, du blege Synder! Du lyver, haaber jeg. Lad
se, du Munk! Axel kan ogsaa læse.

Han stirrer i Bogen, som Knud holder lien for liam. Alting løber

i ét for mine Øjne.

Han styrter for Valborgs Fødder.

O, min Valborg!

Det er forbi!

Valborg. Nej, nej! Axel springer op. Jo, jo, forbi! Jeg ser det grant,
jeg indser hele Følgen: Min Stræben i de lange fem Aars Tid, at nærme
sig den gamle Hadrianus, at skaffe mig hans Agtelse, hans Venskab, at
aabenbare ham mit Hjertes Tilstand, som endeligen lyktes mig — det er86

nu spildt, nu uden Virkning. Hvis han leved, hvad var det mer? en kort
Opsættelse! Men han er død, og Alexander lever, en listig Kardinal; og
Hakon lever, min Avindsmand. Jeg ser dig Ulv! du lurer alt paa dit
Bytte, smilker under Skind. Min Stav er brudt! Alt er forbi, min
Valborg! Han kaster sig atter paa Knæ og skjuler sit Ansigt i hendes
Hænder.

Erland med et strengt Blik paa Kongen. Det var ej fromt, ej velgjort,
at man lod det komme til saa yderligt et Skridt: at spænde disse arme
Hjerter med et stakket Haab, for i den sidste Stund at lade Haabets
Sæbeboble briste; ej velgjort, at man overrumpled mig, en Olding, der
fortjener Agt, saavel for mit Embed som min Alder, med et sligt
ynkværdigt Optrin.

Hakon. Hele Skylden falder

paa Axel Thordsøn kun; hans Heftighed har selv ham skyndet til hans
bratte Kummer. Ifald han havde fulgt sin Konges Raad, da havde klogt
han givet Tid. Jeg kan ej spærre mine Kæmper Vej til Kirken; og Kirkens
Love tale gennem dig.

Knud kommer med et Linklæde. Da Axel Thordsøn ej maa ægte Valborg, saa
fordrer Kirkens Lov et Mærke paa Skilsmissens Vigtighed.

Erland til Hakon. Jeg tænker, Konge! vi sætte denne Skik til Side for i
Dag.

Hakon. Min Værdighed befaler mig at hævde Landets Love. Gør din
Pligt!Tredje Akt.

Erland nærmer sig de elskende. O, mine Børn! halvfjerdsindstyve Vintre
har knuget dette gamle Hjerte; men ej drak det end saa besk en Skaal.
Min Axel! tilgiv en ærlig gammel Herrens Tjener sin Pligt. Mig er det
ej, dig skiller Skæbnen fra Valborg; men Skilsmissen gælder kun for
dette Liv, hist kan I evigt elske.

Axel Og Valborg knæle for ham, gribe hans Hænder og kysse dem.

0, min ærværdige Fader!

Erland. Kære Børn!

Ståt op, min gode Axel! Hulde Valborg! ståt op. Tag med din Haand i
dette Klæde, min vakre Svend! Du arme Pige! tag i dette Klæde.

Axel og Valborg tage hver i sin Ende af Linklædet. Kongen rækker Bispen
sit Sværd, han nærmer sig for at skære Klædet sønder, men holder inde.

Nej, jeg kan det ej! Kom, Broder Knud! du har tilbudet jo din Hjælp i
denne Sag. Jeg er for gammel, jeg ryster paa min Haand; jeg har
forglemt i fyrretyve Aar at bruge Sværdet. Jeg kan det ej.

Knud. Vel, giv mig Sværdet, Herre!

Han nærmer sig Axel og Valborg, træder imellem dem med Sværdet i Haand,
og siger:

Som Kongens Sværd i Gejstlighedens Haand her overskærer denne Dug,
saaledes adskiller Himlen evig Axel Thordsøn fra Valborg Immers Datter.

Han skærer Klædet sønder imellem dem. Munkene i Baggrunden. Amen!
Amen!88

Pigerne tage den røde Rosenkrans af Valborgs Hoved, en hvid sættes i
Stedet.

Hakon.

Forretningen er endt. Man bringe Valborg til Klosteret! Tilgiv, min
ædle Moder! hvis I var Øjevidne til et Optrin, som krænked eder.

Dronningen. Gud tilgive digl Hakon rækker sin Moder Haand, idet han
vender sig om, og betragter Axel og Valborg.

Forretningen er endt. Man skille dem!

Erland bestemt. End ej. Du har med Strenghed drevet paa en Lovs
Opfyldelse, som maatte gyde sin bitre Malurtdrik i disse Hjerter;
velan, jeg bringer i Erindring heien anden Lov, som vennehuld tillader
sligt ulyksaligt Par at tage Afsked først med hinanden.

Hakon dvæler. Vel, saa gør det kort! Tag Afsked, Axel! med din Søster
Valborg.

Erland. Saaledes var det ikke ment; det stedes dem frit at tale sammen
her i Enrum.

Hakon. For atter daarlig Lejlighed at give til denne syndefulde Flammes
Næring? Urimeligt er dette Bud.

Erland fast. Men dog

et Bud, som kræver Efterlevelse.

Hakon. Og hvis nu Kongen ej tilsteder det? Erland med Værdighed. Saa
overtræder han sin Skyldighed, og jeg erklærer ham i Kirkens Band.
Hakon. Du taler dristigt.

Erland. Som en Ærkebiskop.Tredje Akt.

Hakon. Hvo gjorde dig til Ærkebiskop? Erland. Gud.

Hakon. Ha, gamle!

Erland befalende, idet han hæver sin Stav.

Man forføje sig herfra! Man lade de ulykkelige ene! Hakon tvinger sig.

Vel, du har Ret til at befale her.

Han gaar med sit Følge. Ærkebispen giver Knud og de andre Munke et
Vink, hvorpaa de forføje sig bort til Koret.

Erland. Intet forstyrrer mer den stille Kummer; nu giver eders spændte
Hjerter Luft, og tager Afsked, mine kære Børn! Men Tiden er kun kort,
som skænkes eder; benytter den. Gud styrke jer, I arme! Han gaar. Axel.

Tak, Gubbe! Tak! du dækker Smertens Torn med Medlidenhedens blege Rose.

Valborg tager Kransen af sit Haar og betragter den.

Mærke

paa hellig Elskov er den blege Rose; det jordiske, det røde Blus er
slukt, den rene Form staar englehvid tilbage. Axel. 0, Valborg!
Valborg! Valborg. Trøst dig, elskte Ven.

Axel.

Jeg trøste mig? 0, hvor er du i Stand til saa let, saa snart at fatte
dig?

Valborg. Jeg var

alt forberedt.

Axel. Du forberedt? Nej, Valborg! Jeg saa din Glæde, da du stegst i
Karmen. Hvor smilte sødt din Læbe, elskte Pige! Hvor tindrede dit
Øje!90

Valborg. Øjet tindrer

med stærkest Glans, naar det staar fuldt af Taarer.

Axel. Hvor kunde Valborg tvivle? Tegned alt ej til vort Held? Er jeg da
som en Daare hidstormet til min drømte Lykke? Har jeg som Jakob ej med
ufortrøden Stræben arbejdet Aar for Aar paa at erhverve min elskte
Rachel? Og nu trætfer mig et saadant Stød? Nej, nej! min Skæbne var
uforudselig, skrækkelig — den knuser mit hele Mod. Du havde Ret, min
Valborg! da hist du skued Pilegrimmen knæle: Han stander ved sin Grav,
ej ved sit Maal. Du havde Ret, den aabner sig som Favnen, som Favnen af
en trofast Ven. Hvad har jeg mer at søge over Jordens Flade? Min Sol er
sjunken, og mit Lys er slukt, Vel, luk dig op, min Grav! du est jo lun;
vel, luk dig op, og tryk mig til dit Bryst! Min Valborg tør ej trykke
mig til sit.

Valborg. Jo, Axel! jo! for sidste Gang til Afsked din Valborg trykker
fast dig til sit Bryst.

Axel. 0, Skæbne! dræb mig nu i hendes Arme.

Valborg. Nej, elskelige Svend! nej, du maa leve.

Axel. Hvad skal jeg leve for?

Valborg. For Æren, Axel!

Erindre dig dit skønne Heltenavn: Axel betyder stor og herlig i vort
gamle Sprog.

Axel. Ja, det var Axel vorden,

det var han vorden, hvis ej Skæbnen havde berøvet ham sit salige
Valhalla, sin Valborg, Kampens Løn.

Valborg. 0, gode Svend!Tredje Akt.

Axel. Krigsluren kaldte migi Kampens Tummel, ej for at vinde dunkle
Egeblade; du sad paa Skyen, som min Norne, Valborg! og strakte
Rosenkransen mod din Bejler, den røde Rosenkrans.

Valborg. Rosen er visnet.

Axel. Jeg naaede Rom, jeg saå den gamle Pave; med Skælven nærmed jeg
mig Jordens Herre, drak Liv og Redning af hans Fadersmil. Han rakte mig
det kære Trolddomsbrev. I fjerne, blaa italienske Bjerge! hvor hurtig
svandt I da i Horisonten! Mit Øje, idelig mod Norden vendt, alt troede
der at skue blege Nordlys; de glimted som Erindringer fra Hjemmet.

Valborg.

Det var din Valborgs Følelser, min Axel!

Axel. Den unge Pilegrim gik ufortrøden snart over Klipper, snart i låve
Dale, langt fra sin Arne med sin Vandringsstav; et sikkert Haab om
salig Fremtid lindred den kælne Længsel, vemodsfulde Hjemve. Naar
Lærken vakte ham, da sang den: Valborg! og Morgenrøden lued som hans
Elskov. Middagen drev ham i den dunkle Skov; i mange velske Myrter,
tyske Bøge staar Valborgs Navn. O, skynd dig, runkne Bark! at dække
disse kære Træk. Men du, Dryade! syng med sagte Røst i Stammen om det
ulykkelige Par i Nord for Sydens Hyrdepiger, mens du ryster i
Aftenvinden dine grønne Lokker.

Valborg. O, Axel! Axel! du har elsket mig.

Axel. Nu skalst du atter se mig, vide Verden!92

men uden Vandringsstav min Stav er brudt. Nu skal jeg atter vanke
mellem Stammer i Skovens Nat; men uden Maal og Stræben. Den første
lille Tue paa min Sti kan aabne sig og skænke mig en Grav; der er min
Arne.

Valborg. Grumme! saadan viist du forlade Valborg?

Axel. Axel skulde blive

for rolig her at se dig slæbes hen til Altret af din Bøddel?

Valborg. Før skal han

henslæbe mig til Retterstedet.

Axel. Tiger!

Et saadant Hjerte knuser du, og kalder det Kærlighed.

Valborg. Mit Øje, sløvt af Taarer, vil snart ej kunne taale Dagens Lys;
før Døden lukker det, vil huldt min Moder, den hellige Kirke, laane mig
et. Slør.

Axel. 0, Gud! min Valborg Nonne! disse Haar, de lange, gule, silkebløde
Lokker afskaarne! disse skønne Lemmer hyllet i tykke, stive, sorte
Klæder!

Valborg. Da

skal mangen Nat jeg vandre her alene, og tænke paa min søde Drøm, og
paa din Genkomst, Axel! og vor bitre Skæbne; da skal mit Hjerte stige
fromt til Gud i Bønnen og den høje Sang, og for min Bøns Skyld skal han
lette dig dit Hjerte.

Axel. 0, Valborg!

Valborg. Stille skal jeg sidde i

min lille Celle, virke Guld i Silke,Tredje Akt.

henleve blid og sørgelig min Tid,

som Turtelduen, der med al sin Fromhed

dog aldrig finder Ro; der aldrig hviler

paa grønnen Gren, om den er nok saa mødig;

der aldrig drikker af det klare Vand,

før den har mudret det med sine Fødder.

Axel. Og Axel?

Valborg. Du skalst drage til din Gaard,

op til din Søster, til den gode Helfred; ej vild forsage rent dit.
Fædreland, ej heller blive paa et Sted, hvor daglig din Harme maatte
vokse. Tiden læger i Verden alt, den læge dine Saar! Naturen i sin
ædle, stille Storhed, en kærlig Søsters vennehulde Omgang formaar langt
bedre, end det muntre Samkvem, at lindre Hjertet. Derfor skalst du
drage op til din Gaard, der knejser med sin Mur paa Fjeldets Kant, og
skuer over Elven og over Dalen og det vildne Hav. Saaledes skalst du
skue paa din Skæbne. Begynder Hjertet alt for stærkt at banke, da grib
dit Spyd, din Bue, styrt dig i de mørke Graneskove, øv din Harm paa
Bjørnen og den ondskabsfulde Los, som skrække Skovens Fred! Saaledes
vil du efterhaanden overvinde Smerten. Om Vinteraftnen skalst du sidde
hos din gode Helfred i jer lille Stue, og læse hende for af gamle Sagn
om Odin, Thor, og om den gode Baldur. Ved Helfreds Harpe kanst du ogsaa
synge hel mangen Vise; men, min Axel! vogt dig94

for Signes og for Habors, syng ej heller om Ridder Aage og om Jomfru
Else !

Hun brister i Graad.

Axel.

O, Valborg! Valborg! dem kun vi! jeg synge.

Han omfavner hende.

Erland kommer tilbage. Nu, mine Børn! det kan ej andet være, jeg nødes
til at skille eder ad.

Valborg. Farvel!

Axel. Farvel!

Valborg. Vi ses igen.

Axel. Hos Gud.

De rive sig af hinandens Arme, og gaa hver til sin Side, Valborg med
Følge. Man bliver Vilhelm vår i Baggrunden,

Erland. Ulykkelige Ædelinge! blegt som Stjerner kaster eders Flamme
Genskin paa min Erindrings Vinterhimmel. Ja, den er en ufrisk Mand, som
aldrig kendte til Kærlighedens Styrke. Gode Axel! min Skæbne var din
saare lig. 0, min Eleonora! som en Maane straaler dit Minde ned paa min
Decembersne. Blevst du din Erland tro til Døden? Ingen, ak! ingen Læbe
bragte ham et Budskab om dig og om din Død.

Vilhelm i Baggrunden. Eleonora von Hildesheim blev Erland tro til
Døden.

Erland. Taler en Røst til mig fra Gravene?

Han vender sig og bliver Vilhelm vår.

Vilhelm. Selv tvunget af sin Fader Gebhard til at ægte Rudolf, blev
Eleonora i Hjertet Erland tro; hun favned dig i Tankerne, naar paa den
skumle Schwarzburg hun nødtes at omarme den forhadte.Tredje Akt.

Erland. Hvo er den fremmede, den blege Mand, der taler hist i Kirkens
Baggrund? Er det en Aabenbaring? Som en Marmorstøtte staar han og læner
fast sig til sit Sværd.

Vilhelm gaar ham i Møde.

Erland. Hvo est du, fremmede?

Vilhelm. En Mellemting

af Lam og Tiger, min ærværdige Faderi en Sneblomst, klækket ud i Kulden
under et sælsomt Horoskop, da Venusstjernen formørkedes af en ildrød
Komet.

Erland. Du est —

Vilhelm. En Søn af din Eleonora

og din Blodfjende Rudolf.

Erland. Alle Helgen!

du? er det muligt? Ja, jeg ser, jeg ser de elskte Træk; jeg ser dem
blandte med den kolde Barskhed. O, min Søn, min Søn! Eleonoras Søn! kom
i min Arm, kom, lad dig trykke til mit gamle Hjerte.

Vilhelm omfavner ham. Jeg mener det saa varmt og godt, som du; men
Taarer har Naturen nægtet mig.

Erland. Hvad er dit Navn, Eleonoras Søn?

Vilhelm.

Vilhelm, i eders danske Sprog Vildhjalmur.

Erland. Og hvilken Engel førte dig til mig?

Vilhelm. En af de gode, haaber jeg, min Herre ! Sælsom er min Natur og
halv en Uting; tilsammensat af stride Elementer, af Kærlighed og Had,
af Harm og Ømhed, jeg føler i min Barm en evig Gæring, som ene skaffes
Lise, naar jeg styrter mig ind i Krigens Tummel, eller naar96

med stum og kold, men ærlig Trofasthed jeg slutter til en brav
Stalbroder mig. Saa har jeg sluttet mig til Axel Thordsøn. Selv kan jeg
ikke elske, men jeg finder min Lindring i at hjælpe den, som elsker.
Jeg fulgte ham; jeg vidste, I var her. Min Moder havde paa sin
Sotteseng paalagt mig engang at besøge eder. Hun vidste, at I havde
byttet Pansret med Munkekappen; heftigt bad hun mig at, bringe eder
hendes Livs Farvel. Tilgiv! i Kampens Larm har jeg i ti Aar forglemt
det. Axels Rejse mindte mig hel pludselig derom; den vakte min
Samvittighed. Jeg tror, det mørke Tungsind har været mig en Straf, som
vil forsvinde nu. jeg har lydt tnin Moders sidste Vilje. Ærværdige
Fader! rør mit vilde Hoved med eders Haand, giv mig Velsignelsen.

Han knæler.

Erland. Gud signe dig!

Vilhelm. Tak! det har lettet alt.

Staar op.

Jeg skuer Himlens Vink i dette Møde. Se, gode Gubbe! du har tabt din
Brud for mange Vintre siden, dette Bryst er lukt for Elskov; men to
unge Hjerter adskilles her, kun skabt for Kærligheden. Velan, ærværdige
Fader; lad os to, den ene Offer for, den anden Frugt. af et usaligt
Ægteskab, forhindre et lignende, og redde vore Venner. Erland. Min Søn!
hvordan?Tredje Akt.

Vilhelm. Det kommer an paa dig,

saa redder jeg dem.

Erland. Kære Søn! hvorledes?

Vilhelm.

Sejlfærdigt ligger end vort Skib i Fjorden, og kan forlade Land, naar
Ankret lettes. Valborg er bragt til Klostret. Vejen did gaar kun
igennem Kirken. For at hindre Bortførelse, som Hakon holder mulig, skal
Broder Knud med tyve Biddersvende her holde Vagt i Nat ved Kirkens
Indgang, og give Nys om mindste Lyd, der høres.

Erland.

Og slig Forsigtighed, som gør al Bedning umulig, fryder dig?

Vilhelm. Forsigtigheden gør ene Bedning mulig. Luktes Kirken med sine
jernbeslagne, tykke Døre, da var der ingen Bedning; thi i Morgen vil
Hakon føre Valborg hjem som Brud. Men gennem tyve Biddersvende, gennem
den skumle Munk selv enogtyvende véd jeg at gøre Plads.

Erland. Og vil Skærmydslen

ej gøre Larm og vække Borgens Kæmper?

Vilhelm. Det hellige Kirkegulv skal ej besudles med ærligt Blod af
brave Biddersvende, som lyde deres Pligt og Kongens Bud; jeg véd et
bedre Middel.

Erland. Hvilket, Søn?

Vilhelm. Er ej den gyldne Kiste over Altret Sankt Olafs Skrin ? Og tror
ej menig Mand, at ofte sig ved given Lejlighed hans døde Legem rejser
op i Graven

ved Midjenat, som Genfærd, for at skrække Forbryderen, til Hjælp og
Bistand for den undertrykte Dyd?

Erland. Saa tror enhver.

Vilhelm.

Har du som Ærkebiskop ej hans Guldhjelm, hans lange Jernspyd og hans
Sølvmorskaabe i din Forvaring? Erland. Jo. Vilhelm. Axel er reddet.

Erland. Min Søn! du viist — Vilhelm. Betænker du dig paa,

om det ærværdige Folkesagn engang skal virke til det godes Fordel, som
det ofte misbrugt virkede til Syndens? Erland.

Nej! Det er ingen Synd. Gud vil tilgive det rene, det uskyldige Bedrag,
som Nødsfald kræver her til Dydens Frelse. Vilhelm.

Bedrag? Og hvo har sagt, det er Bedrag? Sankt Olaf kommer selv,
ærværdige Fader! selv kommer han, han hyller sig i mig; jeg er hans
Genfærd. Er et Genfærd ej en jordisk Larve f'or en evig Aand?

Erland. Ej anderledes staar det til at indse. Vilhelm højtidelig.
Velan, jeg er Sankt Olafs blege Larve; selv har han blæst mig Tanken i
min Sjæl, jeg kommer som hans virkelige Genfærd.

Erland. Min Søn! dit dunkle Øje gløder stærkt. Vilhelm. Min Tanke
dvæler helst i Evigheden. Erland.

Vel! jeg er rede. Følg mig, lad os ile!

Tredje Akt. 103

Vilhelm mørk. End er det Tiden ej. Naar Dagen synker, og Duggen falder
kold paa Gravens Sten, Tvivlen paa Mandens Mod, og Ængstligheden paa
Synderens Samvittighed; naar Kirken er fyldt af det højtidelige Mørke,
og Nattens Lampe kaster mat sit Skin igennem Muldet hen paa Gravene;
naar Klokken slaar sit dumpe tolvte Slag; naar Uglen tuder og naar
Hanen galer — da stiger Olaf i sin Kongepragt, som Nattens Konning, at
forfærde Lasten, at fælde Niddingen, at tørre Graaden af Uskylds Øje
med sin Svededug.Fjerde Akt.

Nat; Lysekronen brænder svagt i Dæmringen. Broder Knud sidder med Bjørn
Gamle, Kolbejn og flere Kæmper paa en Bænk ved den venstre Kirkepille.

Knud. Her sidde bedst vi, mine kære Venner! ved denne Pille, ved de
hellige Kors af trende salige Normannakonger. Her vil i Guds Navn vi
tilbringe Natten. Endrid! har du et vaagent Øje haft med Kæmperne ved
Døren?

Endrid kommer. Ja, de vaage.

Knud. Nu, vi vil ogsaa vaage. Kan vi bedre end vaage for vor Konges
Sikkerhed? Just derfor har jeg valgt os denne Plads ved Kongepillen,
som den kaldes; hellig den hæver sig med sine ædle Kors. Ser Støtten
derimod her overfor! Skamstøtte kunde man vel kalde den. Der havde
tvende unge syndefulde udskaaret deres Navne. Daarlig trodsed de
Kongens Scepter, Gejstlighedens Stav. Nu ser I Herrens Straf,
Retfærdighedens; i ædel Harm har Kongen med sit Sværd nedhugget dette
Tegn, som voved atFjei'de Akt,

vanhellige Kirkens Træ med Elskovskranse, nu visner Kransen hist i
Støvet der.

Bjørn. Ja, ja! hvad due Blomster andet til, end til at visne? Lad den
ligge der; med Kongens Kors har det en anden Art: jo højere det staar,
des bedre staar det med Landets Kæmper, desto mere stiger i Kraft og
Ære Riget. Derfor huer mig og det øverste af disse Kors for alle. De to
andre højne sig vel ogsaa noget; men de naa dog ej den høje Harald.

Knud. Tal ej saa, min Gubbe!

Den ædle Olaf Kyrre staar maaske selv over Harald Haarderaade. Aldrig
har Freden blomstret saa, som under ham; han var en Støttestav for
Gejstligheden.

Bjørn. Det var Ulykken just —forstaa mig ret jeg mener Freden;
Gejstligheden. Herre! den er al Ære værd, det véd jeg nok. Men Olaf
Kyrre, Magnus Barfod lagde de første Spirer til Fordærvelsen ved at
forandre Landets gamle Sæder; og derfor, mener jeg, de naaer ej til den
drabelige Harald Haarderaade.

Knud. Olaf har gavnet Landet med sin Daad.

Bjørn. Før Olaf Kyrres Tid drak man af Horn, da brændte Ilden midt i
Gæstestuen, da sad blandt sine Mænd Normannakonning midt paa
Langbænken, Øllet bragtes ham om Ilden. Det var Olaf ej tilpas. Han
skulde have sig Højsæde gjort paa Gaffelbænken. Ilden fik ej Lov at
brænde varm og lystig midt i Stuen;

den skulde stoppes i et Hul afsides, blot af den Aarsag, at de kælne
Lunger ej kunde taale Røg.

Knud. Nu, Fader Bjørn!

den falder og paa Brystet.

Bjørn. Ej! hvad Brystet?

En ærlig Karl maa have Mod i Brystet, og ikke bryde sig om Røg og Damp.
At tale nu om Klædedragten, da har Olaf svare Synder, og Vor Herre
forlade ham det i hans Grav! Tilforn gik Kæmpen i sit Harnisk, eller i
sin hvide Vadmelskjortel; nu blev Brogen ham snørt om Lænderne med Guld
og Sølv, Guldringe spændt om Læggene, i Folder det bløde Silke lagt om
Arm og Skulder, endskønt for Resten Ærmet var saa trangt, at med et
Værktøj paa det maatte drages. Med Magnus Barfod var det lige nær, kun
paa en anden Maade. Han var Helt; men løb han efter sit irlandske Tog
med stakket Kjortel og med bare Ben ej om paa Gaderne, som Betler,
skønt han var Normannakonning? Og kan ej han selv sig takke for sit
Øgenavn?

Knud. Nu, alt forandrer sig med Tiden, Fader!

Bjørn ryster paa Hovedet. Ifald de havde kun i Ære holdt mig de gamle
Drikkehorn, saa flk det være; men denne Skik at nippe 01 af Bægre er en
Uvane, som vil bringe Landet sent eller tidligt i Aftagende. En høvisk
Svend maa tømme ud sit Maal, ej sætte Skæggelevninger paa Bordet.Fjerde
Akt.

103

Endrid.

Nu, deri har vel Gubben Ret; Kong Harald var en udmærket Helt. I
Grækenland staar højt hans Navn endnu i Ære fra den Tid, han tjente
Dronning Zoe mellem de tapre Væringer.

Bjørn. Du kommer lige

fra Miklagard; hvor gaar det? Gør I end det gamle Norden Ære, som i min
Tid?

Endrid.

Alting er ej døet ud med dig, min Gubbe!

Bjørn. Sei ei sover end I paa den blotte Jord med Hjelm om Tindingen,
med Skjold paa Brystet, med Sværdet over Hov'det, med den højre om
Hjaltet, og med Mod og Blod i Barmen?

Endrid. Ej anderledes.

Bjørn. Rider end Kong Olaf,

den hellige Dødning, paa sin hvide Hest i eders Spidse, naar I gaa mod
Fjenden?

Endrid. Det hændes ofte, Fader Bjørn! Har du ej hørt, hvad nylig sig
tildraget har med Nejter, med hans Sværd?

Bjørn. Nej, Søn! fortæl!

Endrid. I véd, at Ingebjørn, en tapper Svenske, tog dette Sværd, da
Konning Olaf faldt paa Stiklestad. Det gik i Arv fra ham til Søn og
Sønnesøn. Hans sidste Æt tjente med mig i sidste Kejserkrig. Lejren var
slagen, og hver Væring hvilte, just som du siger: i sin Bustning, med
sit Sværd i Haanden over Hovedet. Som Svensken vaagner, har han intet
Sværd, det ligger kastet langt paa Marken ud. Saa gik det trende Nætter
alt i Bad.104

Nu spørger Kejseren, hvad det vil sige. »Ja«, svared han, »min ædle
Kyrialax!« (betyder nemlig: Herr Alexius; thi Kyrie er paa Græsk en
Herre, véd I af Salmebogen) •— altsaa: »Kyrialax! det Sværd, jeg ejer,
kaldes Nejter; det var Olafs Sværd, som med sit Liv han misted paa
Stiklestad.«

Bjørn. Velgjort af Konning Olaf,

han vristed Sværdet ud af Svenskens Haand! Hvad skulde ogsaa han med
Olafs Sværd?

Endrid. Rigtig; det indsaa Kejseren og alle. Med stor Bekostning lod da
Kyrialax en Kirke bygge for Sankt Olaf paa det Sted, hvor Sværdet laa;
og over Altret blev Sværdet hængt, saaledes som hans Skrin her stander
over Alteret i Koret.

Kolbejn. Hvor sælsomt skinner den forgyldte

Kiste

igennem Mørket hid til os fra Koret? Er det da sandt, ærværdige Herre!
at Kong Olaf gaar igen?

Bjørn. Er det et Spørgsmaal?

Knud. 1 Nordmænd er et uregerligt Folk; da blir det vel nødvendigt, at
selv stundum de døde stige frem af Gravene, for at formane jer til
Frygt og Bedring.

Bjørn. Har du ej hørt de hundrede Mirakler? Kolbejn. Vel har jeg det;
jeg véd kun ikke

rigtig,

om de staa til at tro.

Knud. Forsynd dig ej!

Saa gerne kanst du tvivle, Søn! om HimlenFjerde Akt.

og om din Salighed, som om Sankt Olaf og om hans Jærtegn.

Bjørn. Tag dig i Vare, du!

at det ej gaar dig, som den danske Jarl, der misted Synet for sin
Vantro.

Endrid. Gamle!

Fortæl os noget om den hellige Mand; din Alder har oplevet meget, véd
jeg.

Ko 1 bejn. Det hidser kun Indbildningskraften op; og da vi dog skal
holde Vagt i Nat i Kirken —

Bjørn. Est du Nidding?

Kolbejn. Ikke for

de levende.

Bjørn. Vel svart, min Søn! Har du en god Samvittighed?

Kolbejn. Ja.

Bjørn. Saa behøver

du heller ej at frygte for de døde. Kong Olaf vil ej skade nogen her;
thi alle vi — naar jeg undtager ene den fromme Broder Knud — har store
Synder, men vor Samvittighed er ren, og derfor vil Olaf ej tilføje
nogen ondt.

Endrid. Fortæl!

Bjørn. En Midjenat i Køping her,

som Klokken just slog tolv —

Klokken slaar tolv.

Endrid. Ha, hørte du?

Bjørn. Jeg er ej døv. En Nat, just Klokken

tolv,

da Hanen havde galet Midnatsgalet — Hanen galer.

Kolbejn. Den galer! hører I?106

Bjørn fortrædelig. Skal jeg fortælle,

saa maa du tie. Hvad er det for Væsen? Man kan ej høre sine egne Ord
for lutter Klokkeslag og Hanegal og tosset Snak. Det er en hæslig Vane,
at unge Svende blande næsvis sig i Talen; i min Ungdom tav han stille,
naar gammel Kæmpe talte. — Men hvor var det, vi slåp ?

Endrid. Ved Hanegalet.

Bjørn. Rigtig.

Til Kolbejn. Falder du tiere mig i Talen, kanst du bede en tandløs
Kærring dig fortælle Resten. — Altsaa: en Midnat her, just Klokken
tolv, som Hanen havde galet, kom Sankt Olaf fra Koret hist, igennem
Kirken i sin gyldne Rustning, med sin lukte Hjelm omkranset af
Karfunkelkronen, med sit lange Spyd og med sin Sølvmorskaabe, som
slæbte efter ham i Kirkegangen.

En Skikkelse lader sig se i Kirkens Baggrund, just saaledes som Bjørn
fortæller. Kolbejn, som først bliver den vår, blegner, og stirrer
derhen med stive Blik. Hvad gaar der atter af dig, yske Svend?

Kolbejn tier. Nu, kanst du ikke lukke Munden op?

Kolbejn. Fortæl kun du! Jeg skal ej falde dig i Talen. Det vil jeg kun
ellers melde i Forbigaaende: der staar en Mand i Gangen hist livagtig,
som du siger.

Kæmperne. Krist fri os!

Munken flygter; en Del vil følge ham.

Bjørn. Bliver, er I norske Mænd!

Blier, er I ærlige, trofaste Kæmper!Fjerde Akt.

Den er en Nidding, en Ildgerningsmand, som flyr. Nedkaster jer paa
eders Knæ som jeg! — Saa! — Blotter eders Hoveder! Folder andægtigt
eders Hænder! — Saa! Den er en Stimand, som forskrækket flyr for Olafs
Aand. Hvad er I bange for? Han er vor Skytspatron. Hvi flygter I, ifald
han tale vil med sine Børn? Kolbejn. Det kommer nærmere. Kæmperne. Gud
staa os bi!

Spøgelset. Hvad hvisler i min Hvælving,

hvor Døden hviler? Hvad kalder Kongens Knokler

af Kobberkisten? Hvad buldrer, hvor den blege.

blodløse blunder? Forlader uden Larmen

med Sværd og Lanser de mulmbedækte Mure,

det bælne Mørke; og lader før fra Læben

ej Ordet lyde, før Solen i sin Skønhed min Grav bestraaler. Kæmperne
staa op, neje, korse sig, og forlade Kirken. Knud kommer tilbage med
Dørvogterne. Jeg siger jer, det er Bedrageri! Det var mig kun i første
Øjeblik lidt sært, før jeg flk Tid til Eftertanke. Der staar han.
Nærmer eder! Vi er nok. Omringer ham med eders Hellebarder. Fanger ham
levende! Det er en Gøgler. Der spøger ingen Aander; det er Fordom.108

Man vil bedrage Kongen. Overvinder jer Overtro! Sankt Olaf er en
Støvhob, en Ormesæk; hans Magt er længst forbi.

Spøgelset gaar med hurtige Skridt ind paa Knud og støder ham Spydet
igennem Brystet.

Kæmperne. Krist, frels os! Han er falden

paa sin Synd. Flyr! Lovet være Gud og alle Helgen!

Alle fly, Spøgelset forsvinder. Knud alene.

Det blev mit Banesaar. Hjælp! Redning! Hjælp! Forlader mig i Nøden ej!
— Ha, jeg er ene! — Jeg forbløder mig. Var det et Menneske? Han stødte
Spydet mig i Brystet med en unaturlig Kraft igennem Pansret, som min
Kutte skjuler. Nej, nej, det var en dødelig! Alt dør. Der er jo ingen
Evighed.

Klokken slaar et Kvarter til ét.

Ha, hvad betyder dette dumpe Klokkeslag? Den fæle, stærke Enklang fra
det høje? O, Skræk! O, isnende Fortvivlelse! Er intet, hvormed jeg kan
stille Blodet?

Han famler omkring, og finder Valborgs Krans, som Hakon har nedhugget.

Her, her er Urter, som kan stille Blodet. — Det rinder stærkere. Hvad
ser jeg! Himmel! Skøn Valborgs Blomsterkrans! Barmhjertighed,
Forbarmelse! O, beder, beder for mig, I unge Elskende! Mit Hjerteblod
har farvet eders Krans. O, beder for mig!

Han dør.

Vilhelm kommer tilbage med Valborg og Ærkebispen.Fjerde Akt.

Vilhelm. Skælv ej, min ædle Jomfru! I er

frelst.

Min Svend er ilet hen at hente Axel. Vinden er god, alt klart forinden
Borde. De hvide Alfer puste venligt alle i Skibets Silkesejl, og Frejas
Stjerne nedfunkler klar fra Nattens dunkle Hvælving.

Erland. Min Søn! Gud takke dig for denne

Daad.

Vilhelm. Min Daad er ringe, Fader Erland! dig kan Axel ene takke for
sin Lykke.

Valborg. 0, vi maa begge takke eder begge!

Vilhelm. Der er han.

Axel kommer med Sværd og Skjold.

Vilhelm! Elskte Valborg! Fader! Vilhelm. Er Vejen ryddelig til Skibet,
Axel? Axel. Gaden er tom; jeg saa den rædde Skare udstyrte nys af
Kirkedøren, som en Sværm af blege, tavse Aftenbakker. Men Munken, som
vi skulde gribe, straks som han kom ud af Kirken, saa vi ej. Jeg
frygter, han har skjult sig i en Krog, at han forraader alt.

Vilhelm. Vær uden Frygt!

Forræderiet fundet har sin Skranke.

Han viser ham Munkens Lig. Axel. Knud i sit Blod! Valborg. 0, Himmel!

Erland med et bange Blik paa Vilhelm. Myrdet! Vilhelm rolig. Dræbt.

Hans frække Ryggesløshed jog ham selv bespottende i Skæbnens og Sankt
Olafs iskolde Jernspyd.110

Erland. Arme Synder, bråt

henrevet, uden Bod og Sakramente!

Axel. Hvad holder han i sine Hænder? Himmel! Min Valborgs Krans. Tæt
har han krystet den til Hjertet i sin Dødskamp.

Valborg. 0, den arme!

Han har fortrudt sin Synd. Gud naade ham! Axel. Det vil han for din
Bøns Skyld, søde

Pige!

0, Glæde! ser mit Øje dig igen?

Valborg. To Engle har udrevet os fra Døden. Vilhelm. To Mennesker. Og
nu, mit kælne Par! nu gælder Hurtighed. Naar alt er endt, naar trygt
den høje Schwarzburg med sin Ringmur og sine runde Taarn beskytter os,
naar Fader Erland har i Borgkapellet, hvor Leonora tvunget blev til
Rudolf, lagt eders Hænder i hinanden — da er nok af Tid til Kærtegn; da
skal I forvandle Schwarzburg til et Weissenfels; da skal den gamle
Erland se sig ung i eder, og den barske Vilhelm blid; da skal vi ogsaa
synge Sjælemesser for denne arme Synders Salighed. Men nu, gør alting
kort, og følger Vilhelm! Valborg. Gud, hvor mit Hierte banker! Axel.
Lad os knæle

paa Haralds Grav, og tage Afsked med vort Fædreland!

Idet de elskende knæle, hører man tre hult hylende Toner af et Horn
langt borte.

Ha, hvad var det?

Vilhelm. Man kommer ind i Kirken.

Frygt ej, min ædle Jomfru! det er Gotfred,Fjerde Akt.

min ærlige, trofaste Svend. Hvad bringer du, Gotfred! Hvad betyde disse
Toner, vi nys har hørt?

Axel. Det var et Ludurhorn.

Gotfred. Alt gør os Flugten let. I denne Stund er Erling Skakke løbet
ind i Fjorden fra Bergen med en talrig Flaade, for at overrumple Hakon
Herdebred. Det Horn, I hørte, lød fra Erlings Skib, som Tegn til
Angreb. Intet hindrer os nu i at flygte. Alt er i Forvirring.

Vilhelm. Den vrede Skæbne gaar med raske

Skridt

sin Hævn i Møde. Kom, min brave Broder! At du viist ikke stride mod din
Frænde, forbyder dig dit Ædelmod, det véd jeg; vel, overlad ham til
hans egen Skæbne, og følg, hvorhen din gode Norne vinker!

Axel efter et Øjebliks Tavshed. Min gode Norne vinker til min Pligt.

Vilhelm. Hvordan? du tror —

Axel. Nu kan jeg ikke rejse;

det er umuligt, Valborg! plat umuligt.

Vilhelm. Du viist?

Axel. Forsvare Hakon Herdebred.

Vilhelm. Din Avindsmand?

Axel. Hvad Avindsmand? Ham har

jeg trodsig Ryggen vendt; nu er min Konge bestedt i Nød, ham skylder
jeg mit Liv.

Vilhelm. Du skylder Fædrelandets Vel dit Liv, ej Hakon. Mener du at
gavne Norge med at forsvare denne unge Daare, som overtræder alle
Pligter for sin Lidenskab? som ringeagter Dyden112

og Undersaattens Ret? som glemmer ganske det heles for sin egen Tarv?
Nej, Axel! hvo Konge være vil, ham bør det sig at tænke, handle
kongeligt. Kom! Erling er en glorværdig nordisk Kæmpe, ædel. Forsink
ham ikke Sejren; han vil ej misbruge den. Lad Norges Scepter funkle i
Heltens Haand! det ruster i en Niddings.

Axel. Lad ej din Læbe med spidsfindig Kløgt forvirre Ærligheden i dit
Hjerte! Hakon er ingen Nidding; Munkens List har vidst at nære lumsk
hans Lidenskab. Uheldig Elskov, Ungdom, onde Raad — ét af de tre var
nok til at forvirre det bedste Hjerte. Hakon vilde grumt berøve mig min
Brud — det led jeg ej; nu vil man grumt berøve ham hans Rige — det
lider jeg ej heller. Hakon er min Frænde. Erling taler slet om Harald,
vor Stammefader, i sin Grav; han vil ydmyge Harald Gilles Æt, og sætte
sin egen Søn paa Norges Kongetrone. Var jeg en Trønder af den Gilske
Stamme, ifald jeg taalte det? En ærlig Svend, ifald jeg svigted Hakon i
sin Nød? Har jeg ej lagt min Haand i Hakons Haand? Fortjente Axel denne
Liljevand, dit Venskab, hvis han blev sin Konge troløs?

Erland. Min unge Helt! du taler Pligtens

Ord.

Il at forsvare Kongen med dit Sværd! Hvi nægter Gud min matte Alderdom
at følge dig?Fjerde Akt.

Vilhelm. Trøst du den væne Mø; jeg fylde vil din Plads i Kampen, Fader!
Jeg kender ej Forholdet her saa nøje, som du og Axel. Hvis I begge
mene, at ærlig Troskab kalder ham til Kamp — vel, Sværdet er alt
draget, og jeg følger.

Axel. Græd ikke, Valborg! Al min Frygt er endt. Mit Hjerte slaar ej
længer tungt og bange. Jeg vil ej røve Valborg, nej, jeg vil fortjene
hende. Ha, vor Stammefader! nu først forstaar jeg dig. Du lægger Haand
paa Sværd; din Mine siger: »Red min Ære, forlad ej Fædrelandet!« — Vel,
min elskte! vi vil forsone Skæbnen; Hakon selv vil vi forsone.
Ynglingen skal lære at sætte Pris paa ærlig Helt i Kamp. Selv skal han
efter overstanden Fare forene vore Hænder, elskte Valborg! her over
Graven af den hævnede.

Hornet lyder. Jeg kommer, Hildur! dine Kæmper komme, at skænke Karpen
Blod i Trondhjems Fjord. Se, min Veninde! tvende røde Hjerter staa
brændende forent i Axels Skjold, halv i den blaa, halv i den hvide
Grund; det tyder: »Elskov, Uskyld, Himlen«, Valborg! Vor Elskov er
uskyldig, Himlen vil belønne den.

Valborg. Ja med sin Salighed.

Axel. I Skyndingen har jeg forglemt at spænde Sværdbæltet om min Lænd!
jeg greb kun Sværdet.

Valborg tager et himmelblaat Skærf af sin Skulder. Kom, elskte Kæmpe!
lad mig skænke dig dit Akselskærf.114

Axel og Valborg.

Axel knæler, hun hænger ham Skærfet over Skulderen. 0, søde Valborg!
Axel er din. din Kæmpe, og du tvivler om den sikre Sejr?

Valborg. Du est min Kæmpe; jeg er din Valkyrie.

Axel. 0, græd ej, Valborg!

Valborg. Jeg vil ej græde. Ogsaa Pigen, Axel! kan vise Heltemod i
stille Taal. Gak, min udkaarne, elskte Ungersvend! Din Valborg skænker
dig til Fædrelandet.

Vilhelm. En ærlig Pige, ved Sankt Innocens! Farvel, ærværdige Fader!

Erland. Mine Sønner!

Guds hellige Engleskare følger eder. Axel. Farvel, min Valborg! Valborg
hölder ham tilbage i sine Arme.

Bi et Øjeblik! Lad mig endnu en Gang, f'or sidste Gang, se Axel i sit
skønne Helteøje! Axel kysser hende. Farvel! Valborg. Nu gaa! nu glemmer
jeg dig aldrig.

Kæmperne gaa.Femte Akt.

Axel kommer ind med Kong Hakon, som er saaret i den højre Arm.

Axel. Her er vi sikre for en Stund, min Herre! her i Guds hellige Hus.
Sæt dig paa Bænken! Saa! lad mig nu forbinde dig din Arm! En Kæmpe maa
forstaa Saarlægekunsten; man har ej altid Hjælp ved Haanden. Saaret er
dybt, men ikke farligt. Havde vi et Stykke Linned kun!

Hakon. Din Godhed saarer

mig dybere end Erling Skakkes Sværd.

Axel. Lad ej min Troskab saare dig; det var jo ganske mod dens Hensigt.

Han søger i sin Barm, drager et Klæde ud. studser, men fatter sig
straks, og siger:

Her er Linned.

Hakon. Hvi studser du? Almægtige Guds Navn ! Jeg kender dette Klæde.

Axel. Tving din Feber!

Hakon. Du viist forbinde mig med dette Klæde?

Axel. At ikke Blodet skal forløbe dig.

Hakon. Du viist forbinde mig med dette Klæde, hvormed jeg sønderrev dit
Liv?

Axel. Min Herre!

det er en anden Dug.

Hakon. Nej, nej! det er120

Linklædet, som den ondskabsfulde Knud skar over mellem dig og Valborg,
Axel! Jeg kender det. Ha, svøb det ej om Armen! Det brænder mig, det
martrer mig kun mer.

Axel. Det er naturligt, at et Saar maa brænde, og at Forbindingen er
smertelig. Vær rolig, hvil et Øjeblik, min Herre! og grib saa Sværdet
med din venstre Haand, og følg paa ny med Axel mod din Fjende.
Nærværelsen af Kongen styrker Folket, og jeg vil være dig din højre
Haand, Hakon.

Er det en grusom, en hævngerrig Stolthed? Er det naturlig, ren
Højmodighed? Hvordan forstaar jeg Axel? Viist du sanke gloende Kul paa
Hakons Hoved?

Axel. Nej,

ved Gud og Mænd! tro vil jeg tjene dig, ej krænke dig, ej forekaste
dig.

Hakon. Men denne Højmod smerter mig kun

mer.

Ulykkelige Hakon Herdebred! Din bedste Kæmpe ringeagter dig. Axel.

Ved Gud i Himlen, ved min Valborg, Hakon! jeg agter dig.

Hakon. Nu tror jeg dig, min Frænde! Du svorst en hellig Ed. Vel, er det
saa! Og Hakon handled som en heftig Elsker paa Kongetronen, Axel! ej
som Nidding.

Axel. Hvo kender Elskovs Magt, og fatter ej dens Virkninger?

Hakon. Nu taler du mig af

mit eget Hjerte, vakre Kæmpe! Se,Femte Åkt.

din Troskab og din Højmod rører mig.

Pludselig vild.

Og dog, ifald jeg mærked, at du troede,

det var en kvindlig Blødhed, foraarsaget

af legemlige Smerter — Axel Thordsøn!

jeg rev mit Sværd med venstre Haand fra Hoften,

og fordred dig til Kamp paa Liv og Død.

Axel. Jeg svor ved Valborg, at jeg agter dig. Hakon. Velan! saa skalst
du og højagte mig. Thi jeg vil gøre dig et Offer, Axel! Men Offeret er
stort; det er nødvendigt, at du indser dets Kostbarhed.

Axel. Min Konge —

Hakon afbryder ham.

Ti stille! ti! lad først mig tale ud. Jeg indser, hvad jeg vover ved at
gøre dig slig en Gave i en saadan Tilstand: »Nu har den stolte
Ungersvend engang dog faaet Øjet op; nu indser han Nødvendigheden af
sin Trones Værn; nu trænger han til sine Kæmpers Troskab, og derfor
køber han sig Ven med Mø udi sit Hjertes Angst og Nød.« 0, fy! Jeg
vilde hade dig, jeg vilde kalde dig en barbarisk Fjende, kold og sløv,
ifald du kunde dømme saa.

Axel. Min Herre!

Hakon. For Valborg mister Hakon Norges Bige, og Valborg — mister han
for Valborgs Skyld. Skøn paa min Gaves Værd! Man lønner ej det mindre
med det større, for at tækkes sin Egennytte.

Axel. Hakon, ædle Frænde!

Hakon. Men jeg har fejlet, og din rene Sjæl,118

dit Adelsind har aabnet mig mit Øje, og fri og frank, fordi jeg vil det
gode, betvinger jeg mit Hjertes Lidenskab, og skænker dig din Valborg,
skænker dig det kæreste, jeg elsker her i Verden. Miskend mig ej, se
min Opofrelse!

Axel. Jeg ser den, og Gud ser den, ædle Konge Hakon. Omfavn mig nu!
Axel. 0, tag din Arm i Agt

Hakon. Nu brænder Saaret længer ej, nu

smerter-

ej Klædet mer; det køler mig, som Saften af friske Urter.

Axel. 0, min Konge!

Hakon. Lad

nu Erling overvinde Hakon! Hakon har overvundet kækt sig selv; hans
Sejr er størst.

Axel. Men det skal ikke blive derved; den anden Sejer vil vi ogsaa
vinde.

Man hører Larm uden for Kirken. Vær rolig, hvil endnu et Øjeblik! Din
gyldne Hjelm er tung; dit Hoved trænger til Lettelse. Giv mig din
Hjelm! Der har du tnin i Stedet; den er lettere.

Larmen tager til; Axel kaster Kongens Purpurkaabe, som er løst af under
Forbindingen, om sine Skuldre.

Hakon. Hvad gør du, Axel? Axel. Vær kun rolig, Herre!

Der kommer nogen; muligt er det Fjender, lad Axel være da dit Skjold!

En Flok Fjender styrter ind. Formanden. Der staar han,

der staar han, ser I? med den gyldne Hjelm,Femte Åkt.

i Purpurkaaben. Det er Kongen. Trænger jer ind paa ham, og dræber ham!

Hakon. Ha, Axel!

nu fatter jeg din underlige Færd. Giv mig min Hjelm tilbage!

Axel. Drag dit Sværd,

stil dig saaledes, at din højre Arm bedækkes af mit Legem! Naar du ser
dit Snid, hug ud, og træk dig fluks tilbage! Han raaber.

Herfrem I Uslinger! her stander Hakon, hans Sværd er draget, og han
frygter ej et Niddingsoverfald i Herrens Hus. Herfrem, I Mordere! som
ikke vove at stævne Mand mod Mand i ærlig Kamp! Kommer at vinde Guld
for Hakons Liv! Min blanke Løvetunge blinker tørstig; vel, lad den
læske sig i Niddingsblod!

Hakon drager sit Sværd. Han daarer eder: her staar Norges Konge, at
fælde Stimænd med sin venstre Arm.

Axel. Ti, Axel Thordsøn! du est saaret; Hakon kan selv forsvare sig.

Fjenden. Ind paa ham! ind!

Strid. Man hører Larm uden for af andre Kæmper; der raabes:

Til Hjælp! til Hjælp! man overfalder Kongen.

Den fjendtlige Kæmpe til Axel. Dig skal de ikke redde.

Han saarer ham.

Iler! flygter! Hakon er fældet. Slaar med stærke Slag jer gennem
Bjarkebejnerne til Erling! Hakon er fældet. Bort!120

Sigurd af Rejne og Vilhelm styrte ind med en Skare Bjarkebejner.

Sigurd. Ha, hugger, stikker!

Forfølger Morderne!

Fjenden drives paa Flugt. Sigurd til Kongen.

Dit Liv er frelst. Bliver Axel vår.

Axel i Kongens Kaabe, bleg og blodig, med Kongens Hjelm?

Axel til Kongen. Nu tag din Hjelm igen, nu er den mig for tung; følg
dine Kæmper, og lad mig ene med min Vaabenbroder!

Hakon. Axel, min Frænde! er dit Saar — Axel. Forlad mig,

styrt dig mod Fjenden, hævn Forsmædelsen, følg Sigurd og de barkeklædte
Kæmper!

Sigurd. Ja, Hakon! Norges Skove selv har

rustet

sig ud, for at forsvare Trondhjems Konge. Se disse Kæmper: Elvegrimmer,
Bjørne, lutter bevægelige Granestammer fra Fjældene ! I Mangel af et
Harnisk bedækker Træets Bark de tapre Hjerter, og Eliestangen, hærdet
med sin Spidse i Arnens Ild. gør Fyldest for et Spjud. Saaledes kæmpe
de for Arnens Fred og Kongens Ære. Stil dig fremst i Flokken! Saa
storme vi, og hævne Axels Drab. — Du dør en prægtig Død, min norske
Broder! du falder for din Konge. Ogsaa vi vil følge dig, og hilse dig
hos Gud. Kom, Hakon! lad ham erie med sin Ven; Livet forlanger Strid,
men Døden Fred.Femte Akt.

Hakon til Kæmperne, idet han peger paa Axel. I norske Mænd! han blegned
for sin Konge.

Bjarkebejnerne støde utaalmodigen deres Træspyd mod Jorden.

Vi, vi vil ogsaa blegne for vor Konge. Før os i Døden, før os imod
Fjenden!

Hakon omfavner Axel. Farvel, vi ses igen, før Solen synker.

Han følger Kæmperne.

Vilhelm nærmer sig Axel. Min Broder! er din Vunde dødelig?

Axel. Ja. Løs af Skuldren mig mit Akselskærf, drag Skeden ud, giv mig
det bløde Klæde, at jeg en liden Stund kan stille Blodet og friste
Livet. Tak! Nu led mig hen til Pillen, hvor jeg skar min Valborgs Navn.
— Her sidder jeg saa godt. Saa! lad mig læne min Ryg mod Støtten, at
jeg falder ej, naar jeg afsjæles.

Vilhelm. Lider du af Smerte? Axel. Nej, jeg er let og rolig i mit
Hjerte. Vilhelm. Viist du ej se din Valborg, før du dør, endnu en Gang
i dette Liv?

Axel. Ak, Vilhelm!

Vilhelm. Jeg iler op at hente hende fluks. Axel. Et Øjeblik! Det kunde
hændes, Vilhelm! at Axel var ej mer, naar Valborg kommer; sig da min
Sjæls udvalgte: Axel døde med hendes Navn paa Læberne.

Vilhelm. Det skal jeg.

Axel. Sig hende: Hakon er en ærlig Helt; at Axel ej blev skuffet i sit
Haab om sin Konges Hjerte.

Vilhelm. Det skal efterkommes.

Axel. Hils Helfred, hils min elskte Søster, Vilhelm! paa Immersborg;
tak hende kærligt for de Følelser, de Glæder og de Sorger, som hun fra
Barnsben delte med sin Broder. Ak, hun forstod mig, kendte mig saa vel!
Sig hende: Axel har ej glemt sin Søster i Dødens Time.

Vilhelm. Jeg skal hilse hende. Axel. Men Valborg først og sidst! Mit
Ønske er at slumre ved min elskte Piges Side i Graven, naar hun her har
endt sit Liv. Vilhelm. Vel! Er der mere? Axel. Nej.

Vilhelm. Saa — gaar jeg da.

Axel rækker ham sin Haand. Min ærlige, trofaste Vaabenbroder; Tak for
dit Venskab, din Hengivenhed; du viste den i Daad, i Ord kun sjælden.
Tag af min matte Haand mit Livs Farvel! Vilhelm. Farvel — Farvel! Axel.
Vilhelm! var jeg din Ven?

Vilhelm. Min eneste. Nu har jeg ingen mere.

Han gaar.

Axel alene.

Jeg dør for Land og Drot, som mine Fædre, hvad kan en ærlig Kæmper
ønske bedre? Jeg træder tillidsfuld for dig, min Gud! Jeg skal min
elskte Valborg atter finde. I Evigheden er hun Axels Brud; der røver
ingen ham hans Sjæls Veninde.

Solen skinner igennem Korvinduet. Du liflige, nyfødte Morgenlue! du
kommer for mit brustne Blik at skue; den bleges Kind du farver venlig
rød.Femte Åkt.

Snart skal et Morgenrødt ham nu tilsmile, der aldrig hidser sig til
Middagsglød; et Aftenrødt, som aldrig gaar til Hvile. —

Men, mine Haab! I kom ej for at svinde; Gud skænkte mig en trofast
Elskerinde, en Ven, en Konge, som mit Hjerte lød, som er ved Axel
Tronen værdig blevet, som han har reddet med sin egen Død. Vel, Axel!
du kan dø, thi du har levet.

Og du, min Sjæls udvalgte! hisset binder Himlen en Krans af evigblaa
Kærminder; den træffes ej af Lidenskabens Sværd. Der skal forklaret dig
din Axel møde, din Skønhed og dit Hjerte mere værd, hvor hellig
Kærlighed er ingen Brøde.

Farvel, min Valborg! — Han dør.

Vilhelm kommer med Valborg. Vilhelm. Axel lever end!

Han lever! Hørte du, han nævnte Valborg? Valborg. Jeg tog hans Livs
Farvel. Hun betragter ham.

Han er ej mer — Min Axel! lever du? Ifald du lever, slaa Øjet op og lad
for sidste Gang din ædle Sjæl lyse Velsignelsen paa Valborg gennem dine
brustne Blik! — Han er ej mere. Han er død. Han døde med Valborgs Navn
paa Læberne. Vel, du har udstridt, gode Svend! — Han faldt jo for sin
Konge?

Vilhelm. Som en Helt.

Valborg. 0, skønne Død!

Hvor langt, langt bedre, end at flygte bort til fremmed Land, og friste
der sit Liv i kummerlig Landflygtighed, min Axel! End tæres langsomt
hen af Hjertesorger! Nu lider du ej mer, hjertelskte Svend! Nu har du
indlagt dig en evig Ære. Dit Fædreland, den ædle Moder Norge, er stolt
af Axel, af sin brave Søn. I mange Tider vil endnu dit Navn bestandig
svæve hende frisk paa Læben. Paa Tinget vil hun ofte nævne højt din
Heltedaad, og tit i Fruerstuen vil hun om Aftnen i en gammel Vise
sjunge din Elskov og din Trofasthed.

Til Vilhelm.

Hvor han er smuk i Døden! — Dine Lokker hvirvle sig vildt omkring det
blege Ansigt.

Hua ordner hans Haar med sin Haand.

Saaledes; denne Pande maa ej dækkes; den hvælver høj og ædel sig, som
Himlen. — Han smiler i sin Død.

Hun kysser ham.

Farvel, min Axel! Din Valborg kommer snart.

Hun staar op, lægger Haanden paa sit Bryst, i det hun drager sin Aande
dybt og tungt.

Ja snart, ret snart! Vilhelm. Min ædle Valborg! du est bleg. Valborg.
Min Axel

er blegere. Ti stille, gode Vilhelm! Forstyr mig ikke i min Ensomhed.

Sværmerisk.

Hvor her er godsligt her i denne Kirke! Hvor muntert Solen skinner
gennem Vindvet, ret som i Gaar ved denne Tid, min Axel!Femte Akt.

da først du trykte Valborg til dit Bryst.

Hvor her er husligt, smukt i denne Kirke!

Her skal vi leve ret fornøjet sammen,

bo roligt lige over for hinanden,

du hos din Fader, Valborg hos sin Moder.

Naar Klokken da slaar tolv, og Droslen synger

i Birken uden for vort Kirkevindve —

da revner Mur og hviden Marmelsten;

da mødes vi ved Harald Gilles Grav;

da gaa vi Haand i Haand opad mod Altret,

og sætte os i Koret der i Maanskin,

og lade Maanen skinne sølverbleg

paa vore blege Kinder, mens vi høre

paa Droslens Foraarssang, og mindes grant

vor Kærlighed og Trofasthed i Livet.

Naar Maanen skjuler sig bag Kirkemuren,

da gaa bedrøvet langsomt vi tilbage,

tre Gange Harald Gilles Ligsten rundt;

saa standse vi, og tage kærligt Afsked

til næste Nat. Saa slumre vi saa sødt

dybt i vor Grav, imens de levende

larme derude.

Vilhelm. Axels Ønske var at hvile i den samme Grav, som Valborg.

Valborg.

I samme Grav? Ak, det var herligt! Men det gaar ej an, min ædle Bidder!
Axel og Valborg var jo ej trolovede. Det gaar ej an. Hvor meget gav jeg
til, at samme Kiste maatte gemme Valborgs og Axels Ben! — Men, ædle
Vilhelm! sig,

Hun stirrer ned for sig. hvad glimter hist i Støvet, der i Ridsen ved
Haralds Ligsten?126

Vilhelm. Ser jeg ret, da er det

en Ring.

Valborg. En Ring?

Vilhelm tager den op. Ja, det er Axels Ring; jeg kender den.

Valborg. Den trilled ej i Graven? Vor Stammefader! nu forstaar jeg dig.
Og jeg forstod dig straks. — Giv mig min Ring!

Hun sætter den paa sin Finger. Nu er jeg din trolovede, min Axel! Nu er
jeg Axels Brud, nu kan vi slumre i samme Grav tilsammen.

Vilhelm. Arme Pige!

Valborg. Hvad arme Pige? Lykkelige Pige! Ej sandt, min ædle Ven! — jeg
kalder dig min Ven; thi du varst Axel Thordsøns Ven — ej sandt, min
Ven! du kanst den gamle Vise om Ridder Aage og om Jomfru Else?

Vilhelm.

Erland har lært min Moder den; min Moder genlærte mig den i min spæde
Barndom.

Valborg. Du mindes den dog end?

Vilhelm. Fuldkommen vel.

Valborg. 0, skønt! Min Axel har fortalt mig, at du har en herlig
Stemme, ikke kælen, som den, der kildrer Mennesket i Livet, men dyb,
højtidelig og stærk, som Røsten fra Gravene. Vel, ædle Vilhelm! vil du
vise mig den Godhed for min Axels og eders Venskabs Skyld, at synge
Visen for Valborg, medens hun til Gengæld sætter sin Ring paa Axels
blege Haand?

Vilhelm. Jeg vil

ej vægre mig, hvis det dig trøste kan.Femte Åkt.

Valborg. Min Axel har fortalt mig, at du est en herlig Harpeslager.

Vilhelm. Ofte dysser

dens Toner mit oprørte Sind til Ro. Valborg.

Vel! Ser du, hist i Krogen, kære Vilhelm!

der, ved min Moders Grav, en Harpe stande?

Hvor mangen søvnløs Nat har Valborgs Røst

ved den sig hævet mellem Gravene!

Hvor mangen Gang har hun ved den begyndt

paa Ridder Aages Vise! Aldrig sang

hun den til Ende; hede Taarer kvalte

den svage Stemme. Vel, min ædle Vilhelm!

dig skænkte Gud en mere stærk Natur;

tag du den gyldne Harpe, sæt dig hen

ved Kongepillen over for min Axel,

og syng ved Strengens Klang din Sang til Ende,

mens Valborg knæler ved sin Axels Lig,

og rejs dig ej, før alting er forbi,

før Else har sin Aage fulgt i Døden.

Vilhelm. Jeg synger dig din Trøst i Morgenrøden.

Valborg knæler ved Axels Lig; Vilhelm tager Harpen, sætter sig, og
synger: Det var Ridder Herr Aage, han red sig under 0; fæsted han
Jomfru Else, hun var saa væn en Mø. Fæsted han Jomfru Else alt med hin
røden Guid; Maanedsdag derefter laa han i sorten Muld.

Det var Jomfru Else, hun var saa sorrigfuld;128

det hørte Ridder Herr Aage, dybt under sorten Muld. Op stod Ridder Herr
Aage, log Kisten paa sin Bag, lakked til hendes Bur, sig selv til megen
Umag.

Han klapped paa Døren med Kiste, fordi han havde ej Skind: »Hør, du
Jomfru Else! og luk din Fæstemand ind.« Gensvared Jomfru Else: »Jeg
lukker ej op min Dør, før du kanst Jesu Navn nævne, alt som du kunde
før.« —

»Hver Gang du dig fryder, og i din Hu er glad, da er min Kiste forinden
med røde Rosenblad; hver Gang du er sorrigfuld, og i din Hu er mod, da
er min Kiste forinden alt med hin levret Blod.

Alt galer Hanen den røde, til Graven maa jeg ned; til Graven skulle
alle døde, thi maa jeg følge med. Se du op til Himlen, og til de
Stjerner smaa, da skalst du se, hvor sagtelig at Natten den mon
gaa!«Femte Åkt.

129

Op saa Jomfru Else, op til de Stjerner smaa; i Graven sank den døde,
hun ham ej mere saa. Hjem gik Jomfru Else, hun var saa sorrigfuld;
Maanedsdag derefter laa hun i sorten Muld. Vilhelm tier; Valborg
lig-ger ubevægelig med sit Hoved paa Axels Haand.

Vilhelm.

Visen er endt, min ædle Valborg! — Valborg!

Han rejser sig. Valborg, ståt op! jeg har fuldendt min Sang. Hun rører
sig ej! — Kold og bleg! Hun aander ej mer! — 0, Himmel, det har anet
mig. Valborg er død, som Nanna over Baldur, som over Hjalmar Ingeborg,
som Else over sin Aage. Ja, ja! hendes Hjerte er brustet over hendes
Axels Lig. — O, Troskab! Troskab! du est stor i Nord. Der ligge de nu i
hinandens Arme, afsjælede, i Himlen kun én Sjæl! Og Vilhelm skulde
synge eders Gravsang? Vel, vel! det er jo Venskabs sidste Pligt.

Krigsmusik uden for Scenen.

Gotfred kommer. Hakon er falden, Erling Skakke sejrer. Man bringer
Kongens Lig.

Vilhelm. Uddøet af Jorden

er altsaa nu den hele Gilske Slægt. Vær hurtig Gotfred! skynd dig op
til Bispen, bring ham paa Skibet ud, og vent mig der. Før Solen synker,
sejle vi fra Trondhjem.

Svenden gaar.130

Vilhelm drager sit Sværd. Og nu, I kære, elskelige Venner! til Graven
aabner sig, og tæt forener, hvad Livet adskilt har, skal Vilhelm
trofast bevise eders Støv den sidste Ære. Jeg holder Vagt ved eders
Lig; jeg lægger dit Skjold, dit Sværd paa Kisten, vakre Kæmpe omvundet
af din Piges Blomsterkrans, og graver i den blanke Kobberplade: Her
hviler Axel Thordsøn og skøn Vaiborg; han døde Kongen, hun sin Bejler
tro.Anmærkninger.

Side 40, L. 1: Om de historiske Forhold i Norge paa den Tid, til
hvilken Handlingen henlægges, kan følgende bemærkes. Efter Sigurd
Jorsalfarers Død (1130) kom der en haard Tid for Norge. Sagen var, at
enhver, der kunde bevise, at han paa Mandssiden nedstammede fra Harald
Haarfager, hvad enten han var ægte eller uægte født, kunde gøre
Fordring paa Norges Trone. Der fremstod da i Tidens Løb en Række
»Kongsemner«, som førte bitre indbyrdes Kampe.

Sigurd Jorsalfarer efterlod en Søn Magnus; men Harald Gille, der ved at
gaa uskadt over 7 gloende Plovjern (»Jernbyrd«) i Folkets Øjne havde
godtgjort sin Paastand om, at han var en Søn af Sigurds Fader, Magnus
Barfod, overfaldt Magnus, tog ham til Fange og lod Øjnene stikke ud paa
ham; men Harald Gille faldt allerede 1136 for et andet Kongsemne,
Sigurd Slembe. Da denne Konge 3 Aar efter var blevet dræbt, blev det
bestemt, at Harald Gilles 4 Sønner skulde regere i Fællesskab. Den ene
af dem (Magnus) døde dog snart, og de tre andre: Inge (hvis ene Fod var
vissen), Sigurd og Ejsten begyndte en Kamp med hinanden om Magten i
Norge. Inge og hans mægtige Høvding Gregorius Dagsøn overfaldt og
dræbte Sigurd tillige med hans trofaste Hirdmand Thord Husfreja.
Ejsten, der tog sig af Sigurds umyndige Søn, Hakon, og begyndte en Kamp
med Inge, faldt Aaret efter (1157); men hans og Sigurds Tilhængere
valgte Hakon, der senere fik Tilnavnet Herdebred (Skulderbred), til
Konge. I en af, Kampene mod Hakons Mænd faldt Gregorius Dagsøn132

(han fik en Pil i Struben, idet han vilde gaa over en islagt Aa), og
Inge selv maatte lade sit Liv i et Slag ved Oslo (1161). Hakon var nu
Eneherre; men nye Modstandere rejste sig snart. Erling Skakke, der var
Søn af en mægtig Lendermand, havde deltaget i det Korstog, som den
bekendte Ragnvald Jarl fra Ørkenøerne havde gjort. Under et Søslag i
Middelhavel fik han et Hug i Halsen,4; saa at han altid siden bar sit
Hoved noget skævt, hvorfor han lik Tilnavnet »Skakke« (Skæve). Efter
Inges Død fik han sin lille Søn Magnus (hvis Moder var en Datter af
Sigurd Jorsalfarer) ud-raabt til Konge, og med en Flaade paa 21 Skibe,
hvoriblandt det bekendte »Bøkesuden« (jfr. «Bekesuden« S 59. L. 1 f.
n.), der tidligere havde tilhørt Kong Inge, søgte han efter Hakon
Herdebred; han traf ham i en Fjord tæt ved Aalesund, og her faldt Hakon
(1162).

Side 40, L. 9 f. n.: Olaf Kyrre († 1093) byggede ganske vist en
»Krist-Kirke« i Nidaros (egl. »Nid-Aaens Munding«), det gamle Navn for
Byen Trondhjem; men det var dog først Ærkebiskop Ejsten (1157—88), der
begyndte Opførelsen af den egentlige Krist-Kirke, som staar endnu. I
1162 var der kun opført meget lidt af den mægtige Bygning.

— 42, L. 15 f. n.: St. Innocens er Innocens I, den hellige, Pave fra
402—17.

— 42, L. 7 f. n.: Harald Haardraade († 1066) blev efterfulgt paa Norges
Trone af sin Søn Olaf Kyrre (1066—93), og efter ham fulgte hans uægte
Søn Magnus Barfod (1093 -1103).

— 44, L. 16: Lindorm var i Danmarks Middelalder Navnet paa en stor
Slange (Drage); Ordet er maaske laant fra Tysk. — I Johannes
Aabenbaring nævnes St. Mikael, en af Ærkeenglene, som Sejrherre over
Dragen (d. e. Satan). Hans Kamp med Dragen blev i Middelalderen ofte
behandlet af Kunsten.

— 45, L. 8: Orlov, Billigelse, Tilladelse (til et eller andet; her til
at ægte Valborg).

— 46, L. 7: Henrik Løve, Hertug af Bayern og Saksen (1129-95).

— 48. L. 12: Hvor lider Valborg, hvorledes gaar det for V., hvorledes
har hun det?Anmærkninger.

133

Side 51, L. 19 f. n.: Venderne var et slavisk Folk, som i Middelalderen
boede langs Østersøens Sydkyst. S v ante vit var deres vigtigste
Guddom; i hans Tempel i Arkona paa Rügen stod hans Billedstøtte med
fire Halse og fire mod alle Verdenshjørner vendende Hoveder. Brovo
(Prove) var Retfærdighedens Gud. Radegast blev fremstillet med en Fugl
paa Hovedet og et »Spyd i Haanden. Gudinden Siva holdt i højre Haand et
Æble, i venstre en Yindrue; hendes Haar naaede til Knæerne.

— 53, L. 4: Helfred er Axels Søster. Frænke er en Sammentrækning af
Frændkone, d. e. kvindelig Slægtning.

— 54, L. 10: Vel ski and var i Middelalderen den nordiske Benævnelse
for Frankrig og Italien.

— 54, L. 11: Fore, Færd, Optræden.

— 54, L. 2 f. n.: Maar, Mø.

— 55, L. 11: Blom, Blomme, et gammelt Ordfor Blomst.

— 55, L. 3 f. n.: Hadrianus Episcopus, servus servorum Dei, d. e.
Biskop Hadrianus, Guds Tjeneres Tjener (den sædvanlige Formel, hvormed
Pavebreve, der selvfølgelig altid var skrevet paa Latin, begyndte).

— 56, L. 16: Liljevand, Liljevaand.

— 56, L. 4 f. n.: sat, baldyret.

— 56, L. 1 f. n: Gangerpilt, egl. en Dreng, der gaar Ærinder o. lgn.,
Page.

— 57, L. 4: Skurdguder, egl. »udskaarne Guder«, Afgudsbilleder.

— 58, L. 4 f. n.: Bulle var oprindelig Betegnelsen foldet Metalsegl,
som vedhængtes de pavelige Skrivelser, senere ogsaa for selve disse.

— 59, L. 1 f. n.: Bekesuden (rettere: Bøkesuden) d. e. Bøge-Skuden; den
har altsaa været bygget af Bøgetræ.

— 60, L. 8: Njörfasund, d. e. Gibraltar-Strædet (egl. »det smalle
Sund«).

— 60, L. 9-12: Bl aa mand var i den nordiske Middelalder Betegnelsen
for en Neger. Serkland (egl. »Saraeenernes Land«) betegnede oprindelig
Egnene omkring Evfrat og Tigris; senere, i Middelalderen, ogsaa Afrika,
efter at dette var erobret af Araberne. Saracener betød fra først af
»Østerlænder«, men brugtes i Middel-134

alderen særlig om Araberne. — Dromund, et Slags Krigsfartøj, der
brugtes i jMiddelhavet i den tidligere Middelalder.

Side 60, L. 2 f. n.: Valdemar, d. e. Valdemar den Store.

— t61, L. 6: Augustjinus var det kirkelige (latinske) Navn for
Ærkebiskop Ejsten, der begyndte Bygningen af Domkirken i Nidaros.

— 61, L. 14 f. n.: undfange, modtage (et fordrejet tysk Ord).

— 63, L. 7: Vigen, Landet omkring Kristiania Fjord.

— 64, L. 3: Kyrialax (Herr Alexius) er Alexius I., der regerede i
Byzants (Konstantinopel) fra 1081—1118.

— 64, L. 5 f. li.: Hekla, en Vulkan paa Island.

— 65, L. 12: Ha dr i anus, d. e. Hadrian IV, der var Pave fra 1154—59.
Medens han var Kardinal, kom han som Pavens Udsending til Norge og
oprettede Ærkebispe-dømmet i Nidaros 1152. Alexander III (1159—81) blev
valgt til hans Efterfølger; men da den tyske Kejser Frederik Barbarossa
(Rødskæg) var forbitret paa ham, valgte nogle kejserligsindede
Kardinaler en anden Pave, Viktor IV, og hans Valg blev stadfæstet af
den tyske Kejser. Alexander anerkendtes dog til sidst som den rette
Pave; han hævdede Kirkens Love og dens Myndighed med stor Kraft.

65, L. 16: Den Forsamling af Kardinaler, som vælger en Pave, kaldes
»Conclave«; »Concilium« betyder derimod en Kirkeforsamling.

— 68, L. 8 flg.: Disse Ord hentyder til de Riger, som Normannerne
stiftede i fremmede Lande.

— 69, L. 3f. n.: St. Jean de Laun e ligger i Frankrig ved Saone-Floden.
I 1162 blev her afholdt et Kirkemøde, og Frederik Barbarossa indbød
Valdemar den Store til at deltage i det. Kongen fulgte Opfordringen,
skønt Absalon og Esbern Snare raadede ham fra det. Det var ved dette
Møde, at Valdemar — hvorfor véd man ikke rigtig — log Danmarks Rige til
Len af den tyske Kejser. Men dette Vassalforhold fik imidlertid ingen
virkelig Betydning. — Fortællingen om Valdemars Vennesælhed er taget
fra Saxes Danmarkshistorie (se Sakses Danesaga, oversat af J. Olrik.
II, S. 67—88. (»Folkelæsning« Nr, 285)).Anmærkninger.

Side 71, L. 6 f.n.: Hil du r (rettere: Hilde) var Kampens Valkyrie.
»Hildursleg« d. e. Kamp.

— 79, L. 15 f.n.: Daabsøskende. Allerede i den apostoliske Tidsalder
opstod Forestillingen om, at der indtraadte et Slags aandeligt
Slægtskab mellem Fadderne og de døbte.

— 79, L. 1 f. n.: Pallium, et hvidt uldent Bind af en Haands Bredde,
hvorpaa der er syet 5 sorte Kors af Silketøj; det slynges om Skuldrene
og falder ned for og bag. Ærkebiskoppen modtager Palliet af Paven, og
først ved dets Modtagelse er han i Besiddelse af den fulde
ærkebiskoppelige Myndighed.

— 81, L. 3: Famulus, et latinsk Ord, der betyder »Tjener«; det brugtes
ogsaa i Betydning af Sekretær, Haand-skriver.

— 82, L. 19: Vatikanet, Pavens Bolig i Rom.

— 82, L. 13 f. n.: Monstrum, Uhyre.

— 82, L. 12 f. n.: Hydra var, ifølge græske Sagn, et forfærdeligt Uhyre
med 9 Hoveder; naar ét af dem afhuggedes, voksede straks 2 nye frem i
Stedet. — Cerberus (Kerberos) er ligeledes et Væsen fra den græske
Sagnverden. Den var et skrækkeligt Uhyre, af Skikkelse som en Hund, med
tre slangeomvundne Hoveder, og havde til Opgave at vogte Indgangen til
Underverdenen.

— 82, L. 11 f. n.: Fen ri s (rettere: Fenre) var, ifølge den nordiske
Mytologi, et rædselsfuldt Dyr (Ulv), der ligger bunden, til Verdens
Undergang- (Ragnarok) kommer. Det er naturligvis urigtigt, naar
Oehlenschläger lader den høre hjemme i Gudernes Bolig, Valhalla
(rettere: Valhal).

— 83, L. 13: Hellebard (et fransk Ord) var Navnet paa en særlig Slags
Spyd, der var forsynet saavel med Spydblad som Økseblad, saa at der
baade kunde stødes og hugges med det.

— 83, L. 7 f. n.: Denne Sang er en Bearbejdelse af et Digt af den tyske
Salmedigter Paul Gerhardt (1607—76).

— 84, L. 12: Gloria in excelsis Deo (Ære være Gud i det Høje),
Begyndelsen af Englenes Sang Julenat; Ordene blev senere udvidede til
en Hymne, der stadig bruges136

i den katolske Kirke. Paa Dansk er den oversat i »Alene Gud i
Himmerig«.

Side 86, L. 7: smilker, gammelt Ord for »smiler«. Det fra Folkeviserne
velkendte Udtryk at »smile under Skind« betyder at smile lønligt (idet
den paagældende skjuler Munden med Skindkappen); det kan altsaa enten
betyde at smile skelmsk eller at smile underfundigt, lumsk (som her).

— 90, L. 7 f. n.: Axel. Som oplyst i Indledningen (S. 9 Anm. 3) har de
ældste Former af Romancen om Axel Thordsøn Navnet A s lag, der i de
trykte Gengivelser bliver til Axel; og dette Navn er vel ogsaa opstaaet
af Aslag ved en Bogstavomsætning. — Aslag (Aslak) betyder: »den til
Aserne viede Mand, der leger Kampens Leg«.

— 90, L. 2-3 f. n.: De to Ord »Valhalla« (Valhal), de faldnes Hal, og
»Valborg«, de faldnes Borg eller Beskærmer, ligger i Betydningen nær
ved hinanden, og Oehlenschläger danner derfor her af dem et Slags
Ordspil.

— 91, L. 3: Egeblade. I den græske Oldtid smykkedes Sejrherren med en
Lavrbærkrans; det er en Efterligning heraf, naar Oehlenschläger lader
den nordiske Helt blive smykket med Egeblade.

— 91, L. 6 f. n.: Dryade var i den græske Mytologi Navnet paa en
Gudinde, som havde sin Bolig i et Træ, levede og døde med det.

— 95, L. 11: Horoskop var i ældre Tid Betegnelsen for Himmelhvælvingens
Udseende (Stjernernes Stilling) paa et givet Tidspunkt. Astrologerne
(Stjernetyderne) mente, at de heraf kunde uddrage Slutninger om
Fremtiden, at man f. Eks. kunde spaa et Menneskes Livsskæbne af det
»Horoskop«, som han var født under.

— 95, L. 9 f. n.: Vilhelm er et Navn, som forekommer paa alle de
germanske Sprog. Den islandske (norske) Form, som Oehlenschläger
anfører noget unøjagtigt, var »Vil-hjälmr«. — Naar Oehlenschläger her
om det norske Maal bruger Udtrykket: »eders danske Sprog«, har han
maaske tænkt paa, at man i den tidlige Middelalder anvendte Benævnelsen
»Dansk Tunge« som et Fællesnavn for de tre nordiske Folks
Sprog.Anmærkninger.

— 98, L. 8: Sßlvmorskaabe. Sølvmor er et Slags tykt Silketøj, hvori der
er indvævet Sølvtraade.

— 99, L. 15: Svededug var hos Jøderne Benævnelsen paa det Klæde,
hvormed Ligets Hoved omvikledes.

— 101, L. 2 f. n.: Gaffelbænken; hermed maa Oehlenschläger vist mene
Gavlbænken, der i Almindelighed kaldtes Tværbænken og gik langs den ene
Gavl af Hallen.

Side 102, L. 20: Magnus Barfod antog, paa et Tog til de skotske Øer,
Skotternes Dragt: en kort Kjortel og ingen Benklæder; deraf fik han
Tilnavnet »Barfod« (d. e. Barben; thi Foden var beklædt).

— 103, L. 6: Dronning Zoe regerede i Byzants 1028— 50. — »Væringer« var
Navnet paa den Skare Nordboer, som i en Del af Middelalderen udgjorde
de byzantinske Kejseres Livvagt. Harald Haardraade var en Tid en af
deres Anførere. Oehlenschläger har behandlet dette Emne i »Væringerne i
Miklagard«.

103, L. 13 f. n.: Nej ter (Hneitir). Fortællingen om Olaf den Helliges
Sværd er taget fra Snorre Sturlesens »Heimskringla«.

— 105, L. 13: Nidding betyder her: Kujon.

— 106, L. 11 f. n.: ysk, ung og rask.

— 107, L. 12: I Digtet har Oehlenschläger anvendt de fra den nordiske
Oldtidsdigtning kendte Bogstavrim (h i 1. og 2. Linje, k i 3. og 4.
osv.).

— 109, L. 7: Frejas Stjerne, den samme som »Venus' Stjerne«
(Aftenstjernen).

— 109, L. 5 f. n: myrdet d. e. taget af Dage paa en lumsk Maade; naar
en er blevet dræbt, er der derimod gaaet frem paa ærlig Vis.

— 110, L, 21: Schwarzburg — Weissenfels, tyske Stednavne, som betyder:
Den sorte Borg — den hvide Klippe.

— 111, L. 5: Ludurhorn d. e. Lur.

— 111, L. 16-17: At du viist ikke stride osv. er jo meningsløst.
Digteren har ment: »At stride mod din Frænde forbyder dig dit Ædelmod«.

— 113, L. 13 f. n.: at skænke Karpen Blod osv. Da Digteren senere blev
opmærksom paa, at Karpen er en138

Ferskvandsfisk, rettede han »Karpen« til »Kampen«, hvad der ikke giver
god Mening.

Side 120, L. 14 f. n.: Elvegrimmer d. e. »de bistre Folk ved Elven«,
tidligere Navnet paa Beboerne langs Götaelv.

— 124, L. 3 f. n.: godsligt, et norsk Udtryk for »hyggeligt«.

— 125, L. 3: husligt, hjemligt.

— 125, L. 9: Mar melsten, ældre Form for »Marmorsten«.

— 128, L. 9: For han havde ej Skind, d. v. s. Skindkappe. Man plejede
at banke paa med Sværdhæftet, men lagde en Flig af Kappen imellem for
at dæmpe Lyden.

— 128, L. 11 f. n.: mod, bedrøvet.

